
Mai toţi călătorii, istoricii sau etnografii care au scrutat cu atenţie realitățile sociale, politice 
şi economice din sud-estul european, au remarcat rolul de ferment pe care l-au îndeplinit şi-l 
îndeplinesc aromânii,! printre popoarele conlocuitoare din aceste țări. Totuşi, fenomenul n- 
a fost studiat până acum, cu toată amploarea ce se cuvenea. Studiile speciale (monografice) 
au fost relativ puţine şi n-au adâncit cercetările pe toată aria unde s-a exercitat influența 
aromânilor. Pe drept cuvânt, Dr. D. I. Popovici, profesor la Universitatea din Belgrad, scrie în 
această privință: 

„Aromânii prezintă o problemă foarte importantă si foarte interesantă nu numai pentru poporul 
nostru, ci si pentru toate popoarele balcanice. Kanitz a remarcat deja foarte just că ei sunt unul din 
elementele culturale cele mai importante din Peninsula Balcanică. Familiile lor au dat oamenii cei 
mai dotați nu numai la noi, dar si la bulgari, la români şi la albanezi. Printre popoarele balcanice, 
au fost balcanici în cel mai înalt grad. Au dat oameni care s-au devotat totodată tuturor grupelor 
creştine din Peninsula Balcanică. Nu există nici măcar un singur grup de la care ei să nu merite 
recunoștință. Dând cu generozitate tuturor, ei s-au dizolvat. Influenţa lor este foarte mare, dar totuşi 
foarte diferită asupra fiecărui grup etnic. De asemenea rolul lor este diferit printre slavi, români şi 
albanezi. Au făcut mult pentru unitatea culturală a Peninsulei Balcanice. Și savanții, în Balcani, 
vor avea datoria să studieze marea lor influență în viața politică, economică, ştiinţifică, literară si 
artistică a fiecărui grup etnic.” ? 

Deşi — cum s-a relevat mai sus — marea influență exercitată de aromâni în toate țările din sud- 
estul european şi pe diferitele planuri de activitate (politic, social, economic, cultural, literar 
etc.) n-a fost pe deplin cercetată, credem că pe baza elementelor cunoscute până acum, s-ar 
putea aprecia spiritul din care a purces această activitate, precum şi sensul în care s-a mişcat în 
liniile ei mari. 

În paginile care urmează deci, ne propunem, după o prealabilă constatare a faptelor, aşa 
cum rezultă din mărturiile diferiților învăţaţi, cu deosebire străini, să căutăm o explicaţie a 
fenomenului aromân’? ca popor ferment, cauzele care au determinat această structurare etnică, 


expansiunea şi manifestările în diasporă, precum şi perspectivele de viitor. 





După câte cunoaştem, noţiunea de popor ferment nu a prea fost folosită în limbajul ştiinţific. 
În schimb, aceea de „ferment” ca funcțiune, este adoptată mai des pentru expresivitatea ei. 
Profesorul Simion Mehedinţi, referindu-se la românii din sudul Dunării, dedaţi comerțului şi 
industriei, deveniți poligloți în contact cu diferite popoare, scrie că au fost „un ferment folositor 
pentru viața etnică din Peninsula Balcanică.”* 

Dacă ar trebui să dăm o definiţie, am spune că prin „popor ferment” s-ar putea înțelege acea 
colectivitate etnică bine structurată, care manifestă predilecții de a activa mai mult printre alte 
popoare, de obicei sedentare, excitând sub diferite forme şi pe mai multe planuri, şi determinând 
astfel o febrilitate ce poate fi pozitivă sau negativă, după circumstanţele date. Cauzele care 


imprimă caracterul de popor ferment sunt multe şi variate. În cursul acestei expuneri, când 

vom discuta cadrul geopolitic şi evoluţia istorică a aromânilor, ne vom opri asupra lor. Pentru 
moment, ne mărginim să reproducem o serie de constatări sau mărturii, unele arhicunoscute, 
din care rezultă caracterul de popor ferment al aromânilor. 

Desigur, mărturiile ar fi fost mult mai abundente dacă n-ar fi fost unele aparente sau motive 
speciale, de natură a eclipsa realitatea, şi anume: 

Atragerea atenției asupra păstorilor transhumanţi sau nomazi, elementul de bază, care, prin 
portul lor caracteristic şi obiceiurile lor pitoreşti, trezeau mai mult interes în climatul romanic 
din secolul trecut şi primele decade ale veacului nostru; 

Confundarea de multe ori, în Evul Mediu, a unor populații aromâneşti de la munte cu albanezii, 
iar în epoca modernă, a aromânilor burghezi cu grecii; 

Tendinţa de mimetizare a aromânilor din diasporă; 

Conspirația tăcerii determinată de materialitatea şovinistă care a stăpânit popoarele balcanice 
după redeşteptarea lor naţională. 

Cu toate aceste impedimente, realitățile au fost atât de puternice, încât adevărul a reuşit să 
răzbească tot mai mult. În general, aromânii sunt considerați că reprezintă sub raport cultural, 
„mai puţin alterată, vechea civilizaţie balcanică, de amprentă bizantină şi meridională.” Sunt 
unii, ca Georg Stadtmiiller, de pildă, care susţin că vechile populaţii romanizate, refugiate în 
munti, după aşezarea slavilor, au suferit o mare retrogradare culturală, şi că din această înapoiere 
n-au ieşit decât după stabilirea unei convieţuiri culturale cu slavii. („Abia după stabilirea unei 
strânse conviețuiri culturale cu puhoiul slav posesor al unor valori culturale superioare.” 

O asemenea teză excesivă n-au îndrăznit să o susțină nici învățații slavi animați de cel mai 
înfocat naționalism. Fără îndoială, răvăşirile provocate de năvălirile barbare au constituit 
pentru Romanitate o grea lovitură şi pe plan cultural. Dar n-au distrus germenul sau fermentul 
culturii lor străvechi. Dimpotrivă, acest ferment va fecunda încontinuu cultura slavilor de la 
sud până în zilele noastre. „Purtători ai culturii romano-bizantine, — scrie Cvijic — aromânii 
au un gust hotărât şi tendința pentru un trai mai bun şi mai ales. Nu este nici o îndoială că ei 
au fost aceea care au introdus acele deprinderi între popoarele slave din Balcani. Deasemenea 
influența lor asupra culturii materiale este foarte mare.” 

Acelaşi Cvijic scrie că „germenii culturii aromâno-bizantine printre slavii macedoneni datează 
încă din timpul când aceştia fură creștinați de către primii.”° 

De altfel, influența aromânilor asupra slavilor balcanici, inițiată din primul contact şi continuată 
până în zilele noastre, se poate observa în mai toate aspectele vieții. Cum releva Oscar Randi 
„primul lucru pe care ei (slavii) îl luară de la predecesorii lor aromâni, a fost costumul. Costumul 
originar al slavilor trebuia să fi fost foarte simplu: piei de animale în timpul iernii şi haine de 
in în timpul verii..... Un studiu comparativ al costumelor populare ale balcanicilor ar fi de mare 
ajutor pentru a clarifica câteva pagini ale acelor veacuri obscure, care merg până la anul 1000. 
Abia în ultimul timp au fost instituite în câteva oraşe, muzee etnografice în care se strâng şi se 
conservă toate aceste costume populare. Întrucât însă în limbajul slavilor balcanici noțiunea 
şi adjectivul de popular se confundă cu acela de nazionale şi nimeni nu se gândeşte sau vrea să 
se gândească că în realitate e vorba de costume luate aproape în întregime cu împrumut de la 
alţii. În orice caz, aceste muzee etnografice constituiesc un prim pas pe calea cea bună, fiindcă 


vor folosi într-o zi, aceluia care va vroi să facă un studiu comparativ şi sintetic. Aromânii au 

învăţat pe slavi modelurile şi uzantele domestice, manierele vieții sociale, primele institutiuni 
administrative, diferite meserii, primele noțiuni comerciale, până şi arta culinară.” 

Dăinuirea vechii civilizaţii balcanice la aromâni se poate vedea şi din contrastul ce există sub 
raportul ordinii şi al curăţeniei între aşezările aromâneşti de la munte şi aşezările celorlalte 
popoare conlocuitoare, inclusiv grecii. Superioritatea aromânilor o remarcă toți călătorii 
sau etnografii. Încă de acum un veac şi jumătate, istoriograful francez Pouqueville, consulul 
Împăratului Napoleon I la Inania, rămânea uimit de spiritul de ordine ce domneşte în familiile 
şi oraşele valahe. 

„Dar lucrul cel mai uimitor este spiritul de ordine care domneşte în familiile şi oraşele 
valahe.” 

Constatări asemănătoare face şi colonelul englez Martin Leake, contemporan cu Pouqueville. 
„Multe din comunele valahe — scrie el — deşi aşezate în ţinuturi unde cele necesare existenței 
nu se produc decât numai în două luni ale anului, totuşi ele sunt cele mai bine aşezate şi mai 
înfloritoare oraşe din Grecia.... Sobrietatea economică şi aplicaţia lor spre industrie, le dă un 
mare avantaj asupra grecilor.”!! 

„După ce cineva — scrie Gustav Weigand — a trecut pe lângă satele pline de mizerie ale bulgarilor 
şi a văzut locuinţele lor murdare constând din colibe mici cu pereți de lut, după ce a trecut prin 
cătunele mai mult decât sărăcăcioase ale grecilor din Epir, sau casele de piatră absolut lipsite 
ale albanezilor, rămâne cu atât mai fermecat de priveliştea ce i-o oferă satele aromâneşti, care 
se impun nu numai prin întreaga lor înfăţişare, ci mai ales prin măreția caselor şi aranjamentul 
lor dinăuntru.” Acelaşi lucru îl constată şi Cvijic: „Aromânii trăiesc în oraşe care sunt cele 
mai sănătoase din toate câte se găsesc în Peninsula Balcanică. Aceste oraşe sunt la o înălțime 
mare” şi pe poziţii frumoase. Ele sunt aşezate de obicei pe povârnişul munților greu de urcat. 
Casele şi prăvăliile sunt clădite cu piatră şi cele mai multe acoperite tot cu piatră. Ele sunt 
clădiri frumoase cu interiorul aranjat ca în Europa centrală.” 

Aici, la munte, în ținuturi de multe ori aride şi prăpăstioase, aromânii — scrie geograful german 
L. Schultze — au făcut să răsară „aşezările de înălțime, de o curățenie exemplară, ordine şi adesea 
bună stare, aşa cum sunt oazele în deșert.” Trebuie relevat că această ordine şi curăţenie se 
observă în toate comunele aromâneşti de la munte, inclusiv acelea locuite în timpul verii de aşa- 
zişii „păstori nomazi.” Faptul dovedeşte că aceste deprinderi civilizate nu sunt împrumuturi 
de afară, aduse de negustorii care îşi agonisesc existența în străinătăți (peca/ba), ci înrădăcinate 
tradiții moştenite de la vechea civilizație balcanică. 

De altfel, acest lucru rezultă şi din vădita înclinare a aromânilor pentru industrie şi arhitectură, 
precum şi marea lorvioiciune intelectuală. Pouqueville relevă, ca şi Leake, cum am văzut, că, „clasa 
din popor care nu are capitaluri, şi-a însuşit o branşă de industrie foarte lucrativă în Albania, 
care este fabricarea de ornamente şi ustensile de aur si argint. Aromânii, care nu sunt ocupați în 
țesătorii şi fabrici, sunt argintari; şi, cu toate că sunt lipsiţi de modeluri bune, ei lucrează destul 
de bine aurul şi argintul... Cei care au călătorit vorbesc mai multe limbi şi au biblioteci destul 
de bine asortate, cu cărți franceze şi italiene. Posedă ediţiile bune ale clasicilor greci şi un străin 
găseşte la dânşii ajutoare literare care ar fi greu să le poarte cu sine în călătorii.” 

Această operă creatoare în condiţii geofizice atât de vitrege presupune, pe lângă mult spirit 


de iniţiativă, şi o inteligență remarcabilă. Acest fapt este constatat de mai toţi călătorii şi 

etnografii care au vizitat Peninsula Balcanică. „Aromânii — relatează la 1860 scriitoarea engleză 
Mary Adelaide Walker — stau în frunte ca spirit de întreprindere comercială, ca muncă şi ca 
inteligență.” („Vlahii sunt superiori în comerț, în hărnicie şi inteligență.”)!8 

„Ei constituie unul din elementele culturale cele mai importante ale Turciei europene.” 
(Kanitz)” 

„Cea mai frumoasă însuşire a lor este tendința de a se cultiva. Printre ei se găsesc izbitor de 
mulți oameni inteligenți.” (Weigand)% 

Că această inteligență are un sens prin excelență constructiv sau ctitorial, se poate observa nu 
numai pe plan moral sau statal, dar şi în activitatea lor materială de constructori. În această 
privință etnograful austriac Kanitz scrie: „S-a obişnuit până acum ca aromânii (fânzarii) să fie 
prezentați numai ca păstori şi mici negustori (Krämer). Aptitudinea extraordinară a aromânilor 
pentru arhitectură n-a fost observată până acum. În afară de Constantinopol, Atena şi Belgrad, 
unde ei deţin monopolul construcţiilor, aromânii sunt singurii arhitecți din Turcia şi Grecia. 
Aromânul ştie să execute uşor, graţie inteligenței sale naturale, cupolele şi bolțile. Lucrările lui 
în arhitectură întrec pe acelea ale arhitecţilor care au studiat în şcolile tehnice. Dacă se compară 
biserica din Semendria cu cea mai mare parte a monumentelor sârbești sau germane, cineva 
n-ar putea decât să admire abilitatea aromânului. De cele mai multe ori aromânul este arhitect, 
zidar, lăcătuş, dulgher şi tâmplar. Numai piesele turnate şi fabricate le aduce din Austria, restul 
îl face singur. Ca giuvaergiu şi cizelator se bucură de o reputaţie meritată. Lucrările frumoase 
în filigran din Niş şi Vidin, ies din mâinile lui.”” 

Acest spirit constructiv al aromânilor este reflectat în acea poezie a jertfei creatoare, care 
brăzdează adânc sensibilitatea popoarelor din sud-estul european, prin renumitele balade 
„Puntea din Arta,” „Zidirea cetăţii Skadar,” „Legenda Meşterului Manole” etc. Din cercetările 
laborioase făcute de diferiți învățați români şi străini, în frunte cu profesorul Petar Skok de la 
Universitatea din Zagreb, rezultă că „românii macedoneni, aşa numiții gogi, sunt şi creatorii şi 
răspânditorii acestei legende considerate ca una din capodoperile literaturii universale.” 
Pentru toate aceste calități creatoare „aromânii — cum remarcă Gerhard Gesemann — constituie 
unul din cele mai importante elemente la originile culturii balcanului de astăzi.” „Aceşti tintari 
formează un element important în viața culturală străveche a Balcanului de azi.”2 Şi, pe drept 
cuvânt consideră unii că „poporul aromân este, în mod esenţial şi dinamic, nu numai cel mai 
civilizat, ci şi în întregime cel mai moral dintre toți balcanici.” (Emile Burnouf) 

Dar rolul de ferment civilizator al aromânilor nu s-a exercitat numai în spaţiul balcanic. 
Inteligența şi energia aromânească s-a extins mai departe, mereu deosebit de fecundă, printre 
popoarele din imperiul habsburgic. Cum relevă D. I. Popovici: „Valoarea acestui element era 
cunoscută de multă vreme de către autorităţile austriace. Pentru aceasta, ele se străduiau prin 
toate mijloacele ca să-l atragă în număr cât mai mare posibil şi să-l oblige a se stabili în tara lor. 
Din timpul Mariei Tereza (1717-1780) şi mai ales de la Josef al II-lea (1741-1790) s-a lucrat 
în acest sens pentru a întări în acest mod, puterea economică şi să ridice cât mai mult producția 
monarhiei habsburgice.”% 

Este perioada interesului rusesc față de popoarele creştine din Balcani, când turcii încurajau 
incursiunile hoardelor de albanezi musulmani, pentru a jefui aşezările creştine. Atunci au fost 


distruse o serie întreagă de târguri înfloritoare aromâneşti în frunte cu vestita Moscopole, 

metropola aromânismului, atacată prima dată la 1769 si definitiv nimicită în 1788. Pe urmele 
negustorilor răspândiți în diasporă în întreg sud-estul european si mai departe, veneau acum 
contingente de refugiați din târgurile distruse pe care împărații habsburgici amintiți mai sus, 
încercau să-i atragă. Rolul de ferment creator al acestor aromâni se va vedea în contribuția 
lor substanțială, pentru prosperarea economică a Austro-Ungariei. Economistul austriac 
Alexander Pecz a ajuns la concluzia că ar fi imposibil de conceput evoluția si dezvoltarea 
economică a Austriei fără a se ține seamă de influența negustorilor greci de la Viena, si cu 
deosebire, a acelora veniți din Moscopole. („Este imposibil de înțeles evoluția si dezvoltarea 
economică a Austriei, fără a ține seama totodată de influența negustorilor greci din Viena si 
mai ales de cei care au venit din Moscopole.”)% 

Acelaşi lucru se poate spune şi în legătură cu Ungaria. Pentru avedea rolul jucat de pildă de familia 
Sina, originară din Moscopole, redăm aprecierile făcute de Enciclopedia Maghiară „Revai” în 
legătură cu contribuția ei la înălțarea economică si spirituală maghiară. Ea a contribuit „cu 
dărnicie la înfăptuirea creditului agrar ungar, la întemeierea Societății de asigurare maghiară, la 
promovarea căilor ferate şi a navigației, la canalizarea fluviilor, la ridicarea agriculturii, scoalei si 
educația poporului, a creat spitale si orfelinate, institutul orbilor, Academia comercială, Teatrul 
Național, Conservatorul, Corpul Pompierilor, Casina Națională, Basilica din cartierul Leopold, 
Casa Artelor Frumoase, si mai presus, palatul Academiei de Ştiinţe Maghiare. Toate acestea 
— încheie enciclopedia ungurească — îi vestesc numele ca unui întemeietor. ”” 

În cadrul imperiului habsburgic, aromânii care au venit în contact cu latiniştii ardeleni, 
îmbrățişând ideea naţională românească, au jucat un rol de prim ordin pe toate planurile, prin 
familiile Mocioneştilor, Şaguna, Godju etc. De aci, mulți au trecut în Principate, unde alături 
de alți compatrioți, au îndeplinit roluri de seamă încă din secolul al XVIII-lea.% 

Remarcabilă a fost contribuția medicală pentru ridicarea sanitară a poporului român. Cum a 
documentat în mod strălucit Dr. V. Bologa în „Istoria medicinei româneşti,” aromânii au pus 
bazele ştiinţei medicale formând epoca medicilor aromâni (1690-1820). 

Încă de la începutul secolului al XVIII-lea „medicii aromâni au fost, dincoace sau dincolo de 
Carpaţi, cei dintâi, înaintaşi desțelenitori,” care au pus bazele asistenței sociale, au contribuit 
la fundarea primelor spitale în Principate, pe care le-au condus, şi au publicat lucrări care 
constituie „primele începuturi ale literaturii medicale ştiinţifice române.” 

Mult timp această activitate civilizatorie a aromânilor a trecut sub egida grecească. Din cauză 
că în Imperiul turcesc, desemnarea naționalităților se făcea pe criteriu religios, aromânii 
care depindeau de Patriarhia ecumenică din Constantinopol, erau înregistrați ca greci (rum 
mileti) chiar în locurile lor de baştină. Cu atât mai mult în diaspora lor unde ei făceau parte 
din aşa-zisele „companii greceşti” şi se grupau în comunităţi în jurul bisericilor greceşti pe 
care de cele mai multe ori, ei înşişi le fundau şi le întrețineau. La atribuirea denumirii de grec 
mai contribuia şi profesiunea lor de negustori. Pe atunci, pretutindeni în sud-estul european, 
termenul de grec îşi schimbase înțelesul etnic în cel social de negustor. În Ungaria erau 
numiţi „Gârâg” (greci), adică negustori.* 

Această confuzie nu o făcea numai poporul, dar şi oameni învățați. Cum remarca la 1860 
Kanitz: „ei (adică aromânii) trec în Viena drept greci.” Chiar în cercurile ştiinţifice se ştie prea 


puţin despre interesantul popor căruia îi aparțin. Învăţatul profesor Thunmann de la Halle, 

căruia îi datorăm primele cercetări despre originea şi limba Zázzarilor, ar putea să susţină chiar 
azi ceea ce susținuse cu 90 de ani în urmă: „eu cunosc savanți, istorici de profesiune, cărora nu 
le este cunoscută nici măcar existenţa lor.”31 

Cu timpul însă, ca urmare a cercetărilor mai obiective, acest echivoc a început să se risipească. 
Pentru spaţiul iugoslav — cum am văzut — profesorul Duşan Popovici a identificat cu multă 
obiectivitate şi precizie, rolul aromânilor jucat în acest spaţiu. „Grecii cu care veniseră sârbii în 
contact în epoca turcească — scrie el — nu erau din adevărata Grecie ci din regiunile periferice 
mixte; erau mai mult aromâni grecizați.”"? 

De asemenea, N. lorga a relevat în repetate rânduri că aşa numiții „greci” cu rol cultural în 
Principatele Unite erau mai toți din regiuni curat aromâneşti, ca Epir, Lessalia şi Macedonia.“ 
Faptul este recunoscut şi pentru diaspora din Austro-Ungaria chiar de greci. „Majoritatea dintre 
fruntaşii greci bogați din Viena, Triest şi din alte părți, şi care furnizau mijloacele materiale pentru 
renașterea Greciei, veneau din districtul Moscopole unde lumea vorbea idiomul vlahofon.”5* 
Dacă se ţine seamă de caracterul mai pronunțat românesc pe care l-au avut regiunile amintite 
mai sus, adică locul de proveniență al marii părți din diaspora aşa zisă „grecească” din secolele al 
XVII-lea şi al XVIII-lea, trebuie să presupunem că numărul aromânilor a fost mult mai mare 
decât cel identificat până acum. Cele peste 40 de comune aromâneşti din Epir (regiunea Zagori) 
nu erau încă deznaţionalizate. Ianina — metropola Epirului — centru de expansiune economică 
şi spirituală, avea între 1413-1814, cum constată cunoscutul istoric grec Aravantinos, aspectul 
unui oraş aproape aromânesc.* 

Acelaşi lucru îl constată, la începutul secolului nostru, arheologul şi etnograful englez, Sir 
Arthur I. Evans: „Este adevărat că un mare număr dintre cei descriși ca greci în realitate sunt 
români... (relicvele limbii latine vulgare din provinciile ilire ale Romei, care se menţin încă în 
munţii Pindului şi în oraşele învecinate). Până în ultimii ani elenismul a găsit un câmp fertil de 
propagandă printre reprezentanții înzestrați ai rasei de limbă romană din regiunea Pindului. 
Azi lanina şi-a uitat aproape originea romană si a devenit un centru al elenismului."** 

De altfel, abundența de cuvinte româneşti care există în dialectul grecesc din Epir arată „câte 
elemente aromâneşti s-au mistuit în acele părți.” 

Desigur, diaspora aromânească nu s-a răspândit numai în spațiul sud-estului european. Încă 
de la începutul secolului trecut, Pouqueville relevă expansiunea aromânilor din Pind şi Epir 
(Megalo-Vlachites) spre ţările din bazinul occidental al Mediteranei. „Mergând cu sonda şi cu 
busola în mână, după noi încercări, unii au fondat case de comerț la Neapole, la Livorno, la 
Genova, în Sardinia, la Cadix, în Sicilia şi la Malta. Alţii s-au stabilit la Veneţia, la Triest, la 
Ancona şi la Ragusa. Un mic număr pe care prosperitatea îl orbise, a început relaţii cu Viena, 
Constantinopol şi Moscova, iar companiile s-au încumetat să se dedea la operaţii bancare în 
care nu au fost fericite.”3 

Constatări similare în legătură cu expansiunea aromânilor în diasporă fac mai târziu şi alti 
etnografi. „Aromânii care se aruncă în speculații comerciale — scrie Weigand — ajung cu timpul 
mari comercianți şi la bogății imensc..... La Constantinopol, în Rusia de sud, Egipt, activează 
mulți mari negustori aromâni care însă trec drept greci. Familiile lor locuiesc în minunatele 
comune româneşti de la munte în Macedonia şi Pind, unde ei înşişi, în sezonul călduros al 


anului, merg să petreacă câteva săptămâni.” 

„Marii eleni din străinătate, bancheri din Viena, negustori din Odesa, Bursieri din Alexandria, 


sunt în majoritate valahi de rasă şi adesea şi de limbă.... Ei sunt îndemânatici, supli, îi întrec pe 
greci şi chiar pe evrei, sunt cumpătaţi, iubesc gloria.” (V. Berard)” 


Pe baza unor asemenea elemente — din care am citat numai câteva — Dr. Duşan Popovici 
ajunge la concluzia că „aromânii au fost oameni de o capacitate rară, aproape genială nu numai 
ÎN SUD-ESTUL în comerț dar şi în alte direcții. După aptitudinile lor, ei pot să fie puşi în rangul acelor vechi 
EUROPEAN popoare istorice pline de talent care sunt evreii, grecii şi armenii.” “ 

Cauzele Din toate cele redate mai sus, se constată în mod clar, caracterul de popor ferment al aromânilor. 
fenomenului Comparatia cu popoarele amintite, încadrată în termenii ei reali, ar putea oferi multe sugestii 
aromânesc încercării de a explica fenomenul. Toate aceste popoare, mici sub raportul numeric, zămislite 

ca popor ferment 


si dezvoltate în raza teritoriului care, de aproape un mileniu si jumătate (sub imperiul roman 
de răsărit si imperiul turcesc care a fost o continuare a celui dintâi) au avut ca centru politic si 
spiritual Bizanțul. Desigur, factorul religios ce stă la baza diasporei evreiești, îi dă o dimensiune 
mondială, care depăşeşte cu mult cadrul sud-estului european. La fel si incomparabilul 
prestigiu cultural elenic, moștenit de grecii moderni. Dar pentru aceștia din urmă, problema se 
simplifică, dat fiind că o bună parte din grecii din străinătate — cel puțin în cadrul sud-estului 
european, cum am văzut — erau în realitate aromâni. Restul erau mai mulți oameni proveniți 

din aceleaşi ţinuturi ale Greciei continentale. Deci expresia aceluiaşi teritoriu şi a aceleiaşi 
evoluţii istorice, cu dospiri de rase suprapuse identice. Problema s-ar schimba când comparația 


s-ar face cu grecii insulari sau microasiatici. Aceştia, impregnaţi de mentalitatea faimosului 


cartier constantinopolitan Fanarul, ce a constituit veacuri de-a rândul un adevărat rezervor al 
bizantinismului, prezintă mai mult caracteristicile omului levantin. 

O comparaţie mult mai potrivită şi edificatoare, ar fi cea făcută cu armenii, populație puțin 
numeroasă ca şi aromânii, de îndepărtată origine tracă, conservată nealterată în munţi, de unde 
s-a revărsat continuu, în cadrul imperiului bizantin, împlinind până în zilele noastre, acelaşi rol 

de ferment în diaspora lor. O altă comparaţie, dar pe un alt plan, diametral opus, s-ar face cu 
albanezii care, deşi de aceeaşi origine traco-ilirică, conservaţi în acelaşi cadru muntos balcanic, 
în diaspora lor, n-au îndeplinit decât rolul de oameni de arme (mercenari). 


Comparaţia cu aceste două grupuri etnice înrudite prin substratul comun iliro-trac (armenii şi 


albanezii) ar fi cu atât mai interesantă, cu cât muntenii albanezi au jucat față de aromâni, acelaşi 
rol perturbator pe care l-au îndeplinit față de armeni războinicii kurzi. 


înțelegerea acestui fenomen. 


Evident, în cadrul restrâns al acestui Album, nu s-ar putea aborda un studiu comparativ asupra 
ca element ferment, vom recurge la comparații fie şi sporadice, care ar putea contribui la 


unei probleme cu aspecte atât de variate. În încercarea însă de a judeca fenomenul aromânilor 


ului 








Pentru explicarea fenomenului aromânesc ca „popor ferment” va trebui, urmând metoda clasică, 


să aruncăm o privire asupra evoluţiei sale istorice, în corelație cu mediul geografic în care s-a 
dezvoltat şi asupra impulsurilor rasei din care este plămădit. 

urmările pe care această corelaţie le generează. Vechea controversă dacă „omul sfinteste locul” 
sau dacă „locul (mediul) modelează omul” persistă şi astăzi. Din complexul observaţiunilor şi al 
studiilor etnologice, s-a stabilit că ambientul poate să condiţioneze dezvoltarea sau întârzierea 
unei civilizații, după cum este favorabil sau nefavorabil. Dar trebuie subliniat că ambientul este 
numai o condiţie şi nu o cauză a civilizației. Cu cât o civilizaţie este mai simplistă şi primitivă, 
cu atât mai puternică este influența ambientului (a mediului). S-a constatat că primitivul tinde 
să se adapteze ambientului, pe când, pe măsură ce civilizaţia creşte, omul tinde să adapteze tot 
mai mult ambientul la el însuşi, folosind ceea ce acesta îi oferă.” 

Evident, nici această soluție intermediară nu rezolvă radical controversa, căci inițial toți oamenii 
sau toate popoarele au fost primitive. Trebuie să existe deci şi o serie de imponderabili, care în 
decursul timpului influențează poate decisiv, rămânerea sau ieşirea din cadrul primitivității inițiale. 
Aceşti imponderabili, puşi în corelație cu ambientul fizic, static prin însăşi natura lui, şi rasa care 
original este, în ultima analiză, tot o expresie a mediului în care s-a format cu toate caracterele 
sale ereditare, s-ar putea avea o explicație mai completă asupra impulsurilor fundamentale ce 
animă un popor sau o colectivitate umană. În lumina acestui criteriu, vom încerca să proiectăm 


— fie şi pe scurt — formația etnică şi evoluția istorică a aromânilor ca „popor ferment.” 





Poate în nici un alt caz, formula lui Fr. Ratzel „geographisch denken” pentru explicarea evoluției 
istorice a unui popor, nu s-ar putea aplica mai bine ca în cazul aromânilor. De aceea, prezentarea 
unor caracteristici ale acestui spaţiu se face absolut necesară. Teritoriul Peninsulei Balcanice, 
brăzdat în lung şi în lat de Alpii Dinarici, continuaţi de munţii Pindului, Rhodopi şi Balcani, 
cu toate ramificațiile lor, se caracterizează prin accentuate tendinţe divergente sau centrifugale. 
Regiunile de la Nord stau deschise spre pusta panonică sau stepa eurasiatică; cele de la apus, adică 
întreaga fâşie despărțită şi străjuită de lanţul Alpilor Dinarici şi al Pindului, converg spre Marea 
Adriatică şi bazinul occidental al Mării Mediterane; pe când partea opusă (cea sud-răsăriteană) îşi 
întinde punțile, prin Arhipelagul Egeen, spre lumea micro-asiatică. Interiorul peninsulei — cum 
scrie Cvijic — prezintă acelaşi caracter de izolare şi separație. Din cauza mişcărilor tectonice mai 
recente (terțiare şi postterţiare), în masivele muntoase, procesul de eroziune este mai întârziat, 
văile îndeosebi sunt mai adânci şi pantele lor mai abrupte. S-au format astfel numeroase regiuni 
naturale puțin întinse, aşa numitele „pagi,” „pays,” pe care iugoslavii le numesc „zupa.”® 
Această fragmentare a reliefului este mai accentuată în părțile occidentale şi centrale. Dar ea se 
observă pe întreg cuprinsul peninsulei. „Într-un cuvânt — cum scrie etnograful francez Jaques 
Ancel — caracteristica peninsulei este compartimentarea."* 

Sub raportul climei, Peninsula Balcanică se găseşte aşezată între ținuturile cu clima continentală 
a Europei Centrale de nord, acelea cu climat de stepă la răsărit şi acelea cu climat mediteranean 
la miazăzi şi apus. Aceste diferite tipuri climatice se găsesc de asemenea reprezentate în 
regiunile conjuncte. Dar distribuţia lor este mult mai puţin determinată de latitudine decât 
caracterul morfologic al solului care favorizează sau împiedică penetraţia.” 

În acest cadru atât de variat şi caracteristic, au trăit încă din vremurile preistorice, traco-ilirii, 


strămoşii aromânilor.“ Aci s-au plămădit ca neam aromânii. În regiunile muntoase cele mai 

putin accesibile, si-au cšutat salvarea din cataclismul de popoare care s-a produs la inceputul 
Evului Mediu. Aceste refugieri ale elementelor citadine într-un ambient foarte sărac au 
provocat, cum era de aşteptat, o sărăcire a civilizaţiei lor. Nostalgia însă pentru o stare mai 
bună a rămas. Faptul va avea, cum vom vedea în cursul acestei expuneri, o importanță deosebită 
în evoluţia lor istorică. 

„În aceste regiuni — serie Cvijic — cele mai puţin accesibile din Peninsulă, populația va rămâne 
mereu mai mult sau mai puţin izolată, şi toate manifestările activității umane au fost afectate. 
Erau ca nişte vaste insule împrejurul cărora se spărgeau marile valuri istorice şi curenții 
civilizaţiei, refugii tăcute şi solitare unde au venit să se adăpostească populaţiile care fugeau 
din fața invaziilor succesive. Acolo s-au păstrat şi chiar dezvoltat vechiul păstorit balcanic şi 
transhumanța sub forma lor cea mai accentuată, practica vechilor meserii, tipurile cele mai 
curente ale vieții patriarhale şi de organizare în triburi. Vestigiile vechilor popoare care s-au 
conservat în redutele muntoase şi dispar azi sub ochii noştri permit urmărirea diferitelor faze 
de asimilare etnică produse în Peninsulă. Acolo, ca aproape peste tot în ținuturile muntoase, 
s-au perpetuat focarele cele mai rezistente de autonomie şi de independenţă, de viață liberă 
montană. De acolo, în sfârşit, au ieşit aproape constant valurile de populaţii care s-au dus să 
ocupe regiunile cu caractere geografice de uniune şi de penetratie.”” 

Oricât de mari ar fi fost piedicile create de aceste compartimentări muntoase, când presiunea 
popoarelor năvălitoare a fost puternică ele au putut fi răzbite. Masivul dinaric cu fragmentările 
sale n-a putut împiedica totuşi pe sârbo-croaţi să-l pătrundă şi să-l populeze. După cum Balcanul 
central şi Srednja-Gora n-au împiedicat pe bulgari să treacă la sud în partea cealaltă." 

De asemenea masivul Rodopilor, domeniul războinicelor triburi trace care după romanizarea 
lor au continuat să subziste în păstorii aromâni, a putut fi ocupat, în timpul invaziei otomane, 
de către păstorii turci numiţi „juruci.” 

Toponimia acestor ținuturi muntoase şi caracteristicile somatice şi psihice ale populațiilor din 
regiuni ca Era (Stari Vlahi), Montenegru,” Srednja-Gora (centrul de unde a pornit revolta 
vlahilor care a dus la fundarea imperiului vlaho-bulgar al Asaneştilor) etc., amintesc de populațiile 
româneşti slavizate. Demarcaţia populaţiei autohtone de cea slavă era atât de evidentă încât 
— cum relevă Jaques Ancel — „Vlahiile erau domenii ale păstorilor, domeniul muntos; domeniile 
slavilor erau în văi” (Revue Internationale des Etudes Balkanigues, An. 1, Tom. 1, 1934, p. 120). 
Singura regiune muntoasă unde aromânii s-au putut păstra din punct de vedere etnic mai 
bine, a fost regiunea Pindului, care se întinde din Tesalia şi Epir până la Sarplanina în Serbia. 
Deşi munții Pindului cu ramificaţiile lor sunt mai puţin închişi decât cei Dinarici, totuşi, 
ei sunt situați prea la sud pentru ca invaziile slave de la începutul Evului Mediu să se fi 
stabilit în aceeaşi măsură ca în celelalte masive muntoase. Pe lângă aceasta, era mai departe de 
Constantinopol decât masivul Rodopi. 

„Aceste două împrejurări au fost cauza că izolarea şi separarea fortăreței pindene au câştigat 
o mare importanță. Acolo s-au retras din fața slavilor năvălitori, numeroasele populații 
autohtone, romanizate si bizantinizate. Aromânii erau atât de numeroși în evul mediu încât 
partea meridională a acestor munți, în Tesalia şi în Epir, se numea Vlahia Mare şi Vlahia 
Mică. Chiar în zilele noastre, aromânii cei mai numeroşi din Peninsulă locuiesc pe coastele 


pindene, deşi s-au grecizat continuu cei de pe coastele meridionale şi s-au slavizat cei de pe 

coastele muntoase nordice. Chiar si în zilele noastre se poate urmări progresul acestei asimilări 
etnice. Iugoslavii care locuiesc în ţinuturile centrale şi septentrionale ale Pindului se deosebesc 
de toți ceilalți iugoslavi din Peninsulă prin câteva trăsături arhaice, prin moravuri şi calități 
caracteristice probabil pentru primii slavi care au colonizat Peninsula. Dar cei care au fost cei 
mai influențați de caracterul geografic de izolare şi de separare a redutei pindene sunt albanezii, 
vechea populaţie balcanică anterioară aşezării iugoslavilor. Ea (reduta) îi izola şi îi separa la est 
de căile longitudinale ale Peninsulei şi, prin aceasta, de influențele civilizatoare ale căror puncte 
de plecare erau Constantinopol şi Salonic. Afară de aceasta, litoralul adriatic al Albaniei, în mare 
parte mlăştinos şi, afară de Valona, lipsit de porturi ospitaliere, nu atrăgea curenții civilizatori 
care puteau pleca de pe țărmurile italiene. E una din cauzele principale a faptului că albanezii 
s-au conservat etnic şi au rămas, din antichitate până în zilele noastre, aproape în aceeaşi stare 
primitivă. Mai adăugăm că aceste patru redute muntoase au influenţat puternic distribuirea 
diferitelor civilizaţii care s-au dezvoltat în Peninsulă sau care au fost introduse întrînsa."5 
Faptul că aromânii s-au plămădit iniţial, ca nație distinctă, în regiunile muntoase ale Pindului, 
unde ulterior s-au suprapus şi alte elemente romanizate ale peninsulei retrase spre sud, ca 
urmare a masivei revărsări slave, le-a permis o evoluție istorică cu totul particulară. În aceste 
regiuni muntoase, cu multiple compartimentări, ei şi-au putut continua milenara tradiţie traco- 
ilirică a convieţuirii în triburi patriarhale, întărind şi mai mult coeziunea acestor unități sociale. 
Inerenta endogamie în aceste compartimentări teritoriale şi tribale, întreținea stabilitatea rasială, 
accentuând trăsăturile fizice şi morale caracteristice. Dar, spre deosebire de triburile albaneze şi 
cele slave, care stagnau în cantoanele sau zupele lor, aromânii prin mişcările lor metanastatice 
se revărsau pe raze întinse spre cele patru puncte cardinale. Poate aceste mişcări periodice 
transhumante sau favorizate de faptul că spre răsărit, apus şi miazăzi, la poalele Pindului sau 
a ramificaţiilor sale, se găseau ținuturi cu climă dulce mediteraneană. Ei însă se aventurau cu 
turmele şi în regiunile nordice sau răsăritene ale peninsulei, ajungând până în Alpii Dinarici şi 
munții Balcani (Flemus), adică spre „munţii Bulgariei.” Căci — scrie Kekaumenos în secolul al 
XI-lea — „astfel e obiceiul lor, ca familiile şi turmele vlahilor să petreacă din luna aprilie până 
în septembrie pe munții cei înalți şi locurile cele mai reci.” 

Nu este exclus ca la început spre aceste ținuturi să fi venit tocmai aromânii care proveniseră din 
acele părți, în urma năvălirii slavilor. 

Oricum, toate aceste deplasări periodice vor avea o influență deosebită asupra formaţiei fizice şi 
spirituale a aromânilor. Energia dospită în regiunile izolate din munți, nu va rămâne zăgăzuită 
ca la albanezi, care îşi găsea din când în când supapă de siguranță în izbucniri revoluţionare sau 
îndeletniciri mercenare. Căci va căpăta dimensiunea supleței şi a perseverenţei răzbătătoare. 
Peregrinările în lungul şi latul Peninsulei Balcanice, caracterizată — cum am văzut — prin gama 
celor mai variate climaturi, au făcut din aromâni, ca să folosim expresia arheologului francez 
Heuzey, „o rasă de fier.” Se verifică şi în acest caz, funcțiunea legii biologice în climaturile 
de contraste şi alternanţe de care scrie Carrel: „Energia morală, echilibrul nervos, rezistenţa 
organică cresc la popoarele expuse alternativ la cald şi la frig, la secetă şi timp ploios, la soare 
violent şi zăpadă, vânt şi neguri, la intemperii...” 

Dar pe lângă variațiile de climat fizic, aromânii, în peregrinările lor alternate, au cunoscut şi 


diferite climaturi morale sau spirituale, create în diferitele sectoare ale Peninsulei Balcanice, 

brăzdată, cum am văzut, în lung şi în lat, de munti izolatori, cu largi deschizături spre diferite 
curente de civilizație. Cu asemenea schimbări fizice şi morale, aromânii au fost feriți de a 
decădea în rutină sau de a stagna. Noutatea continuă le-a provocat şi mobilizat energia, 
inteligența şi imaginaţia. Prin transhumanţa lor, aromânii au avut încontinuu excitantul 
noutății. Energia fizică şi concepţia morală austeră, formată în izolările lor de la munte, va 
primi noi stimulări pentru valorificări practice şi va contempla orizonturi mai întinse, spre 
care îşi va căuta teren de fecundare individualismul lor exagerat, sufocat sau devenit steril în 
restrânsele spații din ținuturile muntoase. 

Un asemenea proces însă nu s-a întâmplat cu albanezii, consângeni cu aromânii, prin substratul 
comun traco-ilir. Din cauza izolării mai accentuate de care am amintit, ei nu au avut fenomenul 
peregrinărilor transhumante pe raze întinse, decât în slabă măsură. Acest fapt i-a privat de 
experienţa în climaturi fizice şi spirituale variate, unde se naşte şi se ascute spiritul practic. 
De aceea, energia lor nativă, îndrumată de străvechile legi ale triburilor, faimoasele ,¿anuni,” 
şi excitată de acelaşi individualism exagerat, a continuat să se consume în cadrul interior, mai 
mult în brigandaj sau vendete sângeroase; iar în exterior, în acte de piraterie sau în înrolări ca 
mercenari. Dovada acestei diferențieri se poate vedea din experiența de până acum. În vreme ce 
în satele albaneze de la munte bântuie sărăcia şi incuria, în mijlocul lor, la înălțimi apreciabile, 
s-au dezvoltat oraşele aromâneşti ca Moscopole, Sipsca etc., ca nişte „stupi de albine” cum le 
numeşte Pouqueville, „aşezate printre crăpături de stânci în jurul cărora vuiesc şivoaiele.” 
Lipsa unui spirit creator de civilizație materială, la albanezi, poate pentru că ei n-au avut 
elemente citadine refugiate, i-a făcut să fie mai mult oameni de arme decât de lucru. Acest fapt 
i-a menţinut tot timpul într-o stare primitivă. 

Cât priveşte populaţiile slave, provenite din şesurile nordice, care s-au infiltrat şi au ocupat 
„zupele” dinarice sau balcanice, lipsite de tradiţia traco-iliră pe care o aveau autohtonii şi 
aromânii, mai mult au stagnat. Numai în ținuturile unde populaţia valahă autohtonă asimilată 
este preponderentă, se observă aceeaşi sete de învățătură, vioiciune spirituală, spirit de inițiativă 
şi aplicație spre negustorie care se găsesc la aromâni. De asemenea, ca şi la aromâni, viața lor 
socială are la bază oieritul şi chiragilâcul. Astfel, pentru regiunea Staro-Vlahi (Era) din Serbia, 
la sud-vest de Sumadija, scrie Cvijic: „Se pare că cei din Era moşteniseră aceste două moduri 
de viaţă de la vechea populaţie romanizată care s-a retras după invazia slavă în munții dinarici. 
Iugoslavii numeau populația romanizată vlahi, vlahii, adică latinii... Din aceste ţinuturi de 
trecere ies astăzi cei mai buni negustori iugoslavi.”"? 

Aceeaşi situaţie se verifică mai la sud cu grupul de populaţie aromână numită maci, slavizată 
mai recent. „Aceste aglomerări slave se află în regiuni muntoase închise şi greu accesibile... În 
general, ei sunt de o inteligență mai vie decât ceilalți slavi din vecinătate. Păstorii sunt foarte 
bruni, mici de statură şi au o mentalitate aromână."5% 

Spre deosebire de ceilalți slavi ei practică păstoritul transhumant, chiragilâcul şi pecalba, adică, 
acel fel de expatrieri făcute pentru vreme mai îndelungată în străinătate, cu scopul de a acumula 
averi spre a le folosi la întoarcerea în patrie. 

În aceeaşi categorie intră populaţia din Srednja-Gora situată în depresiunea sud-balcanică, 
în centrul Bulgariei unde, cum scrie Cvijic, „există o puternică asimilare de elemente 


aromâne. Vlahii, aromânii din aceste regiuni, erau bine cunoscuţi în Evul Mediu, şi ultimii 

lor reprezentanți n-au dispărut decât în cursul secolului al XIX-lea. Numele de localităţi 
aromâne sunt destul de frecvente, mai ales în Srednja-Gora (Bunaja, Ursulica etc.). Multe 
orăşele şi sate din munţi au conservat tipul de aglomerări aromâne (de exemplu: Clisura, 
Kotel, Zeravna etc.). Până la eliberarea Bulgariei, populaţia din această regiune practica 
mai ales creşterea turmelor şi chirigilâcul. Multe oraşe şi sate se bucurau, în epoca turcă, de 
o anumită autonomie. Regimul patriarhal s-a menținut pretutindeni, dar trăsăturile vechii 
civilizaţii balcanice nu s-au şters complet, mai ales în oraşe... Ceea ce caracterizează mai ales 
aceste populaţii, este agerimea lor intelectuală.”5* 

Aşadar, aşezarea aromânilor în munţii Pindului explică într-o oarecare măsură, conservarea 
lor etnică. De asemenea, şi unele trăsături de finețe intelectuală, respiră în acest cadru pitoresc, 
consacrat în antichitate lui Apolo şi muzelor. Dar prin acest cadru geografic nu se poate explica 
decât parțial manifestările aromânilor în cursul veacurilor. Căci, aşa cum am văzut din cele 
arătate mai sus, şi vlahii din regiunile de nord, diferite ca poziție geografică şi climat (Era, 
Stari-Vlahi, Hemus, Srednja- Gora etc.) au cam aceleaşi trăsături fizice şi morale, practică 
aceleaşi meserii (oieritul transhumant, chiragilâcul şi pecalba) şi se disting de celelalte popoare 
— chiar când şi-au pierdut limba — prin aspectul lor fizic şi vioiciunea lor intelectuală. De aceea 


pentru o înţelegere mai bună a fenomenului, va trebui să vedem influența factorului rasă. 





Etimologia a ajuns la concluzia că noţiunea de rasă este foarte greu de stabilit. Cert este că 
nu există pe pământ rase absolut pure. Cel mult pot exista mici grupe care, prin îndelungata 
izolare, au putut să-şi menţină o relativă sZabilizate rasială. Gradul de amestecuri mai mult 
sau mai puţin fericite, dă o varietate în manifestări, care coroborată cu mediul geografic sau 
realitățile geopolitice, prezintă intensitatea după vitalitatea intrinsecă a fiecărui popor. 

Mulţi s-au întrebat dacă există o rasă balcanică. Evident, sub raportul purității în sensul indicat 
mai sus, nu există. Frecventele năvăliri de popoare din trecut, favorizate şi de deschizăturile 
Peninsulei Balcanice în toate direcţiile, au lăsat urme adânci la popoarele de astăzi. Cum scrie 
E. Pittard, Peninsula Balcanică „(peninsulă elenică) este un fund de sac antropologic în care 
s-au oprit grupele etnice care au invadat Peninsula.” 

Campaniile de măsurare făcute de antropologii cei mai renumiţi, scrie Jaques Ancel, cu 
deosebire de către prof. Pittard de la Geneva, care a întreprins vaste studii antropologice în 
Balcani, înainte şi după primul război mondial, au dus la concluzia că nu există rase balcanice; 
nu există rasă sârbă, bulgară, greacă, română, albaneză, dacă s-ar considera rasa în sensul fizic al 
cuvântului, adică un ansamblu determinat de caracterele fizice dintre care cele mai cunoscute 
sunt forma craniului, talia şi culoarea părului. Din punct de vedere biologic, noi constatăm cu 
antropologii, că nu există rasă pură în Peninsula Balcanică. Există identitate de aspect fizic, cu 
deosebire în centrul peninsulei între diferitele populaţii care nu vorbesc aceeaşi limbă, dar care 
trăiesc aceeaşi viaţă, între munteni, fie că sunt bulgari, sârbi, greci, români, şi locuitorii de la 
câmpie, mai ales din marile câmpii răsăritene, ale României şi ale Bulgariei.5 

După Pittard populaţiile balcanice s-ar reduce la două sau trei tipuri. „Numele purtate — scrie 


el — de popoarele care sunt la sud de Sava şi de Carpaţi, sunt etichete momentane aşa cum 

momentane sunt însăși limitele statelor care le ocupă. Odinioară românii se numeau daci şi geți, 
albanezii, iliri. Vechii macedoneni sunt repartizați azi sub numele de sârbi, de bulgari, de greci, 
de turci. În cursul existenței sale, o populaţie a putut avea astfel, succesiv, mai multe denumiri 
foarte diverse. Trebuie să facem, pentru balcanici, lista schimbărilor de ştampile politice, de la 
Herodot până la epoca modernă? Ar fi lungă. Astfel de exemple se găsesc de altfel în toate 
țările şi a devenit ceva banal a le semnala într-o lucrare de antropologie.”” 

Etnografii care au privit problema mai mult prin prisma istorică sau lingvistică, au repartizat 
popoarele balcanice în diferite rase. Cunoscutul elenist francez, Victor Berard, scrie în această 
privință: „Rasele pământului balcanic se împart în trei grupuri principale: grupul turc, grupul 
slav şi grupul pelasg sau greco-latin."5* 

Din grupul pelasg — populaţie foarte veche — care ocupa din vremuri preistorice, ținuturile 
unde se găsesc astăzi aromânii (Tesalia, Epirul, Macedonia) se considera că au făcut parte 
tracii, frigii, ilirii, epiroţii, albanezii şi italioţii; ca ramuri mai mult sau mai puţin amestecate. 
Scriitorii greci din antichitate considerau pe pelasgi ca strămoşii lor. 

Pe acest substrat primitiv, s-au aşezat în Evul Mediu prin năvăliri sau infiltraţii paşnice, 
populaţii turanice şi slave, dând naştere la noi popoare sau alterând substanța acelora cu 
care s-au asimilat. Politica imperiului bizantin era să divizeze aceste mase flotante şi apoi să 
le înghită prin colonizări în diferitele părți ale imperiului, în elenism. Mai toate populaţiile 
turcomane s-au dizolvat în elenism. 

„Păgâne şi nu încă mahomedanizate, ele dispăruseră puţin câte puţin. Păgâne şi nu încă 
mahomedanizate, ele îmbrăţişaseră îndată creştinismul, primul pas spre elenizare. Apoi, atrase 
de farmecul unei civilizații mai nobile, şi-au părăsit obiceiurile naţionale si limba.” 

Acest proces de alterare este confirmat şi de cercetările antropologice. Pittard a ajuns la 


»60 


concluzia că „eticheta de greci acoperă o populaţie extrem de eterogenă.”“ Din comparațiile 


făcute în studiile sale între greci şi turci, Pittard a căpătat convingerea „că există o evidentă 
înrudire între aceste două populații.” 

Numai populaţiile din regiunile muntoase de la sud (Pindul) — cum am văzut — au rămas ferite de 
asemenea amestecuri. Rasa primitivă se conserva cu atât mai bine, cu cât era mai izolată. Acelaşi 
lucru s-a petrecut într-o măsură mai redusă, cu populaţiile din regiunile muntoase din centrul 
Peninsulei Balcanice. Aşa se explică identitatea de aspect fizic pe care — cum am văzut mai sus — o 
relevă Jacques Ancel la muntenii din acele ținuturi care în realitate, sunt români deznaționalizați. 
De altfel — este ştiut — pretutindeni munții sunt evocatori şi conservatori ai vechilor populații. 
Din toate popoarele balcanice, inclusiv albanezii, dacă se iau în întregimea lor şi nu numai 
anumite triburi izolate din Munţii Dinarici, aromânii s-au păstrat mai puţin alteraţi. Ei au 
pierdut multe elemente de la câmpie sau din oraşe, care nu s-au refugiat în munţi în timpul 
năvălirilor slave. Dacă în timpurile tulburi ale istoriei medievale, nobilimea occidentală s-a 
retras în castele, elementele romanizate din imperiul roman de răsărit s-au retras în munti, care 
prin caracterul lor carstic specific, constituiau adevărate cetăți. După fuziunea latino-autohtonă, 
care în ţinuturile ocupate de ei a început încă din secolul al doilea înainte de Christos, adică din 
epoca republicană a Romei, ei n-au mai asimilat elementele străine decât foarte rar. Dacă se 
ţine seamă că această fuziune în perioada republicană, s-a făcut cu elemente legionare riguros 


selecționate în acea epocă, — cum scrie Cantu — din populaţiile italice, s-ar putea spune că nu 

s-a petrecut o alterare de substanță întrucât şi italicii făceau parte din aceeaşi rasă primitivă. Dar 
chiar dacă ar fi fost un amestec de elemente heterogene, timp de aproape două milenii, fuziunea 
s-a putut desăvârși în toate privințele dând consistentă stabilitate etnică. Acest fapt a fost cu atât 
mai posibil, cu cât în tot timpul, din cauza organizaţiei lor sociale în triburi (ginţi), aromânii 
au practicat o sănătoasă endogamie şi cugenie a rasei. Moravurile sobre şi viața austeră de la 
munte, cu încrucișări între elemente sănătoase de aceeeaşi rasă, a făcut să evite neajunsurile prin 
cunoscutele manifestări recesive în practicarea endogamiei. Aversiunea instinctivă a aromânilor 
— cum rezultă şi din literatura lor populară — de a include elemente străine în sânul lor porneşte 
poate, tocmai din preocuparea de a evita introducerea unor tare care, prin practicarea endogamiei, 
s-ar multiplica după legile cunoscute. Această tendință s-a menţinut mult timp şi în diaspora lor. 
Rezerva lor nu a fost numai față de slavi dar şi faţă de greci, cu tot prestigiul lor istoric- 
cultural glorios, fiindcă ei intuiau instinctiv că actualii greci sunt — cum am văzut mai sus — o 
mixtură de popoare heterogene. Cum remarca istoricul Jirecek: „Ein Vlache heiratet nur eine 
Vlachin.”* Acelaşi lucru îl remarcă şi Keramopulos: „Când se întâmplă, scrie el, ca un aromân 
să se căsătorească cu o femeie străină de la câmpie, aceasta se stabileşte acolo, căci nevestele nu 
merg cu bărbaţii la munte. Astfel că rasa la munte rămâne nealterată.” Este un sistem pe care 
îl practică atât armenii cât şi evreii. 

Din cauză că ideea de „fară” (gen) era dominantă, fiindcă de numele ei se legau toate faptele 
care aduc faimă („aname”) precum şi cele care produc discredit, preocuparea de eugenie 
rasială era foarte mare. Organizarea aceasta în „fare” (ginți) cu ierarhia interioară, rezultată 
mai mult din selecție, pe calități pozitive ce implicau însuşiri morale, intelectuale şi capacitate 
de conducere, se evita cristalizarea de clase sociale şi se crea un mănunchi de indivizi cu 
personalitatea bine conturată. Prin aceste celule sociale care corespund mediului geografic 
muntos şi compartimentat s-a putut menţine o milenară stabilitate etnică la aromâni, care se 
observă atât sub raport somatic, cât şi moral. 

În mozaicul de popoare balcanice (chiar când sunt reduse din punct de vedere antropologic, 
cum am văzut, la câteva tipuri) aromânul se distinge uşor de ceilalți. „Ca înfăţişare şi din punct 
de vedere al caracterului, aromânii sau valahii se deosebesc într-un mod sensibil de celelalte 
popoare şi reprezintă aproape singura rasă pură în Macedonia... Ei se remarcă prin inteligența, 
rapiditatea concepției şi fineţea lor.”% 

Pouqueville şi Weigand au remarcat în fizionomia aromânului trăsăturile şi proporţiile 
legionarului roman. „Valahii nomazi — scrie Pouqueville — care poartă pe frunţile lor bătute de 
vânt şi soare amprenta anotimpurilor, sunt în general tari şi robuşti. Capetele lor au proporţiile 
romane; şi timpul care slăbeşte tipurile naționale, n-a putut, în ciuda încuscririlor, să-i confunde 
nici cu grecii, nici cu albanezii.” Acelaşi lucru îl remarcă mai târziu şi Gustav Weigand: 
„Comparaţia cu un legionar roman este perfect la locul ei.”% 

Referitor la stabilitatea rasială a aromânilor, E. Pittard consideră că „ei trebuiau să fie obiectul 
unui frumos studiu antropologic, căci dacă informaţiile pe care le avem asupra lor sunt veridice, 
ele trebuie să prezinte o anumită unitate etnică." 

Această stabilitate rasială, cu sânge concentrat printr-o endogamie milenară, va imprima 
însuşiri de o rezistență excepțională şi va asigura germenii generatori de acțiuni răscolitoare 


sau perturbatoare pe toate planurile. Asemenea tendințe vor lipsi la colectivităţile cu sânge 


PROIECT 
AVDHELA 


BIBLIOTECA CULTURII AROMÂNE 





www.proiectavdhela.ro 





EUROPEAN 
Evoluţia 


istorică 





amestecat sau diluat prin continui şi variate încrucișări (bastardizări), fiind anihilate reciproc de 
contrazicerile intrinseci. Lipsa de echilibru va forma caracteristica unor asemenea colectivități, 
fapt pe care Cvijic îl observă şi la unele regiuni balcanice, unde s-au produs mai mult încrucișări 
între elemente heterogene. Numai o lungă stabilitate poate contopi cu adevărat o colectivitate 
încrucişată. În această privință evreii, care prin tradiţie religioasă nu acceptau să includă femei 
străine în sânul lor, au putut realiza în istorie un popor ferment prin excelență, indiferent dacă 
acţiunea sa a fost pozitivă sau negativă. 

Dacă de o puritate rasială nu poate fi vorba pentru Peninsula Balcanică, în schimb se poate 
releva importanța ce o prezintă stabilitatea etnică a popoarelor ferment din conglomeratul 
rasial. Sub acest aspect aromânii izolați în munți, neasimilând elemente heterogene veacuri 
de-a rândul, au devenit mai coerenți în psihologia lor, întrucât nu sunt frământaţi de porniri 
divergente sau contradictorii. 

Aşadar, rezumând, s-ar putea spune că corelaţia între factorul mediu şi factorul rasă, ar înlesni 
explicația destinului singular al aromânilor, atât de asemănător în unele privințe cu celal strămoşilor 
traco-iliri de la care ei au moştenit — cum scrie N. Iorga — atât calitățile cât şi defectele. 
Teritoriul Peninsulei Balcanice deschis spre toate direcțiile şi brăzdat de văi adânci şi prăpăstioase 
a stimulat tendințele divergente şi fragmentare, favorizând un individualism şi particularism 
accentuat. Aceste deschizături teritoriale vor atrage năvăliri de popoare din toate părțile, cu 
deosebire din spaţiul euro-asiatic, dintre care unele din ele, ca slavii, se vor sedimenta în părțile 
joase (câmpie) asediind pe autohtonii retrași în bastioanele munților. Această asediere înăsprită 
după ocupaţia turcească, va accentua procesul endogamiei tribale şi va stimula instinctele 
combative necesare atât pentru agonisirea existenței, în dura şi nesigura viață a transhumanței, 
cât şi pentru apărarea libertăţii şi menţinerea independenței lor. În acest complex de împrejurări 
se va făuri un popor bine închegat, compus de oameni cu fizionomia fizică şi morală bine 
conturată, în care supleţea inteligenței se va împerechea cu tăria de caracter. Tipul uman se 
va caracteriza în general printr-un individualism exagerat, organic şi refractar gregarismului, 
dinamic, întrerid şi centrifugal, care instinctiv îşi va căuta împlinirea în mase alogene cu mai 
mult simț gregar. Tradiția vieții pastorale, contemplativă prin esența ei, îl va face să ocolească 
muncile manuale grele şi îi va da un spirit inventiv în acest sens. Din cooperarea factorului 
mediu şi al rasei — care este esenţial pentru naşterea oricărei civilizaţii — s-a zămislit un element 


cu amprente speciale ce se vor remarca atât în evoluţia cât şi în funcțiunea sa istorică. 





Geopolitica a stabilit că personalitatea geografică modelează națiunea şi că o naționalitate 
este un bazin, un munte, o frontieră. „Istoria unui popor — scrie Xenopol — este în mare parte 
determinată de condiţia geografică a teritoriului pe care s-a dezvoltat." Influența este reciprocă. 
Cum remarcă prof. W. Hoffmann: „Fiecare popor îşi creează spaţiul în care trăieşte, pe care îl 
pecetluieşte şi îl formează. Dar pământul în care locuieşte un popor, influențează şi formează pe de 
altă parte poporul. Această faptă dărâmă nu numai influenţele externe ale situaţiei (conjuncturii), 
ale climei, ale conformaţiei terenului, ci şi destinul politico-istoric, care corespunde terenului 


patriei. Din aceste forțe îşi formează un popor caracterul particular şi misiunea lui” 

Spaţiul balcanic însă este un spaţiu rebel şi greu de dominat. Cum observă Josef Marz: „Nu 
este exagerat a susține că nici un spaţiu terestru din Europa şi poate mai ales nici unul de pe 
glob nu arată în istoria sa politică atât de variate şi intense funcțiuni ale situației geografice şi 
forțe ale spaţiului ca Balcanii. Istoria sa bimilenară agitată este în mod predominant o luptă 
pentru poziții, pentru căi comerciale şi importante trecători, pentru spaţii centrale, şi acces la 
marele spațiu comercial al mării, pentru intrarea în el, închiderea în el, siguranță la marginea 
lui. Este imposibil să cităm, pe un spaţiu îngust, mai puţine exemple mărunte, cum se oferă din 
abundență, totuşi putem încerca cel puţin să desemnăm în linii mari faptele şi evenimentele 
cunoscute şi să rânduim legitimitatea lor.” 

Firul conducător al istoriei unui popor îl formează conştiinţa naţională care însă îşi are originea 
în ideea de rasă. Sub acest aspect, evoluţia istorică a unui popor va fi în strânsă corelație cu 
preistoria lui. 

Epoca zămislirii conştiinţei naţionale la diferite popoare europene este încă o problemă 
controversată. Unii dintre istorici o văd apărută încă din antichitate, la greci şi la romani, mai 
ales prin rezervele acestora față de popoarele barbare. Alţii o văd zămislită mai târziu, în Evul 
Mediu, după invaziile germano-slave pe teritoriul imperiului roman de răsărit şi de apus, când au 
început să se contureze naţiunile europene. Şi, în sfârşit, alții o consideră ca un produs modern al 
revoluţiei franceze. Fără îndoială, în Evul Mediu, lipsea o conștiință națională în sensul actual al 
cuvântului.” Mai toți conducătorii care s-au afirmat în acest sector în epoca medievală au căutat 
să-şi legitimeze succesiunea împăraților romani. „Țarul Caloian-loniţă — cele două nume pe care le 
poartă sunt unul bulgar şi celălalt român — ia titlul „Împărat al vlahilor şi bulgarilor,” pentru a arăta 
că el nu este suveranul unei naţiuni, al națiunii bulgare, ci că el caută să reconstituie această veche 
unitate imperială romană. În 1346, Duşan ia titlul de „ţar al sârbilor şi al grecilor.” Este aceeaşi 
idee: el nu este suveran al sârbilor, deşi este de limbă sârbă, este totodată moştenitor al împăraților 
romani. În denumirile sale imperiale nici o distincție națională. Când se studiază acest ev mediu, 
se face constatarea curioasă că aceste imperii, bazileu grec, imperiu sârb, imperiu bulgar, nu implică 
ideea de regate naţionale pe care istoricii, revendicând „drepturi istorice,” ni le-au prezentat timp 
îndelungat. Însăși dominația otomană a fost o dominație pur militară şi fiscală. Dar confundând 
religia şi națiunea, ea a creat indirect acest spirit de independență religioasă şi naţională.” 
Evoluţia s-a făcut pe îndelete şi după împrejurări. La sfârşitul secolului al XVIII-lea înaltul 
grad al conştiinţei naţionale a determinat naționalismul militant care a avut ca trăsături 
fundamentale două aspecte: 

Proclamarea limbii materne ca singurul criteriu pentru apartenența socială; şi 

Necesitatea ca orice naţiune inclusiv cele mici să-şi creeze propriul lor stat.7* 

În această direcție — mai ales pentru țările sud-est europene — o influență decisivă au exercitat, 
pe lângă iluminismul francez, şi ideile național-romantice ale lui Herder, care au găsit un 
deosebit ecou în sud-estul european şi care domină până în zilele noastre. 

Din cauza acestei evoluţii continue a conştiinţei naționale, şi sensul care i s-a dat în diversele 
epoci sau locuri, va fi diferit. Fără îndoială, conştiinţa națională se găseşte în embrion în 
orice colectivitate umană constituită prin comunitatea de trib, de rasă, de limbă etc. Forma 
de organizare politică sau socială permisă de mediul în care s-a dezvoltat fiecare popor, va 


determina gradul şi felul ei de manifestare. 

Din cauza geopoliticii cu totul speciale, cum am văzut, a Peninsulei Balcanice, conştiinţa 
națională a popoarelor autohtone din acest sector, va avea un caracter, am spune, fragmentar, 
adică lipsită de gregarismul de masă care se observă la alte popoare. Organizaţia în triburi şi 
individualismul exagerat vor împinge în acest sens. Fenomenul nu se va circumscrie numai la 
păstorii traco-iliri, organizaţi în triburi patriarhale, dar se va extinde si la rafinații elini post- 
omerici, care, deşi ieşiseră din forma de organizare a tribului, transplantaseră aceeaşi mentalitate 
în cetăţile lor, fără a o depăşi nici în momentele de splendoare politică şi culturală. 

Conştiința naţională a acestora se va contura mai mult prin sentimentul negativ al disprețului 
pe care îl nutreau față de neelini. „Tot ce nu este elin, barbar este.” Liga lor, simbolizată periodic 
prin jocurile olimpice, care aminteau origina comună (Koini), nu împiedicau diviziunile şi 
conflictele endemice, care uneori mergeau până la nimicirea totală. În expansiunea lor colonială, 
pe lângă necesităţile economice, un rol important îl jucau şi tendinţele lor centrifugale. Din 
cauza aceasta colonialismul grecesc s-a mărginit numai la funcțiunea economico-culturală, 
fără însă a lua şi aspectul politic, care ar fi permis o mai adâncă pătrundere a civilizaţiei 
elenice la popoarele barbare. Funcțiunea politică imprimată de geniul lui Alexandru cel Mare 
al Macedoniei, care a creat perioada helenistică, n-a putut fi de lungă durată tot din cauza 
individualismului centrifugal — răul comun - al diadohilor săi. 

Evident, la traco-iliri, care în munții lor au rămas la organizația socială a tribului, asemenea contraste 
şi tendințe centrifugale erau şi mai accentuate. Totuşi, în contactul cu grecii, care îşi afirmau cu 
mai mult orgoliu superioritatea lor, trebuie să se fi născut, ca o firească reacțiune, un sentiment 
colectiv generator de conştiinţă națională. Când aceste popoare traco-ilirice s-au latinizat şi au 
dobândit pe lângă limbă şi orgoliul lui „civis romanus,” în inerentele frecuşuri cu grecii, conştiinţa 
lor naţională, sub forma latinităţii, a devenit mai acută. Încă din perioada lui Justinian — cum se 
poate vedea din „Istoria Arcană” a lui Procopiu — se observă tendințele elementului grec de a 
prezenta pe mulți dintre înalții demnitari şi chiar pe împărat, nu ca latini (romani) autentici, ci ca 
iliri, dardani, sau mysi romanizați. Această tendință se va vedea şi la cronicarii bizantini de mai 
târziu. Populaţiile romanizate însă, adică aromânii, oriunde se vor găsi ei, vor avea via conştiinţă 
națională a latinităţii. Cronicarul bizantin Kinnamos din secolul al XII-lea, remarcă că vlahii se 
consideră colonişti italici, aduşi prin părțile acestea. („Se spune că vlahii sunt aduşi din Italia.”) 
În corespondența împăratului Ioniță cu Papa Inocenţiu al III-lea, apare vizibilă mândria 
originii latine. Acelaşi lucru îl remarcă după şase veacuri, până la cele mai răzlețe triburi de 
păstori valahi şi călătorii sau istoriografii străini care i-au studiat la faţa locului. „Toți în general 
revendică cu mândrie numele de rumâni sau romani.” Limba lor împiedică de a-i ignora, 
ei vorbesc mereu latina şi dacă-i întrebi: ce nație sunteți? ei răspund cu mândrie: rumâni.”€ 
Învăţatul grec Neofit Duca, contemporan cu Pouqueville şi cu E. M. Cousinery, referindu-se 
la încăpățânarea aromânilor de a se considera de origine latină, scria iritat: „Ei se mândresc că 
constituie o nație distinctă și nu vor să se unească prin limbă încet, încet, cu națiunea greacă, 
aşa cum s-au unit prin religie... După atâtea secole, ei se consideră ca având o origină comună 
cu romanii, cu care nu au nimic în comun, nici numele, nici o picătură de sânge. Să ne arate 
o țară care să fie a lor, o provincie întreagă sau altceva de caracteristic şi deosebit de a altora, 
şi vom tăcea. Toată mulțimea lor este cuprinsă între Dunăre şi Peloponez, înşiruită în munti 


sterpi, buni pentru exilați şi vagabonzi.” 

Cu toată această conştiinţă naţională mereu trează şi cu atâtea calități de energie şi inteligență, 
se pune mai vârtos întrebarea de ce acest popor (după N. Iorga — „unul din popoarele mai vechi 
şi mai bine dotate din Europa”), deşi moştenitor direct al imperiului roman de răsărit, n-a 
putut înjgheba o unitate politică (statală)? Această întrebare ar părea cu atât mai îndreptățită, 
cu cât axa formaţiei sale etnice o constituie linia Morava-Vardar. Această linie este ea însăşi 
axa Peninsulei Balcanice care cade vertical pe cealaltă coordonată importantă, reprezentată de 
linia orizontală a faimoasei „Via Egnatia” ce lega Dyrachium de Salonic şi Bizanţ. O întrebare 
similară s-a pus şi pentru strămoşii aromânilor, traco-ilirii — „cel mai mare popor din antichitate 
după cel al inzilor.” (Herodot) 

Explicaţia principală s-a găsit în influența unui mediu geografic centrifugal care — cum am 
văzut — a determinat viața pastorală, transhumanţa (nomadă) organizată în triburi, cu tendințe 
individualiste exagerate. Aceeaşi explicaţie se dă şi pentru albanezi al căror „stadiu de dezvoltare 
socială — cum scrie Baldacci — este în raport cu relieful pământului şi rezistența oamenilor la 
evoluţia socială. Explicaţia, deci, trebuie căutată în compartimentarea munţilor.” 

Destinul istoric al aromânilor va fi în linii mari, aproape identic cu cel al traco-ilirilor care — cum 
scrie Jericek — „se distingea în toate veacurile printr-o neobişnuită energie şi neastâmpărată 
bucurie de luptă, deşi mereu în serviciu străin şi mai curând în avantajul vecinilor mai slabi, 
decât pentru întărirea propriei puteri”? Aceştia se revărsau tumultuos spre câmpie şi se 
retrăgeau în munți cu izolări îndelungate, trăind în triburi nestăpânite de nimeni. Istoricii 
antici îi vor pomeni ca tracii nedomniti (Thrakoi abasilevtoi) aşa cum cu multe veacuri mai 
târziu, cronicarii bizantini vor vorbi de vlahii nedomniţi (B/ahoi abasilevtoi).®® 

Mobilitatea lor şi repudierea spiritului gregar, vor zădărnici orice înjghebare statală de o 
amploare şi respirație mai mare. De această meteahnă a individualismului exagerat, n-au putut 
scăpa nici vechii greci — descendenții aheilor, nomazii Olimpului şi ai Tesaliei (W. Durand: 
Storia della civilta) — nici în epoca lor cea mai civilizată. 

Organizaţia lor statală n-a depăşit niciodată cetatea (Polis). Influenţa mediului geografic se va 
simți şi la popoarele slave cu pronunțat spirit gregar, aşezate mai târziu pe teritoriul balcanic. 
Mai toți istoricii şi etnografii au relevat lipsa unui centru geografic în Peninsula Balcanică care 
să polarizeze celelalte ținuturi în vederea constituirii unui stat. Unii au văzut în acest fapt o 
adevărată fatalitate istorică. 

„Caracteristica geografică a Balcanilor — scrie Oscar Randi — din care a derivat o fatală 
inferioritate istorică, constă în absența de centre vitale în toate aceste regiuni, în lipsa de 
coeziune directă între ele şi în gravitaţiunea excentrică. .... O altă constatare şi mai interesantă, 
este aceea că toate aceste regiuni împreună nu au apoi un centru comun. Dacă am considera 
cu fantezia razele circulare a influenţei ce s-ar putea exercita de către cele două centre ale 
Macedoniei, Scoplja şi Salonic, vom vedea că ele sunt destul de limitate şi n-ar putea niciodată 
să îmbrăţişeze cu înlesnirea geografiei, întreg acel teritoriu care s-a convenit să-l cheme Balcanii. 
Şi totuşi, şi aceşti nefericiți Balcani au centrul lor, la Constantinopol, dar e atât de excentric, 
încât se poate asemăna ca o sarcină extrauterină...”$! 

La această fatalitate geografică, aromânii, poporul cel mai balcanic dintre balcanici (sub raportul 
aufobtoniei), adăugau şi fatalitatea temperamentului lor excesiv de individualist, expresia 


genuină, cum am văzut, a acestui mediu geografic. Deşi zămislit ca nouă nație pe axa geografică 

a Peninsulei Balcanice, constituită de linia Morava-Vardar (Serbia şi Macedonia), ocupând 
ținutul ce formează centrul dominaţiei politice a Peninsulei, aromânii n-au putut specula 
avantajele acestei poziții cheie. Poziţia centrală ar fi favorizat şi o formaţie politică solidă, dacă 
n-ar fi survenit năvălirile barbare ce s-au succedat câteva veacuri de-a rândul, în perioada cea 
mai delicată a noii lor închegări naționale. 

Drumul acesta, care este cel mai comod pentru legătura între centrul Europei, Dunărea de 
mijloc şi Marea Egee, devenise pentru trei veacuri şi mai bine o adevărată albie de scurgere a 
năvălirilor barbare. 

În secolele V, VI, VII, Peninsula Balcanică continua să fie obiectivul jafurilor năvălitorilor 
germani, avari şi slavi. Conducerea bizantină a putut să-i domine pentru câtva timp, nu însă 
să-i asimileze. Dintre barbarii care se revărsau în Balcani, germanii şi avarii au trecut ca nişte 
vifore; aceia însă care au reuşit să se menţină, ca o pâclă, şi să prevaleze datorită unei infiltrații 
lente, au fost slavii.82 

Faptul că după aceşti slavi n-au mai urmat alte năvăliri barbare pe axa Vardarului, a permis 
acestora să se sedimenteze şi să prindă rădăcini şi în această poziție-cheie, sfărâmând astfel 
unitatea romanităţii balcanice. 

De aceea, încercările de mai târziu ale aromânilor de a înjgheba unități politice mai mari, vor 
avea un caracter fragmentar şi vor eşua. Caracteristic este faptul că la baza acestor încercări 
vor sta tumulturi şi dezlănțuiri de mişcări revoluționare. Primele încercări revoluţionare ale 
aromânilor se înregistrează în Tesalia, între veacurile al X-lea şi al XIII-lea, când sub conducerea 
familiei Niculiţilor, românii din Pind au înjghebat Vlahia-Mare.* 

A doua încercare a fost făcută de românii din Hemus în secolul al XII-lea, care a avut ca 
rezultat fundarea imperiului Vlaho-Bulgar, ce a durat până la venirea turcilor în Europa. Deşi 
această a doua încercare, făcută în stil mai mare, s-a concretizat într-un stat întins, puternic şi 
temut, totuşi, roadele nu le-a putut culege neamul românesc. Cum relevă A. D. Xenopol, „atâta 
timp cât statul vlaho-bulgar rămăsese în munți, elementul românesc avu întâietate. De îndată 
ce el se consolidă şi reşedinţa sa fu mutată la Târnova, oraş aproape în întregime locuit de 
bulgari, este evident că anturajul în care locuia dinastia românească, trebuia să-l facă să adopte 
viața bulgărească... În noua situație se înțelege cu ușurință de ce după un oarecare timp, valahii 
au încetat să mai fie un element predominant, şi că supuşi bulgarilor, ei au putut să fie socotiți 
numai ca unul din popoarele statului lor.”%4 

Se verifică şi cu acest prilej „că viața aşezată şi regulată a agricultorului este condiția necesară 
formării oricărui stat.”... Românii din sudul Balcanilor nu reușiseră niciodată să formeze un 
stat, căci la ei viața nestabilă (nomadă) a avut întotdeauna întâietate asupra vieții aşezate.* 
Neajunsul pentru aromâni este evident. Dar refugierea lor în munti a servit şi ca o nouă selecție 
de elemente cu vocaţie pentru libertate. Când popoarele din Peninsula Balcanică vor cădea sub 
jugul turcesc, aromânii din munți vor fi promotorii libertății. 

Asedierea aromânilor în munți de către popoarele sedimentare după răvăşirile năvălirilor barbare 
la câmpie, se va simţi adânc în toată evoluţia lor istorică. Evident — cum am relevat într-un capitol 
precedent — refugierea populaţiei citadine în munții sălbatici ai peninsulei, a dus la o degradare 
pe scara civilizației. „Veacurile întunecate următoare — scrie G. Stadtmuller — însemnau deci în 


dezvoltarea culturală a vechii populaţii refugiate în munti o pronunțată reacție.” 

Dar conservarea prin tradiție a multor aptitudini civilizatorii a asigurat totuşi o viață superioară 
slavilor şi a constituit şi ea un stimulent civilizator (ferment), prin neastâmpărul sufletesc ce 
l-a creat. Căci este cunoscut faptul că în domeniul civilizaţiei tehnice omul nu tinde niciodată 
să o înrăutățească sau să o sărăcească. Așa s-ar putea explica de ce păstorii aromâni nu s-au 
resemnat ca consângenii lor albanezi — traco-iliri mai puţin romanizați — la viaţa pastorală sau 
la fapte de arme în munți, ci s-au dedat la îndeletniciri de natură industrială şi comercială. 
Chiar cei care rămâneau în munții lor, exercitau meserii ca prelucrarea metalelor (curioasă 
coincidenţă cu îndeletnicirea principală a etruscilor), reprezentând astfel în cultură „mai puţin 
alterată, vechea civilizaţie balcanică de esență bizantină şi meridională.” 

Oricum, faptul refugierii în munți ar părea că vine să confirme teza lui Pollerd că „muntele este 
locuința cauzelor pierdute în urma năvălirilor barbare.” Legea etnografică potrivit căreia — cum scrie 
Sextil Puşcariu — „locuitorii de la munte devin în mod natural, stăpânitorii câmpiilor înconjurătoare” 
pare să nu fi funcționat în cazul aromânilor. În schimb se verifică la daco-români. Aici explicația 
ar fi că, pe când năvălirile barbare treceau prin şesurile mărginaşe ale Carpaţilor Munteniei şi 
Moldovei şi mergeau mai departe, în defileurile balcanice se înfundau si stagnau ca într-o căldare. 
Aceasta însă, numai dacă ne-am referi la egida statală. Căci, cum se va vedea mai departe, dominaţia 
se mai exercita sub alte forme, determinate atât de spiritul de individualist al aromânilor, cât şi de 
cel gregar al popoarelor sedimentate de la câmpie. Va fi o împlinire reciprocă. Ceea ce remarca 
Robert Roesler în legătură cu cooperarea vlaho-bulgară în Evul Mediu, s-ar putea extinde şi în alte 
sectoare: „Suferințele vremurilor aparținuseră mai ales straşnicei lovituri a păstorilor; curajul lor 
natural, hotărârea lor sălbatică i-a făcut conducători şi luptători potriviți ai populaţiei slave care, de 
când lumea, s-a caracterizat prin pasivitatea ei,...românii reprezentau capul, iar slavii brațul.”58 

Pe lângă împlinirea reciprocă, această cooperare cu slavii pornea şi din „ura nemuritoare a 
vlahilor împotriva grecilor” despre care ne vorbeşte Acominatos („a/hanaton fin pros imas 
ehthran ipo Blahon”), izvorâtă din „veşnica vrăjmăşie a latinismului împotriva elenismului,” 
după cum nimerit observă marele istoric francez A. Rambaud.” 

Antagonismele trezite în lupta surdă pentru substituirea elementului romanizat cu cel grecesc 
în imperiul de răsărit, continuă să fie vii veacuri de-a rândul.” 

Consecințele izolării şi asedierii în munți a aromânilor se vor observa mai ales în accentuarea 
spiritului de independenţă colectivă şi individuală. Aci ei vor deveni, cum am văzut, nedomnifi 
(abasilevtoi). Referitor la aceasta, Benjamin de Tudela scrie: „Nici un domnitor nu poate să 
i se supue” („negue rex ullus eos domare potest”). În toată această perioadă „vlahii din Pind se 
susțineau liberi pe coastele Pindului” („Se susfineau liberi pe coastele Pindului”).” 

Această stare de independenţă au conservat-o şi după cucerirea turcească. Tari pe libertăţile 
şi poziţiile lor redutabile, aromânii au încheiat cu sultanii turci Murad al II-lea şi Soliman 
Magnificul, cunoscutele capitulaţii care le asigurau o independență aproape completă.” 
„Guvernaţi în oraşele şi satele lor de un sfat de înţelepţi compus din bătrâni — scrie Pouqueville 
— ei trăiau sub legi tot atât de simple ca şi moravurile ale căror expresii erau.”* În felul acesta 
„aromânii conservară un fel de guvernământ democratic, trăind nevătămați şi nesupărați, pe 
când vecinii lor de aceeaşi religie, erau expuşi la mii şi mii de nenoriciri din partea turcilor.” 
Selecţionaţi iniţial prin vocaţia elementelor dornice de libertate, ei vor primi mai târziu pe toți 


aceia care pentru libertate se vor refugia în munți. 

Instituţia „auşiaticului” (Sfatul bătrânilor), care reprezenta un embrion de senat cu puteri 
deliberative, dublată de aceea a „Ce/nicarului” ca factor de comandă (element executiv) al 
„fălcării” sau al tribului, erau suficiente pentru buna funcționare a unei vieți organizate în nişte 
regiuni muntoase atât de compartimentate. De altfel, esența unei guvernări este eficiența ei, 
prin mijloace cât mai simple. Instituţia auşiaticului o găsim şi la oraşele italiene.” 

Pe de altă parte, neaparținerea secole de-a rândul a vlahilor „nedomniți” la un stat puternic 
centralizat a favorizat predispoziţiile centrifugale, create de ceilalți factori amintiți mai sus. 
Se ştie că prin însăşi funcțiunea sa, statul — acest „monstru rece,” cum îl numeşte Nietzsche 
— tinde la o cât mai mare uniformizare a supușilor săi. În vreme ce societatea este dinamică 
şi cultivă personalitatea, statul tinde să o uniformizeze. Şi cu cât statul este mai întins, cu atât 
comprimarea personalității se face mai simțită. Pentru a-i asigura coeziunea, formula apăsătoare 
a aşa zisei „raţiuni de stat” este mai des invocată. Comparaţia între cetăţile greceşti şi Roma, cu 
evoluţia ei de la republică în imperiu (cesarian), pe măsură ce graniţele se extindeau, poate fi 
edificatoare în această privință. 

Organizarea socială şi politică a aromânilor oarecum simplistă (primitivă) nu însemna 
numaidecât o înapoiere sau degradare politică sau socială. După cum n-au însemnat progrese 
şi civilizație imperiile despotice ale lui Atila, Gingishan etc. Această organizare corespundea 
atât temperamentului lor individualist, cât şi împrejurărilor în care se desfăşura viața lor. 
Străvechea organizare fără clase conturate, unde conducerea celnicului, care prin consuetudine 
se transmitea prin succesiune, dar se valida numai prin capacitatea de comandă, verificată la 
fiecare pas, stimula energia şi aptitudinile tuturor membrilor comunității. Circularea valorilor 
selecționate prin lupta grea de toate zilele, impusă de mediul geografic (muntos şi puţin 
accesibil) şi cel uman, cu mozaic de popoare, contribuia la crearea elementelor de elită în 
întreaga comunitate. Comunitățile de la munte vor deveni deci, adevărate izvoare de energie 
umană, pepiniere de personalități bine conturate, capabile să se afirme până şi în mediile cele 
mai vitrege. Această continuă luptă cu adversități de tot felul, îi va face mai duri, trezindu-le 
un fel de demnitate, care va considera orice manifestare sentimentală cu expresia ei lirismul, 
drept slăbiciune. După cum insularitatea a dat englezilor o anumită psihologie specifică, la fel 
izolarea aromânilor în munți le-a imprimat trăsături caracteristice. 

Faptul că aromânii, în evoluţia lor istorică, n-au reuşit să aibă o tradiţie statală, a fost considerat 
ca o deficiență națională de mulți cercetători străini. Cvijic serie în această privință: „Ei nu 
au istorie şi această lipsă de tradiţii istorice le face un suflet gol de orice idee națională. Sunt 
oameni a căror frică este proverbială. Şi într-adevăr, au suferit teroarea timp de secole, mai întâi 
la începutul cuceririlor romane în Peninsula Balcanică, apoi în timpul invaziei slavilor în cursul 
întregului ev mediu, apoi, din nou, până la dispariția regimului turcesc. Sufletul lor a păstrat ca 
o amprentă de spaimă: sunt neîncrezători şi au o morală de asupriți.”* 

De asemenea, prof. Dr. D. I. Popovici scrie că „aromânii nu s-au dezvoltat ca națiune din lipsa acestor 
elemente capitale: numărul, cultura, trecutul, teritoriul, o limbă literară... avură o redeşteptare 
după revoluţia franceză şi în timpul luptelor pentru eliberare ale grecilor şi sârbilor. Aromânii n-au 
avut statul lor şi deci, nici oameni mari, nici mari evenimente, este un popor fără istorie.” 

Sunt obiecţii similare ca acelea ce se fac evreilor şi armenilor pentru veacurile lor din diasporă, 


când ei au făcut istorie sub alte egide decât acelea ale propriilor lor nații. Dar pentru a se ajunge 

la concluzia pe cât de radicală pe atât de subiectivă, de popor „dezrădăcinat,” cu o „morală de 
oprimaţi” şi „fără istorie,” a trebuit să se nesocotească nu numai veacurile de istorie până la 
Justinian, când traco-ilirii romanizați din care aromânii descind direct, au dat atâția împărați, dar 
şi evenimente istorice ca, crearea celui de al doilea imperiu vlaho-bulgar şi a numeroaselor Vlahii 
ce au durat până la cucerirea Peninsulei Balcanice de către turci. De altfel, însuşi Cvijic recunoaşte 
în altă parte a aceleiaşi lucrări, în care a scris cele de mai sus, că „În evul mediu aromânii erau 
încă foarte numeroşi în munți şi în regiunile adăpostite ale Peninsulei. Ei formau, cum am arătat, 
majoritatea populaţiei în Tessalia, în Etolia, în marea şi mica Vlahie. Era o Valahie Albă pe care 
au fondat-o cu bulgarii, regatul vlaho-bulgar sub dinastia lui Asan, în secolul al XII-lea.” 

Mai mult, după cucerirea Peninsulei Balcanice de către turci, au fost tocmai regiunile muntoase 
locuite de vlahi ca cei din Stari Vlahi în Serbia sau Srednja-Gora în Bulgaria unde, cum scrie 
acelaşi Cvijic, „Poate din această cauză oamenii din Srednja-Gora au jucat un rol preponderent 
înainte de eliberarea Bulgariei, mai ales în epoca redeşteptării naţionale. Principalii haiduci, 
propagandiştii, literaţii din această epocă erau originari din Srednja-Gora.”” 

Aceeaşi situaţie o recunoaşte şi pentru masivul Rodopilor: „Era domeniul triburilor trace 
războinice; păstorii cuţo-valahi care se află aici sunt cu adevărat urmaşii acestor traci şi ai 
populaţiei semi-latinizate din nordul Peninsulei, care s-a refugiat.” 

Acest adevăr îl recunoaşte şi Jirecek: „Pe lângă iobagi, în Bulgaria ca şi în imperiul bizantin, 
se aflau oameni liberi, mai ales pe înălțimile Balcanului şi Rodopilor, şi în genere, în munti 
nestrăbătuţi, pe unde albanezii şi valahii trăiau în vechea libertate.” 

Poziţiile muntoase ocupate de aromâni în FHemus, au favorizat lupta pentru libertate şi 
independenţă. „Un teren muntos, bogat în defilee, ascunzători, şi curse, cu un şir de trecători 
uşor de apărat, pe atunci pline de cetăți şi cetățui.”1% 

De pe aceste poziţii, aromânii au dat lupte în cursul istoriei. „Câteodată învinşi, de cele mai 
multe ori învingători, ei strălucesc prin trăsături de curaj şi ferocitate... Întreg Orientul tremură 
numai la auzul numelui lor. Ei fomentează toate revoluțiile, pentru a lua parte. Se amestecă în 
convulsiunile sângeroase ale statului (bizantin) pentru a-l dezmembra şi împărți.” 1% 

Lupte similare au dus şi aromânii din Pind. Istoria Vlahiei Mari din Evul Mediu este un şir 
neîntrerupt de astfel de acțiuni. Ele au fost reluate când imperiul turcesc a început să nu mai 
respecte capitulaţiile acordate de sultanii Murad al II-lea şi Soliman I, care garantau libertatea 
şi organizația autonomă a Capitanatelor româneşti. „Aceste lupte au constituit începutul 
acţiunii de redeşteptare a popoarelor din Balcani; - Grecii — scrie marele istoric italian, Cesar 
Cantu — au reuşit să transforme războiul de capitulaţii din Pind într-un război de independență 
pentru Grecia. Astfel, rândurile armatolilor aromâni au furnizat soldații revoluţiei greceşti şi 
căpitanii lor, generalii cei mai glorioşi, ai acestui război de independență.” 

Acelaşi lucru s-a întâmplat şi cu sârbii. „Istoria pentru independența sârbească, vorbeşte despre 
faptele glorioase ale lui Tintar Iancu care a condus pe sârbi în Kraina în contra turcilor adesea 
la victorie. Amintirea lui în Serbia este preamărită, iar osemintele lui se odihnesc în faimoasa 
mănăstire Ravaniţa. Aromânii au dat probă de patriotism şi spirit de sacrificiu în urmă şi în 
revoluţia sârbească din Belgrad, din luna Iunie 1862.” („Istoria războiului de eliberare sârbesc 


povestește foarte elogios despre voievodul T'intar Iancu, care a condus pe sârbi în Craina la victorie 


contra turcilor. "9% 

Dintre toate aceste mărturii si constatări făcute de învățați străini, rezultă că niciodată în istoria 
lor, aromânii n-au fost, cum scrie Cvijic, „oameni a căror frică este proverbială,” care au „o morală 
de oprimați.” Dimpotrivă, bine ancoraţi în bastioanele muntoase ale Peninsulei Balcanice, 
ocupată din vremuri preistorice, ei au strălucit totdeauna prin spirit de inițiativă şi trăsături de 
curaj, afirmându-se ca un permanent ferment al ideii de libertate. Neconstituirea unui stat propriu a 
fost mai mult o consecință a teritoriului muntos ocupat de ei si a vitregiei circumstanțelor istorice. 

De altfel, de faptul că teritoriul balcanic este impropriu pentru formaţii statale de lungă durată, 
au suferit şi celelalte popoare conlocuitoare, chiar dacă viața sedentară din ținuturile joase 
ocupate de ele, atenua mult neajunsul ca cele semnalate la aromâni. De aci a derivat, în primul 
rând, o „fatală inferioritate istorică,” sub raport statal, pentru toate popoarele din acest sector. 
Dar aceasta nu înseamnă că au lipsit acestor popoare eforturile de mărire. Cum relevă Dr. Josef 
Marz: „Mari concepții de spaţiu au încercat să trateze Balcanul totdeauna ca o unitate. Filip şi 
Alexandru au început cu aceasta. Ceea ce ştim despre traci, macedoneni, iliri şi daci în timpul 
lor şi în cel dintre ei şi romani asupra împrejurărilor politice, era un mănunchi de tulpini nu 
prea mari, într-adevăr nu din unităţi indicate de natura ţării. Roma a lărgit mai mult pătura 
celei de-a doua organizaţii de unitate... Imperiul osman în Europa a rămas, cu toată risipa de 
forță, mereu mai mult sau mai puțin defectuos şi eterogen, a trebuit să lase, nestânjenite, printre 
centrele puterii sale, spaţii apărate, ca părţi din Albania sau Cernagora.”1% 

Dacă se face abstracţie de stăpânirea romană şi cea bizantină, continuată de imperiul otoman, 
care au fost stăpâniri cu o rază mult mai întinsă decât cea balcanică, se poate spune că popoarele 
respective au avut formaţii statale minore, marginale sau de efemeră măreție, cu respiraţie scurtă. 
Grecia antică a trăit mereu cu antagonismul cetăților sale. Macedonia a depăşit cadrul local prin 
meteorica apariție a lui Alexandru cel Mare, fundator al unui grandios imperiu, care însă s-a 
descompus imediat după dispariţia sa, din cauza individualismului centrifugal al diadohilor săi. 
Slavii balcanici occidentali, fractionati în croați, bosniaci şi sârbi, şi-au înfiripat viaţa de stat în 
secolul al IX-lea şi al X-lea (sârbii cu Wlastimir (836) şi croații cu Tomislav (910), singurul moment 
de adevărată splendoare l-au avut sub domnia Țarului Ştefan Duşan Urosch IV (1331-1335), căci 
după bătălia de la Cosova (1389) s-a prăbuşit într-o sublimă tragedie). Slavii orientali, bulgarii, 
au inițiat viața de stat mai devreme cu Asparuch (Isperich) (641-702). Primul mare moment de 
splendoare l-au avut sub Ţarul Simion I (893-927), care, după puţin timp, la 1019 s-a prăbuşit sub 
loviturile crunte ale lui Vasile II Bulgaroctonul, armeanul din Macedonia „cu trup şi suflet de fier.” 
Al doilea moment l-au avut după aproape două veacuri, sub Asaneşti. Dar aceasta a fost opera 
energiei şi geniului aromânesc. După aceste câteva veacuri de încercări de viață statală, slavii au 
recăzut — ca şi grecii din Elada — sub jugul turcesc ce a durat aproape jumătate de mileniu. De altfel, 
aceste înjghebări politice, cum relevă Jacques Ancel (vezi un capitol precedent), nu implicau ideea 
de state naționale, pe care le invocă istoricii, revendicând drepturi istorice pentru țările respective. 
Evident, din supărătoarea poziţie de raiale, se cere multă lipsă de simț autocritic spre a vorbi de 
„morală de oprimaţi” la aromâni, singura populaţie care, fără a-şi renega credința, a trăit în tot 
timpul liberă şi independentă, „pe când vecinii lor — cum am văzut că scrie Aravantinos — de 
aceeaşi religie, erau expuşi la mii şi mii de nenorociri.” 

Scurta durabilitate a înjghebărilor statale balcanice arată deci, încă o dată, fatalitatea istorică 


derivată din caracteristica geografică a Balcanilor. 

Dacă imperiul roman de răsărit şi apoi stăpânirea turcească care au domnit împreună mai mult 
decât trei pătrimi din era creştină, s-au putut menține mai bine de un mileniu şi jumătate, 
aceasta se datorește în primul rând faptului că aria balcanică era o parte din totul, care cuprindea 
regiuni întinse în Asia Mică şi nordul Africii, locuite de popoare supuse şi cu simț gregar. 
Bizanțul a fost centrul — cum scrie N. Iorga — „unei talassocraţii.” Din aceste regiuni nebalcanice, 
se recrutau soldaţii şi mercenarii cu mai mult simţ de disciplină decât neastâmpăraţii balcanici. 
În cadrul acestora şi contingentele de războinici recrutate din populaţiile balcanice, îşi găseau 
un fecund echilibru în armatele formate în combinaţie cu popoarele mai ascultătoare, echilibru 
pe care nu-l puteau avea numai în cadrul lor propriu. 

Evident, aromânii, ca şi albanezii, fiind cei mai balcanici dintre balcanici, au simţit mai profund 
fatalitatea mediului care li s-a imprimat încă de la strămoşii traco-iliri. În faptul că ei n-au putut 
crea un stat durabil — nici măcar ca cel al slavilor — s-a văzut de către unii trăsătura caracteristică 
a străbunilor traco-iliri care, deşi popoare mari şi puternice, au pierit fără să se împreuneze sub 
acelaşi sceptru glorios spre a înfăptui ceva mare şi memorabil în istoria universală." 

Alţii însă, în faptul că aromânii n-au avut înjghebare statală proprie, ținând seamă de realitățile 
din epoca modernă, au văzut în adaptarea lor la situaţiile existente, o afirmație a dimensiunii lor 
latine. „Cine însă cunoaşte condițiile, în mijlocul cărora au trebuit să-şi ducă existența lor timp 
de 14 secole — scrie Oscar Randi — poate întrevedea în adaptarea la noul mediu, preferabilă unei 
sinucideri sterile, un alt primat al bunului simţ, şi cu atât mai probabil de marcă latină.”198 
Unitatea Peninsulei Balcanice fiind greu de realizat, cum s-a dovedit în cursul istoriei, aromânii 
s-au mişcat instinctiv pe două coordonate: şi-au conservat libertăţile în capitulaţiile locale şi 
şi-au făcut expansiunea, folosind cadrul întins al imperiului otoman. Numai că acest realism a 
fost eclipsat deseori de impulsurile lor idealiste. Stăpânirea turcească care a acordat aromânilor 
capitulaţiile cunoscute pentru a avea linişte din partea lor, când aceştia s-au antrenat în acțiunile 
moscovite, au adoptat politica de exterminare a lor prin Başbuzuci şi albanezii turciți. 

La calităţile şi defectele moştenite de la traco-iliri, accentuate într-o evoluţie zbuciumată, se 
va evidenția şi spiritul pragmatic latin, care va da năzuințelor lor de evadare, dintr-un spațiu 
restrâns naţional, pe o arie mult mai întinsă, un sens mai multilateral decât acela al albanezilor, 
mai puţin impregnat de sânge italic şi cultură latină. Acest sens va fi hotărâtor pentru destinul 
istoric al aromânilor: în loc ca eforturile lor să se concentreze într-un cadru național, prin forța 
lucrurilor restrâns, după mozaicul de popoare rezultat ca o urmare a răvăşirilor istorice, ele se 
vor exercita în diferite direcţii, aşa cum se întâmplă şi cu celelalte popoare ferment, pe o arie 
mult mai întinsă şi de structură internaţională. 

Evoluţia istorică cristalizată după dislocarea aromânilor de la câmpie şi înghesuirea lor în 
munți, de năvălirile slave, precum şi mahomedanizarea unei mari părți din poporul albanez, a 
pus pe aromâni la trei presiuni care, deşi de esență diferită, convergeau totuşi simultan pentru 
slăbirea rezistenței lor naționale. La nord era presiunea masei slave; în coaste, hărțuielile 
bandelor de albanezi, asmuţite de stăpânirea turcească, şi la sud, atracția incomparabilului 
prestigiu al culturii greceşti, care le absorbea rând pe rând elitele. Rezultatele acestei presiuni 
se vor simţi tot mai dureros cu trecerea timpului. 

Aceşti factori au dus a situaţia grea în care se zbate elementul aromân, atât în diasporă cât şi în 


ţinuturile de baştină pe care le mai ocupă, făcând din enclavele lor tot un fel de diasporă. 

Un popor format într-un mediu geografic accidentat, aspru şi fragmentat, veşnic în mişcare 
prin transhumanța lui, selecționat printr-o sănătoasă endogamie, cu tradiții de civilizație 
veche adusă din viața citadină în cursul îndelungatelor răvăşiri istorice şi educat în organizația 
socială a „Farei” (ginţi), unde îmbinarea spiritului democratic cu instituția de comandă 
unică a „Celnicatului,” imprima un dinamism irezistibil, nu putea tânji într-o viață pastorală 
contemplativă. 

Răvăşirea în diasporă a fost determinată în primul rând de prolificitatea naturală, aflată în 
disproporție cu resursele sărace ale ținuturilor de la munte. Înfloritoarea industrie casnică cu 
prelucrarea lânei şi a metalelor preţioase, nu le rezolva problema decât parțial. Pe lângă aceasta 
mai era şi un impuls de ordin sufletesc, poate mult mai durabil: setea de putere şi dorința de 
afirmare, pentru a creşte faima numelui familiei şi a „Farei” din care făcea parte. 

De la începutul secolului al XIX-lea s-a adăugat şi un motiv politic. În această privință scrie 
Victor Berard: „În urma revoluţiei greceşti, valahii care se numeau eleni şi care luptaseră cu punga 
şi cu sângele lor pentru libertate, au emigrat în mare număr spre noul regat elen. Oraşele din 
Pind şi-au pierdut rolul şi importanţa.” Se continua deci, exodul petrecut în secolul precedent, 
prin distrugerea Moscopolei şi a constelației de târguri româneşti din aceeaşi regiune. 

În general însă, spre deosebire de muntenii albanezi care îşi găseau o descărcare a energiei lor 
în acte de haiducie (brigandaj) sau în înrolări ca mercenari, dimensiunea latină din compoziția 
rasială a aromânilor, ca şi reminiscențele vechii civilizații avută înainte de retragerea lor în 
munți, deschidea prin activismul şi pragmatismul ei specific, posibilități mai mari de afirmare 
în domeniul economic, social şi politic. Această ambivalență sufletească idealist-realistă, 
pusă în funcţiune de o arzătoare sete de glorie („aname”), va da atâta varietate de acțiuni, 
încât va face dificilă caracterizarea lor națională, chiar pentru cercetători experți în materie. 
Manifestările lor se vor eşalona între doi poli opuși: de la haiducismul asemănător cu acel al 
albanezilor, până la speculaţia comercială de tip evreiesc. O asemenea ambivalenţă lipsind la 
evrei şi greci, popoare ferment formate în mediu citadin, setea lor de câştig cu orice mijloace 
pentru acumularea de averi, va fi lipsită de frâna idealistă sau de tendința de compensare prin 
fapte generoase de ctitori sau evergheți. Acest fapt îl evidenţiază prof. D. I. Popovici, când face 
comparaţia acestor două elemente ferment, evrei şi aromâni, în cadrul iugoslav. „Dacă s-ar 
pune în cumpănă serviciile datorite unor oameni de origină aromână pentru binele şi progresul 
poporului nostru, cu aportul evreilor din partea croată, care sunt şi astăzi un factor însemnat în 
viața socială, se poate vedea cât de recunoscători trebuie să fie poporul sârbesc din Serbia veche 
şi de pretutindeni, românilor din Macedonia.” + 

Mai multe similitudini s-ar putea găsi în diaspora armenească. Atât originea comună, dat 
fiind că strămoşii armenilor ca şi frigienii, înrudiți cu tracii — cum am văzut într-un capitol 
precedent — au tot origine balcanică.!!! 

Ei (armenii) s-au conservat şi dezvoltat într-un mediu geografic muntos şi în climatul moral 
al aceluiaşi imperiu bizantin; iar kurzii turciți, au jucat în trecutul lor, rolul pe care l-au avut 
albanezii turciți în evoluţia istorică a aromânilor, prin determinarea unor exoduri în masă, 


fortuite. 

Din cauza ambivalenței sufleteşti idealist-realiste, cu o gamă întreagă de manifestări, funcțiunea 
de ferment a aromânilor va avea un caracter colectiv. În cursul evoluției lor istorice, legea 
selecțiunii se va aplica în toate straturile populației şi pe diferite planuri. Cum relevă învățatul 
italian Oscar Randi, la aromâni s-a produs o împătrită selecțiune: „o parte din ei s-a dedat la 
păstorit, alta la comerţ, a treia armelor şi a patra, cea mai recentă, la redobândirea libertății 
naţionale a popoarelor balcanice.” În toate aceste patru manifestări de revărsare a vitalității, 
aromânii au atins un primat, care conţine în sine indicii mai degrabă pentru sângele dominator 


latin decât cel dominat ilir sau trac.!? Oricum dimensiunea latină!” 


a potolit sau moderat 
expansivitatea traco-iliră imprimând ceva din pragmatismul ei pentru aptitudinile practice, 
comerciale. 

Delimitările rezultate din selecțiunea amintită, n-au fost rigide ca la alte popoare. Circulaţia 
valorilor nefiind stingherită de vreo barieră de prejudecată de clasă sau categorie, a permis 
crearea şi menţinerea — cum am văzut — a acelei osmoze trupeşti şi sufleteşti între toți membrii 
colectivităţii naţionale. Aci îşi va avea originea acea instinctivă solidaritate aromânească, atât de 
necesară în diasporă. Această osmoză sufletească va asigura pentru orice individ, o varietate 
de predispoziţii, care îi vor înlesni adaptarea la mediile şi situaţiile cele mai deosebite, făcând 
din ei, cum spunea lazaristul Padre Faveyrial (care i-a cunoscut de aproape şi a jucat un rol 
important în redeşteptarea lor naţională), „un popor prin excelență misionar.”!14 

Înarmaţi cu solidaritatea instinctivă, sau prin subconştientul comun, care dă o solidaritate 
organică, şi însuflețiți de un spirit misionar, ei vor căuta parcă împlinirea lor — ca şi evreii, 
armenii etc. — în mijlocul altor popoare, mai pasive sau sedentare, cu spirit gregar pe care le vor 
pune în mişcare, fecundându-le. 

„Alţii — scrie Jirecek — favorizați adesea de o uimitoare filologie şi de un neobosit spirit de 
antrepriză, colindă prin toată Peninsula în scopuri comerciale, conduc aproape toate hanurile 


(hane) de pe străzi şi se ocupă cu anumite meserii, ca zidăria şi orfevrăria în maniera străveche. 

Fizionomia lor arată tipul roman.” 





Pentru ca pătrunderea lor în mediile străine să evite inerentul frecuş, cu risipă de energie 
determinată de heterogenitatea lor, se va adopta şi practica pe scară întinsă, arta mimetizării 
formale. Este arma folosită într-o măsură mai mare sau mai mică, de mai toate popoarele 
ferment, în diasporele lor. Dar această mimetizare cu variatele ei forme de adaptare, cum vom 
vedea, nu le va dezagrega ființa lor morală şi nici specificul etnic. Fiindcă mimetizarea lor nu 
va purcede dintr-un complex de inferioritate, ci din necesitatea de a evita obstacole inutile. 
Faptul că nu se iau pieptiş adversităţile poate să fie considerat ca o slăbiciune. Dar şi ca un 
calcul realist. 

Fenomenul mimetizării apare mai evident la evrei, unde nu s-ar putea presupune complexul de 
inferioritate, dat fiind că ei se consideră un „popor ales,” care, prin creştinism, a inspirat religia 
la peste 900 milioane de oameni, proiectându-şi eroii naționali ca profeți şi sfinți. Diaspora 
grecească a recurs mai puţin la soluția mimetizării, mai ales în perioada când, din cauza 


prestigiului anticei culturi elene, filoelenismul era la modă şi le conferea numeroase avantaje. 

De aceea aromânii din diasporă, când nu se mimetizează, schimonosindu-şi numele cu 
adăugarea de sufixe caracteristice neamurilor unde s-au infiltrat,!1* se complac să apară drept 
greci, care era tot o mimetizare, spre a beneficia de prestigiul acestui nume, şi mai ales, de 
avantajele ce le ofereau comunităţile ortodoxe din diasporă, adevărate oaze de ajutor reciproc, 
multe chiar închegate de ei, sub egida Bisericii greceşti. 

Dacă afirmarea ca grec producea confuzia pe care o relevă — cum am văzut, Kanitz — tendința de 
mimetizare în sânul națiunilor unde îşi desfăşurau activitatea, era considerată ca o nestatornicie 
congenitală. În această privință, Dr. D. J. Popovici scrie următoarele: „Nu este uşor a se răspunde 
la întrebarea ce trebuie să se înțeleagă prin cuvântul Zânzari? Tàntarul este de origină ilirică sau 
tracă, foarte rar slavă, de limbă romanică, de religie ortodoxă, de cultură, cel puţin la oraşe, grec, 
de profesiune păstor, comerciant sau industriaş; tot restul, nume, pronume, sentiment naţional, 
cetățenie, este nedeterminat. Totul se poate schimba. Caracteristica principală a Tàántarului este 
nedeterminarea... Țânţarii apar deseori cu numele de macedoneni, macedonovlahi şi bulgari. 
Alteori se camuflau sub nume sârb. Adeseori spuneau pur şi simplu de a fi crestini. Dându-se 
mai mult drept greci, aveau mari avantaje în exercitarea comerțului în vastul imperiu turcesc. 
Cel care nu cunoştea limba greacă mergea în alte țări mai puţin rentabile şi făcea să treacă 
drept albanez. Ţânţarii sunt pentru sârbi, aromânii dedați comerțului. Cei care se ocupă cu 
agricultura erau numiţi V/asi. Cei care pentru a-şi câştiga pâinea, emigrau în ţări depărtate, 
erau chemați pecia/bari."1 

Din cauza acestei „nedeterminări” sau mimetizări, făcute cu multă dezinvoltură, în Serbia şi în 
Bulgaria — cum remarcă Jirecek — a găsit circulație, înlocuind cuvântul de Vlah cu denumirea 
de Ţânţar (Cincar) „care conţine o anumită nuanță de batjocură.”118 

Şi totuşi, această „nedeterminare” este mai mult aparentă, necesitată de conjunctură, spre a 
pătrunde mai uşor în medii străine în general ostile. Lenacitatea aromânilor pentru naționalitatea 
(„Fara”) lor, a fost remarcată si chiar admirată de mulţi cercetători. „S-a reproșat aromânului 
— scrie Kanitz — lipsa lui de patriotism. Pe nedrept. Fără un trecut istoric marcant (n.n. — Kanitz, 
ca şi alții, cum am văzut, concepe istoria aromânilor ca şi cum ar începe din secolul al IX-lea după 
Christos, şi nu ține seama de perioada anterioară, când aceşti traco-iliri romanizați au dat atâția 
împărați şi generali celebri la conducerea imperiului roman de apus şi răsărit), răzlețiți în mici 
enclave printre popoare, care vorbesc limbile cele mai variate, printre națiuni cu un mare trecut 
istoric, câteodată chiar cu un prezent glorios, şi cu un viitor plin de promisiuni, este uimitor că 
aromânii din Macedonia n-au fost de mult absorbiți de popoarele care îi înconjoară. Din acest 
punct de vedere, aromânii arată un patriotism egal cu acel al evreilor, şi asta cu atât mai remarcabil, 
cu cât acest popor nu este separat de vecinii săi printr-o linie de demarcaţie religioasă.” Aceeaşi 
constatare o face şi Jirecek. „Demn de remarcat — scrie el — este tenacitatea acestui popor; cu toate 
că este răzlețit şi disprețuit, ține cu tărie la naționalitatea şi la limba sa.” („Este curioasă tenacitatea 
acestui popor; desi este împrăştiat şi disprețuit, ține mortis la naționalitatea şi limba lui.”)120 

De asemenea Gustav Weigand constată — referindu-se la aromânii grecomani, adică cu 
sentimente greceşti: - „Din păcate, este un fapt că față de străini, aromânii caută să-şi nege 
origina. Însă când sunt între ei, chiar se mândresc cu ea, pentru că în raport cu numărul lor, au 
dat cel mai mare procent de haiduci şi că din rândurile lor au ieşit cei mai vestiți conducători şi, 


spre onoarea lor fie zis, cei mai destoinici luptători pentru libertate pe pământul Greciei.”121 


PROIECT 
AVDHELA 


BIBLIOTECA CULTURII AROMÂNE 





www.proiectavdhela.ro 











Tendinta de 
mimetizare 
a aromânilor 


în diasporă 





De multe ori, această tendință de mimetizare alterează şi datele statistice în dauna lor pentru 
că aromânii, din considerentele amintite, nu-şi declară originea, fapt recunoscut de însuşi 
ministrul de externe grec, Evanghel Averoft cu privire la recensământul din 16 Oct. 1940.1% 
Această tendință de a evita declararea originii naționale la recensăminte, se observă şi în 
diaspora evreiască. 

Atât tenacitatea cu care aromânii tin la naționalitatea şi la limba lor, cât şi mândria manifestată 
— fie şi în intimitate — pentru originea lor etnică, arată că ei n-au fost biruiți sufletește, căpătând 
vreun complex de inferioritate. Renegarea este, ca şi la evrei, mai mult aparentă, pentru 
camuflare. De altfel, faptul că şi în diasporă ei continuă — pe cât este posibil — să se căsătorească 
între ei, dovedeşte un complex de sentimente printre care şi acela al superiorității, justificat cum 
vom vedea, prin atâtea împrejurări. Dacă rezerva față de slavi ar părea justificată, în schimb față 
de greci, cu trecutul lor glorios, ar părea o rezervă neîndreptățită. Şi totuşi, ei simt instinctiv, 
ceea ce şi ştiinţa a stabilit cu elemente obiective, că eticheta de grec în epoca contemporană, 
reprezintă mai mult un conglomerat de elemente heterogene şi adesea nesănătoase, care îi 
impun această rezervă. 

Endogamia, ca şi la celelalte popoare ferment amintite, continuă şi în diasporă. „Între ei — scrie 
D. I. Popovici — vorbesc totdeauna aromâna.” Evident, această situație, cum de altfel se întâmplă 
şi cu celelalte diaspore, nu poate dura la infinit. În Serbia, de pildă, „până când le-a fost posibil, 
aromânii conservară limba lor şi se diferenţiau de sârbi. Pe urmă, numărul redus, izolarea în 
mici grupe şi forta mediului, au reuşit să le învingă spiritul de conservare.”12 

Un fenomen asemănător s-a petrecut şi în Bulgaria, Ungaria, Austria etc. Rapidă a fost în schimb, 
contopirea în țările române din nordul Dunării. Identitatea de limbă şi alte afinități sufleteşti, 
înlesneau această contopire. „După câteva luni de şedere între daco-români, ei se făceau până 
într-atâta stăpâni pe limba română, încât, după o generaţie sau cel mult două, uitau cu desăvârşire 
dialectul lor de acasă."!% Totuşi, endogamia se prelungea si după uitarea dialectului, fapt care 
arată cât de înrădăcinat era acest obicei pentru conservarea substanței lor biologice. 

Acelaşi lucru se poate spune şi pentru păstrarea credinţei, adică substanța lor spirituală. Mimetizarea 
aromânilor pentru afirmarea sau promovarea intereselor lor, a recurs la toate formele. Nu a ajuns 
însă până la renegarea credinței religioase. Fenomenul maranilor sau al dolmeilor, observat la evreii 
„care s-au catolicizat sau turcit” nu s-a petrecut la aromâni. Acest fapt fundamental este suficient 
nu numai de a infirma părerea lui Cvijic în legătură cu „instabilitatea de caracter,” dar şi de a dovedi 
o impresionantă tărie de caracter. „Dintre toate popoarele Peninsulei Balcanice — scrie V. Kancov 
(Canciof ) — românii din Macedonia şi din Epir au rezistat cel mai mult mahomedanismului. La 
început, pitulați în munţii lor, au putut scăpa de tirania musulmanilor; dar apoi au suferit jugul 
greu, fără totuşi să-şi renege credința. Distrugerea bogatelor oraşe româneşti din Albania si din 
Macedonia dovedeşte cu prisosință că românii au fost victime ale unor violențe teribile de la 
care s-ar fi putut sustrage trecând la mahomedanism, aşa cum au făcut sârbii în Bosnia, antarții 
în Albania, grecii şi bulgarii în mai multe regiuni. Singurul exemplu de români convertiți la 
mahomedanism este cel dat de satele meglene; dar aici ei au trecut la islamism odată cu satele 
meglenilor bulgari, după ce deja se grecizaseră."1% 

Poate faptul că aromânii nu erau proprietari de moşii, constrânşi de a-şi păstra latifundiile cu 


prețul renegării credinței creştine şi trecerea la islamism, sau iobagi dependenţi de moşierii turci, 

explică această rezistență. Dar cei mai mulți din albanezii turciti ca şi bosniacii sau pomacii 
sunt munteni, având la bază ca şi aromânii, viața păstorească. Mai mult: pentru întrepizii 
aromâni, adoptarea islamismului le-ar fi oferit întreg cadrul imperiului otoman, complet liber, 
atât pentru afacerile lor în stil mare, cât şi pentru aptitudinile lor de conducere sau faptele de 
arme. A fost tocmai tăria lor de caracter ce i-a împiedicat să împingă mimetizarea dincolo 
de bariera care le-ar fi periclitat sau compromis însăşi existența lor spirituală. Şi nu numai că 
nu s-au turcit pentru a se transforma în mercenari sau unelte de opresiune ale păgânului, dar 
enclavele lor de la munte au constituit, cum am văzut, aproape singurele focare de unde a radiat 
ideea de libertate şi lozincile de luptă pentru combaterea păgânului. 

Evident o asemenea ținută comportă mari neajunsuri, mai ales pentru cărvănari, meseriaşi sau 
negustori, care activau departe de locurile natale, printre străini. Se ştie că drepturi civile în Imperiul 
Otoman n-aveau decât cei de religie musulmană; numai aceştia se puteau bucura în acţiunile lor, 
de o libertate deplină. Această tentaţie care a făcut pe mulți creştini să treacă la mahomedanism, 
a fost repudiată de aromâni, atât în ţinuturile de baştină, cât şi în diasporă. Şi faptul apare cu atât 
mai semnificativ, cu cât aromânii în general, nu sunt bigoti sau fanatici credincioşi. 

În acest caz deci, se reflectă mai mult tăria de caracter, care prevalează şi eclipsează „realismul 
lor practic.” Căci, în ultima analiză, repudierea în sine a ideii renegării, este înainte de toate, un 
act moral animat de puternice sentimente. 

Este demn de remarcat că această trăsătură de a repudia renegarea credinței strămoşeşti, se 
observă şi la aromânii deznaţionalizați de mult. Asa este cazul acelor vlahi ortodocşi sârbizați, 
răspândiți în Croaţia, printre masele catolice, care tin morțiş la legea lor. Desigur o asemenea 
atitudine morală purcede din cel mai pur idealism. Dar s-ar putea să fie şi formă, să salveze o 
colectivitate naţională, căreia i se anihilase bariera de rezistență a limbii materne. 

Toate aceste atitudini variate şi în aparență contradictorii, când ferme şi rigide, pentru 
conservarea esenței lor naţionale, când elastice şi oscilante, pentru promovarea acestei esențe şi 
atingerea obiectivului, prin ocolirea obstacolelor, au lăsat acea impresie falsă de nestatornicie pe 
care o denunță şi etnografi versaţi ca Cvijic în cazul când ei sunt de bună credință. 

Din cauza tendințelor de mimetizare, identificarea aromânilor din diasporă în decursul 
timpului, devenise tot mai grea. Mult mai grea decât aceea a evreilor, care pot fi identificați prin 
confesiunea lor mozaică şi a grecilor care includeau în sânul lor pe aromâni. Numai cercetări 
minuţioase ca acelea făcute în sectorul sârbesc de prof. Duşan Popovici, pe baza locurilor de 
proveniență şi a numelor patronimice inițiale, pot deschide noi piste de identificare. 

Pentru contemporani, identificarea originii „ţânţăreşti” este înlesnită de specifica lor fizionomie 
şi trăsăturile lor morale. Am văzut mai înainte cum istoriografi şi etnografi ca Pouqueville, 
Jirecek, Weigand, Victor Berard, Gersin etc., recunoșteau pe aromâni după fizionomia lor care 
amintea pe aceea a legionarilor romani. Acelaşi lucru îl remarcă şi scriitorul grec Rangabe: 
„Comparând figura, statura şi caracterul lor, se vede că sunt de origine latină."1% 

În comparaţie cu popoarele înconjurătoare, sârbi, bulgari, cu „facias puţin bestial bunică, rasa 
(valahă) are mai multă fineţe. Multe femei au tenul mat de italience şi ochi frumoşi, cu o 
expresie singulară de ironie resemnatà3.”127 

Faptul este constatat şi de generalul german Colmar Freiherr von der Golz: „Femeile sunt 


foarte mici, foarte viteze, cu fizionomia vie şi foarte inteligentă."1% 

Astfel că, cu toată tendința de mimetizare, aromânii sunt trádati de fizionomia lor. Este un 
fenomen ce se întâmplă si cu diaspora altor popoare ferment, evreii şi armenii, când încearcă să 
se mimetizeze. Mai puțin cu actualii greci, fiindcă ei, cum am văzut, sunt mai mult o mixtură 
sau conglomerat de rase încă pe deplin contopite. 

Dar pe lângă trăsăturile fizice, aromânii se remarcă si prin calitățile lor intelectuale si morale pe 
care, cum am văzut, în paginile anterioare, le semnalează diferiți etnografi si călători. Si aceste 
calități remarcate le zădărnicesc de multe ori tendința de mimetizare. 

Cu aceste calități era firesc ca aromânii din diasporă să se afirme în loc de frunte si să reprezinte 
un fel de aristocrație în cadrul burgheziei superioare. Astfel că la trăsăturile morale si fizice 
care-i disting, se adaugă si o trăsătură de ordin social, deosebită de aceea de păstor din locurile 
de proveniență. „Pe la jumătatea secolului trecut — scrie Dr. D. I. Popovici — greco-tintarii 
formau la Belgrad un fel de aristocrație.” Un scriitor sârb îi aseamănă cu sarea în bucate. Toate 
industriile mari, comerțul si cu deosebire băncile, erau în mâinile lor. În limbajul obişnuit 
aromânii (tintarii) aveau epitetul de „nobili şi curați, sârbii pe acela de grosolani.” Nu toți 
aromânii erau numai industriasi, comercianți, speculanți şi anticari („rigattieri”), avizi de câştig. 
Au fost printre ei si mari eroi, cu nimic inferiori celor mai faimoși din alte grupe etnice din 
Peninsula Balcanică, cu deosebire printre păstorii munteni.... Privitor la sârbi este sigur că 
de la începutul luptelor pentru independență națională ei au dat o importantă contribuție de 
luptători si eroi pentru cauza eliberării sârbilor. În revoluția de la 1804, s-au distins un tántar 

Jancu şi un tántar Marcu. Caragheorghe!” era un om fără carte şi avea nevoie de scriitori 


şi interpreți care erau toți greci sau aromâni (țânțari). Miloş Obrenovici,'% era de-a dreptul 
înconjurat de țânțari, care avură o mare influență ca consilieri ai săi şi apoi la curte." 

Această ascendență poate se explică şi prin faptul că oamenii ieşiţi din popoare sobre şi econome 
dau o administrație mai bună decât cei iesiti din medii luxurioase si risipitoare. 

„După eliberarea Serbiei — scrie Cvijic — aromânii, în cea mai mare parte înstăriți, şi-au dat 
seama de nevoile viitorului. Copiii lor urmaseră școlile mai mult decât copiii sârbilor. Astfel 
printre primii intelectuali balcanici, mulți erau de origine aromână sau de origine mixtă sârbo- 
aromână sau (în Bulgaria) bulgaro-aromână. Toti aromânii slavizati veniseră mai mult sau mai 
puțin recent, din regiunea de tip central. În Siberia, de pildă, numeroși oameni politici aveau 
această origine. Şi în noua generație se află mulți la fel. Mai mulți prim-ministri în Serbia au 
fost de origine mixtă sârbo-aromână. Mai târziu intelectualii de origine națională au alungat 
mai mult sau mai puţin pe planul al doilea pe cei de origine sârbo-aromână sau bulgaro- 
aromână.” 

Un fenomen similar s-a petrecut şi în celelalte țări unde s-a întins diaspora aromânească. Ca 
şi celelalte popoare ferment, care se mimetizează în mijlocul naţiunilor unde îşi desfăşoară 
activitatea. (evrei, armeni, greci), aromânii „cu spiritul lor practic, dându-se totdeauna cu cel 
mai tare” — cum remarcă D.I. Popovici — încercau în realitate să-şi satisfacă setea de putere, 
prin influențe indirecte. Acest fapt este de natură a irita sensibilitatea autohtonilor. De aceea, 
cu toate că aromânii din diasporă — ne referim mai mult la cei din țările balcanice — au fost 
un ferment şi pe planul armelor, ca promotori de revoluţii (ceea ce nu s-a întâmplat cu grecii, 
evreii şi armenii), totuşi, li s-a reținut şi imputat numai partea speculativă, care prin însăşi 


natura ei, este antipatică. 

Am văzut din cele scrise de Jericek că, termenul de zânzar care a înlocuit la sârbi şi bulgari pe 
cel de v/4/, conţinea şi o anumită nuanţă de batjocură. De multe ori, acest nume este sinonim 
cu avar. Acelaşi fenomen s-a petrecut şi cu diaspora evreiască, unde, termenul de jidan, jude, 
juif etc. este încărcat cu multe nuanțe peiorative, din care nu lipseşte nici înțelesul de avar. 
Popoarele sedentare, care înfruntă mai puțin riscul nesiguranței, nu tin seamă că numai prin 
acest excesiv spirit de economie, care în Statele Unite se cheamă „spiritul lankeilor” (adică al 
pionierilor), se poate forma instrumentul capital pentru opere de progres economic şi social. 
Mai mult decât această funcţiune socială de „capital spoliator,” la originea pornirii băştinaşilor 
împotriva diasporei care-i fermentează, stă contravenirea la legea de bază a zeritoriului, adică 
legea după care orice naţiune trebuie să trăiască pe propriul său teritoriu. 

Pornirea răbufnită sub diferite forme, devine cu atât mai mare, cu cât starea economică a 
elementelor intruse este mai înfloritoare. Şi se atenuează pe măsură ce aceste elemente se 
asimilează. 

Cum remarcă Gustav Weigand: „Rolurile de bază pe care le joacă aromânul îl va face să nu fie 
iubit de celelalte popoare conlocuitoare.” 1 

Această pornire sau repulsie este câteodată atât de mare, încât întunecă obiectivitatea ştiinţifică 
până şi la învățații cei mai distinși ai naţiunilor respective, cum am văzut mai înainte (vezi pag. 
anterioare) că s-a întâmplat cu Cvijic, care nu numai că contestă aromânilor orice tradiţie statală, 
dar le atribuia şi „o morală de oprimaţi şi o frică proverbială.” De această influență nu a putut 
scăpa nici D.I. Popovici, cu toată năzuința lui spre o desăvârşită obiectivitate ştiinţifică. Poate 
eroarea în caracterizări la oameni de bună credință să provină şi din faptul că se generalizează 
tipul de aromân orășenizar în diasporă, care şi-a pierdut din apucăturile munteanului, devenind 
tot mai mercantil, utilitarist şi grijuliu pentru persoana sa. 

Negustorii aromâni, ca orice negustori, având o filosofie utilitaristă, caută acomodarea în loc de 
pericol. Aversiunea lor față de pericol derivă mai degrabă dintr-o particulară concepţie a vieții, 
dintr-o filosofie utilitară şi pozitivistă. Asta însă nu înseamnă lipsă de curaj. 

Contradicţiile lui Cvijic însă şi chiar ale lui Popovici câteodată, sunt atât de evidente, încât 
Oscar Randi caută o explicație mai mult de ordin psihanalitic, prin dedublarea personalității, 
determinată de mixtura lor rasială: „Dedublarea sufletelor care pulsează puse în mişcare de un 
creer sârb nu reuşeşte să facă să tacă vocea sângelui lor aromânesc.” 14 

Uneori obiectivitatea ştiinţifică a persoanelor de origine aromână are tendința de a releva cu 
predilecție defectele pornite şi din complexul de a nu părea părtinitor față de ai lor. Poate acesta 
să fie cazul la Dr. D.I. Popovici. Când predomină rațiunea sau vreun calcul naționalist sârbesc, 
Cvijic, cum am văzut, uită de aprecierile făcute în alte țări, şi zugrăveşte pe aromâni în culorile 
cele mai negre.1% 

Pentru a vedea sub câte forme se fac afirmațiile greşite sau insinuările, vom reproduce mai jos 
alte aprecieri nedrepte sau eronate făcute de el. 

„Goana după câştig, rabota perpetuă domină toată activitatea lor. Nici un mijloc nu li se pare 
ilicit, numai să le aducă un profit: s-ar zice chiar că preferă căile şi mijloacele necinstite, ilegale. 


Numai lipsa de îndrăzneală îi împiedică adesea de a merge prea departe. Sunt în cea mai mare 

parte nemilosi cămătari. La toți este de regulă economia excesivă, zgârcenia crasă. Timp de zeci 
de ani se vor lipsi de lucrurile cele mai indispensabile pentru a strânge avere. De când au emigrat 
în tările libere, aceste trăsături se atenuează, dar o trăsătură particulară îi distinge imediat în 
viața publică, fie că e vorba de aromâni puri sau de aromâni slavizati. Este această vanitate seacă 
a T'intarilor, care-i imboldeste să se pună mereu în evidență si să facă să se vorbească despre 
ei. Ea se acordă cu o uimitoare instabilitate de caracter. Cu toate acestea, au spiritul viu și, din 
acest punct de vedere, constituie, printre populațiile balcanice, un grup cu adevărat remarcabil. 
Grupele de aromâni slavizați, despre care am vorbit mai sus, au păstrat această mentalitate, dar 
ea este mai puțin accentuată decât la aromânii veritabili. Mai mult decât ceilalți slavi, ei au un 
anumit gust, gustul greco-aromân pentru frumos, pentru ce este bine lucrat, chiar pentru ce 
este „modern.” Totuşi sentimentul lor national rămâne adesea nehotărât sau puțin profund, nu 
este călăuzit de un fel de instinct. De asemenea se poate face uneori această remarcă la cei care 
sunt sârbizați sau bulgarizaţi de două generaţii: rămân şovăitori în marile crize istorice; şi dacă 
acţionează, o fac adesea într-un mod şters, confuz.”1% 

Desigur, sobrietatea şi spiritul economic uneori excesiv, caracterizează pe aromâni aşa cum se 
întâmplă cu mai toți oamenii de afaceri din diasporă, unde banul reprezintă totul; instrument 
de muncă, siguranță, sursă de putere etc. Multe din aprecierile făcute de Cvijic, sunt valabile 
pentru orice burghezie, mai ales în perioada de formaţie, când numai prin economie şi 
rapacitate se acumulează capitalurile necesare. Spiritul de economie al oamenilor de afaceri, 
dus uneori până la avariţie, nu trebuie privit şi judecat prin prisma omului comun. Pentru omul 
de afaceri, banul nu reprezintă numai sursa pentru o existenţă comodă, dar şi posibilitatea de 
luptă pentru afirmarea sa în societate. Averea burghezului înseamnă putere, prestigiu, glorie, 
adică satisfacerea a o serie întreagă de pasiuni fundamentale ale omului. Dar la aromâni — spre 
deosebire de alte popoare ferment — această mentalitate utilitaristă se manifestă numai până la 
acumularea averii. După aceea începe să-şi ia avânt pornirile idealiste şi altruiste originare. 
Evergheţii pe care i-a dat diaspora aromânească — cum am văzut pentru toate națiile 
conlocuitoare — şi într-o măsură care nu se observă la celelalte popoare ferment, constituie o 
dovadă elocventă. Sârbii înşişi au beneficiat într-o largă măsură. „Cei mai mari filantropi ai 
poporului nostru în aceste regiuni — scrie Dr. D.I. Popovici — erau din această rasă de oameni 
(aromâni). Mi se pare că ar fi greu de găsit o instituţie culturală sau umanitară ceva mai 
importantă, la care aceşti oameni sau descendenții lor, să nu fi contribuit ca fundatori sau mari 
donatori. Mai mult, noi credem că de când au dispărut aromânii din societatea sârbească în 
Ungaria, numărul filantropilor noştri naționali a scšzut.”157 

Apare clar chiar într-o mărturie sârbească, că această vanitate a ţânţarilor de a se pune în 
evidenţă (expresia dimensiunii rasiale mediteraneene) nu este deloc „seacă,” din moment ce se 
manifestă în donaţii mai degrabă suculente pentru alții. 

Cât priveşte lipsa de îndrăzneală în afaceri pe care o impută Cvijic aromânilor, precum şi 
limitarea activităţii lor în cadrul balcanic, faptul este dezmintit de realități arhicunoscute. 
Averile colosale (vezi într-un capitol precedent) ale negustorilor sau bancherilor aromâni, au fost 
realizate, cum am văzut, în Austro-Ungaria, oraşele italiene, Egipt, Marsilia şi Moscova.!38 
Din constatările făcute de Cvijic în legătură cu aromânii sau cu grupul de aromâni slavizați, care, 


din cauză că nu sunt conduși de un „fel de instinct, rămân ezitanţi în marile crize istorice, sau 

dacă activează, o fac adesea într-un mod nereflectat sau confuz,” rezultă că dedublarea personalității 
are şi un caracter colectiv. Dacă la elemente mixte ar putea fi şi o contradicție interioară din cauza 
tendințelor divergente ale părților naționale componente, la aromânii puri problema se schimbă. 
Poate la aceştia din urmă tocmai profundul instinct aromânesc, lucrând inconştient tinde să 
împiedice o angajare totală pentru cauza naţională a unor colectivităţi de care ei (aromânii) 
se simt străini. Şi aceasta cu atât mai mult, cu cât, după cum relevă însuşi Cvijic, se observă 
tendința intelectualilor de origine naţională de a împinge „(de a-i împinge) mai mult sau mai 
puţin pe planul al doilea pe cei de origine sârbo-aromână sau bulgaro-aromână.” +? 

Actele de eroism abnegaţie ale aromânilor care tind să contempleze o solidaritate balcanică 
mult mai profundă, au purces din substratul comun al tuturor acestor popoare. Oricât de mare 
ar fi fost, deci, interesul sau setea de glorie (vanitatea de a se pune în evidenţă), instinctul il 
făcea să ezite a întări popoarele care îi amenințau să-i înghită. Poate asemenea ezitări ar fi fost 
mai accentuate în statele slave, dat fiind că şi diferența de structură rasială sau sufletească este 
mai mare. Dar ezitările n-au existat când a fost vorba de a combate stăpânirea turcească, ce 
ameninţa să înnăbuşe însăşi esenţa autohtonismului. Pentru aceste idealuri superioare, aromânii 
compacți sau răzleți, în locurile natale sau în diasporă, mai mult sau mai puțin deznaționalizați, 
au luptat jertfindu-şi sângele şi averile. Entuziasmul arătat în anumite momente cruciale, peste 
orice interes propriu, dovedeşte că n-au fost numai calcule realiste, dar şi un instinct mult mai 
profund decât lucrurile de conjunctură. 

În această perspectivă — cum scrie N. lorga — „lupta dusă de aromâni nu înseamnă pentru dânşii, 
o luptă pentru altă lume si altă limbă, ci pentru emanciparea atât de aşteptată şi îndepărtarea 
Turcului rapace şi brutal... Era lupta pentru cruce şi independenţa creştină.” 

Aşadar, pe când ezitările exprimau un sentiment de rezervă față de populaţiile care — redeşteptate, 
se mişcau pe un plan restrâns şi egocentric — elanurile eroilor revoluționari sau ale evergheților 
darnici, exprimau o realitate mult mai profundă. Dacă pentru aromânii munteni din ținuturile 
natale, această abnegaţie îşi găsea expresia în eroicele lupte de guerilă, pentru elementul citadin 
din diasporă ea se manifesta în ctitorii sociale şi culturale care contribuiau la înălțarea spirituală 
a popoarelor conlocuitoare. 

Cu toate acestea însă, aromânii n-au fost crutati, drept răsplată, de tendința denigratoare pe care 
am văzut-o venind chiar de la oameni mai luminaţi. Această tendință se va accentua până la 
paroxism atunci când — cum vom vedea în capitolul următor — vor interveni pasiunile politice. 
Cum am remarcat, funcțiunea de element ferment a aromânilor nu este apanajul unei elite, ci are 
un caracter general. În orice mediu sau cerc unde s-ar găsi aromânul — fie şi cel mai modest — el 
este un element viu şi neastâmpărat, atât pe planul acțiunilor cât şi pe cel al ideilor. Cândva, Jacques 
Maritain a definit pe evrei ca „poporul care împiedică lumea să doarmă.” Păstrând proporțiile, s- 
ar putea spune acelaşi lucru pentru aromâni în raport cu popoarele conlocuitoare. Numai că la 
aromâni actele de altruism — cum arată faptele lor de binefacere — sunt mult mai frecvente decât 
la celelalte popoare ferment, la care ne-am referit. Poate faptul se explică — am amintit şi în 
altă parte — prin aceea că, în vreme ce formarea aromânilor ca entitate bine distinctă, s-a petrecut 
în cantoanele munților, adică în plină natură care nu alterează formele genuine ale impulsurilor 
generoase, expresia unei mari vitalități, evreii ca şi grecii fanariotizați de pildă, sau armenii, 


trăind de veacuri în atmosfera de Ghetto-uri sau mahalale, au aceste impulsuri vitale sleite. 

Din această lipsă de vigoare biologică purced tendințele egocentrice si exploatatoare sau chiar 
parazitare. Cu timpul un proces de degenerare în acest sens s-ar fi petrecut și la aromâni, aflați 
de generații în diaspora citadină. Poate unele simptome ca: zgârcenie, frică, egoism, redate 
exagerat, după cum am văzut, de anumiți etnografi, să constituie indiciile acestei evoluții. 
Alimentarea continuă însă cu elemente proaspete din regiunile muntoase a întârziat acest 
proces de alterare oarecum fatal. 

De aceea, mai totdeauna impulsurile lor generoase au răzbit prin zgura depusă de viața citadină 
şi s-au manifestat în acte filantropice de mari proporții pe diferite planuri de care au beneficiat 
mai toate popoarele conlocuitoare. 

Peste mentalitatea realistă de „rabota” care nu înseamnă „numai sensul de muncă fizică, ci 
înseamnă vânzarea sau cumpărarea, acordul, contractul, frauda în afaceri, într-un cuvânt tot 
ce ține de un câştig sau profit; desemnează de asemenea procedeele întrebuințate pentru a 


evita muncile penibile şi dificile," 


pe care le-o impută unii, va slăbi până la sfârșit elanul 
altruist originar. 

Pe întreaga gamă, între idealismul pur si realismul riguros, se va exercita ca un permanent 
stimulent, energia aromânească. Valentele sufleteşti ale aromânilor, complexe din cauza mediului 
geografic, a evoluţiei istorice şi a vieţii sociale avută încă de la început, vor dobândi trăsături şi 
nuanţe noi. Această polivalență accentuată în diasporă prin contactul avut cu diferite neamuri 
străine, îi măreşte virulența ca ferment, fără însă a-i altera trăsăturile congenitale. 

Dacă pentru ţinuturile natale, populaţiile de păstori conduse de celnici (instituţie străveche), 
au fermentat prin capitanatele de armatoli, ca promotori ai libertăţii, factorul diasporei a fost 
la început cărvănarul (chirigiul) care avea monopolul cărăuşiei pe uscat. Din cărvănari s-au 
desprins apoi hangii, care ofereau baze în poziţiile cheie ale Peninsulei, şi oamenii de afaceri 
pe toate planurile. Aceştia „foarte inteligenţi şi foarte activi sunt intermediarii obişnuiţi ai 
comerțului în toată Peninsula Balcanică unde îndeplinesc acelaşi rol ca grecii pe tármuri.”145 
Numai elemente autohtone, expresia mediului, pornite de la munte, cu puternică tradiție 
păstorească şi haiducească, puteau îndeplini o astfel de funcțiune în ţinuturi atât de excentrice, 
ocupate de un mozaic de popoare. Cunoscând limba şi psihologia acestor popoare, aromânii se 
puteau adapta şi mimetiza, travestindu-se în costumele respective, pentru a îndeplini misiunile 
cele mai grele, pe drumurile nesigure ale Peninsulei Balcanice. „Evreii şi grecii, buni negustori, 
nu riscau în afaceri, capitalul şi viața în asemenea condițiuni şi ținuturi nesigure şi periculoase; 
ei nu aveau aptitudinea să vorbească limba străină a balcanicilor cu accentul şi corectitudinea 
naturală; nu aveau darul curajului şi sprinteneala de a ieşi din situațiuni grele în ținuturi 
depărtate de marile centre şi de litoralul mărilor."!** Acelaşi lucru se poate spune şi pentru 
armeni, în relaţie cu spațiul balcanic. 

De aceea aromânii în viața socială şi politică a Peninsulei Balcanice — cu multiplele lor funcțiuni 
— au devenit un ferment permanent printre popoarele din acest sector şi, în acelaşi timp, un 
catalizator în convieţuirea lor socială, economică şi politică. În mozaicul de popoare, diaspora lor 
a constituit un factor de progres şi de echilibru indispensabil. Căci, peste substratul autohton şi 
toate interpenetrările istorice, populaţiile balcanice s-au diferențiat substanţial prin îndeletniciri 
şi felul lor de viață. Aromânii şi albanezii au reprezentat elementul muntean-pastoral, grecii 


pe cel maritim-aventurier, iar slavii pe cel agricol-sedentar. Dat fiind caracterul mai excentric 

decât cel transhumant pe care-l are elementul maritim, au rămas mai mult aromânii să pună în 
mişcare elementul sedentar agricol, mai static prin însăşi funcțiunea sa. De aceea în revoluțiile 
politice şi sociale din ultimele două secole, rolul aromânilor a fost esențial. 

Dominația otomană care a fost mai mult o dominație pur militară şi fiscală, confundând religia 
şi Națiunea, a creat indirect acel spirit de independență religioasă şi națională. 

„A fost — scrie Jacques Ancel — în secolul al XIX-lea, o triplă revoluţie pentru eliberarea 
popoarelor balcanice. Mai întâi o revoluţie intelectuală. Aproape toate revoluțiile balcanice 
au fost precedate de o Renaștere literară. Această revoluţie intelectuală are o dublă sursă. Pe 
de o parte ideile revoluţiei franceze au pătruns în peninsula Balcanilor; balcanici care trăiseră 
în Franța au adus în peninsulă idei revoluţionare, precum Corai şi Rigas în Grecia. Pe de altă 
parte, romantismul occidental a fost imitat la iugoslavi şi la români, la jumătatea secolului 
al XIX-lea, când vedem apărând la iugoslavi Vuk Karadzic şi Gaj iar la români oameni ca 
Cogălniceanu. 

A doua revoluţie a fost o revoluţie politică. Ea a început printr-o revoltă a Muntelui: criza 
sârbă a debutat prin revolta de la Sumadija, criza greacă prin revolta Moreei, criza bulgară, 
mult mai târziu, prin revolta Balcanului. 

A treia revoluţie care se termină e o revoluţie agrară, ale cărei elemente, la început modeste, au 
apărut aproape pretutindeni.” 

La primele două faze ale revoluțiilor din Peninsula Balcanică, aromânii, cum am văzut, 
prin intelectualii şi armatolii lor ca Riga Fereu, Tintar Marcovici, Gheorghe Olimpiotul, 
Colocotroni etc., au avut un rol preponderent. Cât priveşte cea de a treia fază, adică revoluția 
agrară, influențată de poporanismul pravoslavnic şi bazată pe elemente de la câmpie (ţărăneşti), 
ei au fost absenţi. Aceasta atât prin faptul că în ţinuturile lor de baştină nu aveau aderenţe 
cu interesele ţărăneşti, dar, ca exponenti ai burgheziei mari şi mici, veneau chiar în conflict 
de interese. Acest fapt — se va vedea în capitolul următor — va genera noi tendințe pentru 
denigrarea lor, cu deosebire în statele slave, unde agrarianismul căpătase mare avânt politic. 
În concluzie, toate aceste aptitudini de pătrundere care, cu cât sunt mai strălucite, cu atât îi 
predispun pe aromâni spre dezrădăcinare şi risipire, vor contribui la slăbirea lor. Individualismul 
exagerat îi va determina să caute teren străin printre popoare gregare spre a se afirma, evitând 
inerentele hărțuieli din mijlocul conaţionalilor. Îndrăzneala de a se avânta în necunoscut, 
vioiciunea intelectuală, uşurinţa de a învăţa limbi străine, setea de câştig şi de perfecţiune, îi va 
face să se consume strălucind prin străini, departe de ţinuturile natale. 

„În această perpetuă sciziune între elementele superioare şi poporul de jos — scrie N. Iorga — 
trebuie căutată explicaţia decadenței — pe care noi o considerăm trecătoare — care atinsese unul 
din popoarele cele mai vechi, mai bine dotate şi cele mai simpatice din bătrâna Europă.” 1% 
Acest proces fatal n-a putut fi oprit nici după ce s-a început acțiunea de redeşteptare naţională. 
Vocaţia pentru diasporă a aromânilor, determinată de cauzele amintite în cursul acestei 
expuneri, a creat din şcolile româneşti menite să contribuie la înfiriparea şi consolidarea unei 
vieți citadine aromâneşti, adevărate centre de expatriere în România. 

Revărsarea în diasporă va avea manifestări strălucite, dar în acelaşi timp va constitui o mare pierdere 
de sânge şi de inteligență cu urmări poate fatale pentru însăşi existența lor etnică. În vreme ce 


tendința lor excesivă de mimetizare, va îngreuna identificarea adevăratei lor origini naţionale. 

Se pare că soarta popoarelor ferment este asemănătoare cu aceea a vieţuitoarelor care dispar 
după fecundare. Pe un plan mai general, misiunea acestor popoare este mare prin excitantul ce- 
| constituie în răspândirea culturii şi a civilizației. Dar şi ingrată. Toate diasporele, mai devreme 
sau mai târziu, sunt menite să fie înghițite de masele înconjurătoare. 

Dispariţia diasporei greceşti (coloniile de-a lungul litoralului pontic sau mediteranean) arată 
că nici popoarele excepțional de dotate, cu adâncă conştiinţă a valorii lor proprii („tot ce nu 
este elin barbar este”), nu se pot sustrage de la acest fatal şi sumbru destin. De la această soartă 
nu s-au putut sustrage nici coloniile venite din timpul fanarioților, continuu alimentate de noi 
emigranți din Grecia continentală sau din insule. La fel şi cu diaspora armenească ce de secole 
este presărată în târgurile moldoveneşti care se înşiră spre Lemberg. Nici coloniile italiene 
din Evul Mediu (venețieni, genovezi etc.) şi diaspora din epoca modernă, mereu mistuite în 
conglomeratul de popoare din cele două Americi. De altfel, caracterul prin excelență citadin 
al tuturor diasporelor, face ca ele să fie inundate de populaţiile înconjurătoare de la țară sau de 
la munte. Ştiinţa statistică a dovedit că într-un secol, populaţia unui oraş mare, ca Berlinul, de 
pildă, a fost aproape complet primenită. 

Dezrădăcinarea din spaţiul naţional constituie o hemoragie fizică şi intelectuală care slăbeşte 
popoarele ce o încearcă. Chiar diaspora evreiască — cu experiență milenară — oțelită de religia ei 
mesianică, cu învățături practice adiacente (Thora, Talmud etc.) care îi permit o solidă închegare 
proprie, în cadrul celorlalte popoare, simte şi ea inevitabila primejdie a dispariției. De aici s-a 
născut Sionismul cu tendința repatrierii pe „pământul făgăduinței,” pentru crearea unui statut 
propriu. Cu alte cuvinte se urmăreşte reintegrarea în legea naturală a teritoriului, pentru ca 
poporul evreu să nu mai fie un excitant (în doză mare, după unii, otravă) pentru alte popoare; 
ci un creator de valori proprii. „În exil — spunea la o conferință ținută recent la Boston, primul 
ministru izraelian, Ben Gurion — am continuat să trăim prin inimă şi prin spirit, în interiorul 
moştenirii noastre biblice, dar nu am mai creat nimic nou, şi ne-am mărginit să multiplicăm 
interpretările şi interpretările interpretărilor, explicaţiile şi explicaţiile explicaţiilor scrierilor 
noastre preţioase. Viața noastră spirituală, ca şi viața noastră materială, a sărăcit şi s-a îngustat. 
Şi când, la începutul renaşterii moderne, un vultur uriaş — Baruh Spinoza — a tàsnit printre 
noi şi prin vigoarea gândirii sale s-a ridicat până la cer, el a fost azvârlit din aria sa şi a trebuit 
să se exprime într-o limbă străină pentru a lumina pe străini. Nu că s-ar fi atrofiat puterea 
noastră creatoare — dacă ar fi fost aşa, este îndoielnic că ne-am fi putut conserva identitatea 
în aceste condiţii teribile — dar ni se tăiaseră rădăcinile vitalităţii unui popor: solul patriei şi 
independența.” 

S-a dovedit în acest caz că fără existența unui stat propriu — organism pe care Hegel îl considera 
de natură divină — nu se poate avea istorie naţională, căci contribuţia pe toate planurile, oricât 
de mare ar fi ea, se face sub egidă străină. 

Acelaşi proces, dar pe o scară mai mică, s-a întâmplat şi cu aromânii. Multe din elitele lor s-au 
consumat pentru alte popoare. Poate elanul lor idealist de munteni, precum şi datorită unor 
activităţi structurale cu popoarele din sud-estul european, au făcut ca heterogenitatea lor să 


constituie un excitant mai pozitiv, exercitat pe două laturi purcese din setea lor de glorie: 


PROIECT 
AVDHELA 


BIBLIOTECA CULTURII AROMÂNE 





www.proiectavdhela.ro 





*ERMENTUL 








Perspective 
de viitor 


pentru aromâni 





1. ca negustori — evergheți şi 2. haiduci — revoluționari. Drama aromânilor o constituie faptul că 
din cauza vicisitudinilor istorice care le-au sfărâmat unitatea teritorială, ei au devenit o diasporă 
chiar în locurile lor de baștină. Aceasta însă n-ar putea fi considerată ca o scădere specifică, dacă 
ne-am gândi că numeroasele populaţii slave care au inundat Grecia până la capul Metapan în 
Evul Mediu, au dispărut complet, lăsând numai urme toponimice. 

Enclavele semănate pe întreg cuprinsul Peninsulei Balcanice — cum s-a spus — dau imaginea 
unei scufundări etnice din care au rămas vizibile numai părțile mai reliefate. Expansiunea 
în diasporă pe o arie întinsă, a împiedicat umplerea acestor goluri pentru refacerea unității 
teritoriale (munte-câmpie), aşa cum exista înainte de năvălirile barbare. 

Evident, refacerea unei unităţi, prin repatrierea diasporei aromâneşti, este o operaţie grea, 
cum o dovedeşte experiența Israelului, cu toate condiţiile speciale pe care le-a avut diaspora 
evreiască în ultimele decenii. Cu atât mai grea, dacă nu chiar imposibilă, va fi rezolvarea pentru 
alte diaspore, care nu au avut un element izolator (religia), ca evreii, şi se pot asimila mai uşor 
printre popoarele unde activează. Acestea vor fi şi mai refractare ideii de repatriere. 

La popoarele ferment, chiar când s-ar face repatrierea, conviețuirea repatriaților va fi mult 
mai grea sau de-a dreptul cu neputinţă. La motivele iniţiale care au determinat expansiunea 
în diasporă (sărăcia teritoriului, individualismul exagerat, setea de afirmare etc.) se vor adăuga 
în această ipoteză, altele noi: inerentele formări sau deformări în medii străine, cu diferite 
mentalități care vor accentua frecuşurile sterile şi îngreuna o resudare a repatriaților. 

Pe lângă aceasta, neajunsurile rezultate din faptul că funcțiunea de ferment a specializat 
elementele din diasporă în anumite funcțiuni adiacente sau „neproductive” ca negustori, 
meseriaşi, liberi profesionişti, publicişti etc. se va face adânc simțită. Va fi greu pentru toți 
aceştia să se încadreze cu rost, pe o bază mult mai restrânsă, oferită de teritoriul național. 

În actualele condiții politice, economice şi sociale, problema repatrierii diasporei aromâneşti 
sau a enclavelor răzlețe, în ţinuturile de baştină, nu se poate pune nici măcar teoretic. 
Regiunile muntoase ale Pindului, unde sunt mase mai compacte de aromâni, nu numai că nu 
pot primi repatriați, dar din cauza decăderii ocupaţiei de bază, care o constituia creşterea vitelor, 
în urma exproprierii islazurilor de la câmpie, ele s-au degradat şi mai mult pe plan economic. 
Fenomenul părăsirii unor asemenea regiuni, care se observă pretutindeni unde dezvoltarea 
industrială denivelează venitul pe cap de om, a început să se manifeste şi în ținuturile deluroase 
sau muntoase ocupate de aromâni. 

Există deci primejdia unui exod mult mai mare decât al surplusului de populaţie, fapt care 
poate duce la anemierea, dacă nu chiar la secarea surselor de viață aromânească. 

În astfel de împrejurări, s-ar putea spune că pentru diaspora aromânească — atâta cât a mai 
rămas — este tăiat drumul unei reîntoarceri la locurile de baştină. Această diasporă va merge 
deci — cum a mers şi până acum — pe drumul fatal al contopirii. 

Desigur, trăsăturile ei specifice vor persista încă mult timp, până când se va fi diluat complet în 
mediile străine. Cum am văzut că scrie Cvijic pentru cei din țările slave din Peninsula Balcanică: 
„Aromânii sau aromânii slavizați au spiritul viu şi constituie, din acest punct de vedere, printre 
populaţiile balcanice, cu adevărat un grup remarcabil. Grupele aromâne slavizate, mai mult 
decât ceilalți slavi, arată un anumit gust, gustul greco-aromân pentru frumos, pentru ce este 


terminat, chiar pentru ce este modern.” 

Supraviețuirea diasporei aromâneşti va persista deci, mai mult, nu prin limbă, ci prin calitățile 
ei caracteristice (pozitive sau negative) care totdeauna se fac remarcabile. 

Ostilitatea autohtonilor va persista deci şi în această fază finală. Intensitatea şi formele de 
manifestare vor fi în funcţiune de structura regimului statal, cu deosebire al ideologiei 


politice. 





Am văzut în capitolul precedent, ostilitatea mai mult sau mai puțin surdă, pe plan social, a 
popoarelor autohtone față de aromânii din diasporă, care jucau roluri de bază în viața publică 
sau privată. De asemenea, şi tendința de substituire a lor, prin elemente neaoşe naționale, atât 
în viaţa culturală cât şi în cea politică. Această tendință a dat naştere la ciocniri, cum vom 
vedea, chiar de la începutul acțiunii de redeşteptare naţională. Lupta însă va deveni mai acută, 
prin păşirea în faza agrară sau țărănească a revoluţiei naţionale şi după întregirea naţională a 
diferitelor state balcanice. Antagonismul între provincii va avea un rol deosebit, în captarea şi 
folosirea acestei ostilități sociale. 

Difuza invidie a popoarelor conlocuitoare exercitată şi de complexul de superioritate al 
„Tântarilor” va înlesni speculaţiile în viaţa publică, cu deosebire pe plan politic, în controversele 
existente între diferitele provincii. Această speculație va fi uşoară fiindcă însăşi funcțiunea de 
burghez mai bine înstărit a aromânului, atrage prin ea însăşi, pornirea maselor sărace. 

În antagonismul croato-sârb, pasionalul conducător croat, Radici, prezenta pătura conducătoare 
sârbească, pe care o numea „7inzaro-Cufovlahă” ca „verdorbene Intelligenz” (inteligență coruptă). 
„Noi care știm ce este guvernul şi administrația în sensul modern al cuvântului — declara el unui 
publicist occidental — suntem guvernațti nu chiar de sârbi, ci de T'intari, de Cuto-olabi jumătate greci, 
jumătate levantini, urmași ai celor cărora regimul turc le încredința odinioară marile şi micile lucrări 
şi care au păstrat de la strămoşii lor vechile obiceiuri de arbitrar, de favoritism şi de coruptie." 
Această pornire împotriva aromânilor persistă chiar când li se recunoaşte că au fost ei aceia 
care au făcut să sară în aer stăpânirea austro-ungară. 

„Aceşti valahi — scrie un fruntaş al statului croat — de credință sârbo-ortodoxă, au fost sub 
influenţa bisericii lor, care a fost totdeauna purtătoarea marei năzuinţe de expansiune sârbească, 
campionii imperialismului sârbesc în afara Balcanilor, la nord de Dunăre şi la vest de Drina. 
Stând în serviciul Serbiei, aceşti revoluționari au pregătit cu ajutorul politicienilor miopi din 
Viena şi Budapesta aruncarea monarhiei în aer." 

După crearea statului croat, noii conducători împinşi şi de aversiuni confesionale, au luat măsuri 
drastice împotriva „Vlahilor,” deşi aceştia erau deznaţionalizați de mai multe generații.!5 

În timpul ultimului război, „Vlahii” prigoniţi în cadrul statului croat, revoluționari prin tradiție, 
s-au distins în războiul de partizani formând multe din cadrele luptătoare. Influenţa lor ca şi 
a elementelor de origine aromânească, a devenit după crearea republicii populare iugoslave 
atât de mare, încât şi acum croații consideră pe compatriotul lor Tito, ca un instrument al 
imperialismului sârbesc dirijat de aceşti „Linţari.” Aceste discriminări făcute în legătură cu 
originea aromânească a multor elemente din viața publică iugoslavă, a determinat reacţiuni 


până şi în lumea ştiinţifică. 

„Aromânii (Ţânţarii) — scrie Dr. D.I. Popovici — (n.n. — se referă la cei din diasporă) de mult 
s-au contopit cu noi; şi-au legat destinul de al nostru până într-atâta, încât orice aluzie făcută 
descendenților despre origina lor, ar fi un păcat şi o răutate.” "1! 

În această atitudine ştiinţifică trebuia văzută şi o tendință de autoapărare pentru originea 
aromânească a categoriei sale, după cum tendința de mimetizare se poate vedea şi în zelul de a 
căuta cu tot dinadinsul sau a exagera defectele „Tânţarilor.” 

Se petrece un fenomen similar cu acela referitor la „pătura suprapusă” din România, când 
oamenii politici din provinciile alipite, după primul război mondial, duceau campania împotriva 
„fanarioților din Vechiul Regat,” cu toate că pentru aceştia din urmă exista justificare, dat fiind 
caracterul lor degenerat şi parazitar. 

În Bulgaria pornirea împotriva „Țânţarilor” n-a luat proporţii până la speculaţii de ordin politic. 
Pe de o parte diaspora aromânească a fost mai puţin numeroasă ca în Iugoslavia. Pe de altă 
parte, statul bulgar mai puţin întins şi mai omogen din punct de vedere etnic şi religios (cu 
excepția pomacilor turciţi), nu are antagonisme provinciale susținute şi alimentate de porniri 
confesionale. Obţinerea independenţei parţiale mult mai târziu decât sârbii, şi cu revendicări 
teritoriale în Tracia şi Macedonia (grecească şi sârbească), n-a favorizat agitaţiile sterile de 
această natură. Numeroasa şi influenta emigranță macedo-bulgară, de structură sufletească 
practică şi realistă, ca urmare a influenței aromâneşti, de tipul central descris de Cvijic, făcea mai 
puţin vizibilă poziția Tânțarilor de aceeaşi provenienţă. La aceasta se adăuga şi calculul de a nu 
răni susceptibilitatea unei populaţii care, în echilibrul demografic al Macedoniei revendicate, 
prezenta o valoare deosebită. Şi poate nu s-a avut interes să se amintească prea mult, mai ales 
pentru elementele bulgarizate, de o nație care revendică paternitatea celui de al doilea imperiu 
bulgar, paternitate cu atâta îndărătnicie contestată de bulgari. Aversiunea față de ,Tàntari” a 
rămas mai mult surdă şi n-a depăşit aspectul social de care am vorbit. 

Aceeaşi atitudine — dar uneori şi pentru motive diametral opuse — se observă şi la greci. Faptul 
că elementul aromânesc se găseşte şi astăzi mai compact în Grecia, în regiuni care altădată 
se numeau Vlahia Mare (Tesalia, Pind), Vlahia Mică etc., determină pe greci nu numai 
să nu insiste asupra originii alogene a aromânilor, dar să le atribuie chiar o curată origine 
autohtonă „elenică.” Revendicările teritoriale asupra ținuturilor din nordul Greciei (Tesalia, 
Epir, Macedonia şi Tracia) unde elementul grecesc ar fi rămas în minoritate fără „elenismul” 
aromânilor, au temperat specularea antivlahismului pe plan politic. Totuşi la începutul secolului 
trecut, în timpul revoluţiei pentru independenţă, si în deceniile ce au urmat până la acțiunea de 
redeşteptare națională a aromânilor, s-au manifestat tendințe antivlahiste, mai ales la dirigenții 
de provenienţă fanariotă. Altercaţii ca acelea avute de Căpitanul de Armatoli Odisea Andruţu 
cu Ypsilanti (fratele lui Alexandru care a proclamat revoluţia eteristă,'*? pentru a-şi apăra 
„palicarii” săi vlahi, calificaţi de „barbari,” sunt frecvente în această luptă care, totuşi, se ducea 
pentru „apărarea crucii şi izgonirea păgânului.” 

Dificultăţi cu imputări de aceeaşi natură a avut şi Coletti, în acțiunea sa pentru închegarea 
statului modern grec. Tendintele antivlahiste de speculare pe plan politic au fost reluate mai 
ales după primul război mondial de către refugiații micro-asiatici, aduşi în Grecia în urma 
schimbului de populaţie făcut cu Turcia, pe baza tratatului de la Lausanne (1923). 


Reacţiunea „autohtonilor” a fost de aşa natură, încât preşedintele Academiei Greceşti, învățatul 

arheolog Keramopulos, prin faimoasa sa comunicare „Ce sunt Cuţovlahii,” făcută într-o şedinţă 
ad-hoc a Academiei Greceşti, în prezența regelui şi a înalților demnitari si prelați, a ținut să 
stabilească că „Vlahii sunt poate cei mai puri dintre elini.”155 

Aversiunea sau presiunea se va face şi în această ţară mai mult pe plan social. Elementele 
aromâneşti stabilite la oraşe (adică burghezia), simt în mod deosebit această presiune, care la 
început impune mimetizarea şi apoi deznaționalizarea. Cum scrie Edmond Bouchie de Belle: 
„Cât despre burghezia oraşelor, în contact cu grecii, stăpânii piețelor, ea s-a elenizat aproape în 
întregime în moravuri şi spirit: româna nu e vorbită decât în familie; acest rezultat se datoreşte, 
fără îndoială, strânsei solidarități comerciale care uneşte pe greci; pentru a beneficia de ea, 
trebuie să intre complet în comunităţile lor, să uite pe cât posibil originea străină. De altfel zişii 
greci întrețin cu grijă, la noii veniți, disprețul pentru această origine. „Iu mă iei drept un cioban 
valah,” este pentru un strănepot de-al lui Ulise un răspuns peremptoriu şi care dispensează 
de orice alt argument. Valahul bogat nu vrea pentru nimic în lume să permită un asemenea 
dispreț. De aceea el pune o oarecare afectaţie în a protesta cu elenismul sšu.”!4 

Desigur — cum am văzut din constatările lui Weigand — aceste aprecieri nu clatină încrederea 
în propria rasă, fiindcă „între ei aromânii se mândresc de origina lor.” Dar mimetizarea făcută 
la început din interes, conduce cu timpul la deznaționalizare. În felul acesta, aromânul rămâne 
identificat numai la stratul de bază păstoresc, care, ca orice element țărănesc, este mai primitiv, 
fapt ce derutează pe cercetătorii superficiali. Mica şi marea burghezie de la oraşele pestrițe, deşi 
e foarte numeroasă, rămânând camuflată, împiedică constituirea acelui tot etnic necesar. 

O încercare de folosire a tendințelor anti-vlahiste s-a făcut în ultimul timp, cu ocazia războiului 
de partizani comunişti ce a avut baza de operații în masivul Pindului, şi care a antrenat pe mulți 
vlahi. Dar aceasta a fost mai mult un act de conjunctură, pentru a se degaja de răspundere, față 
de puterile occidentale, burghezia zisă grecească. Instrumentul de presiune deznaționalizator 
rămâne cultivarea disprețului pentru vlahi (cu toate că mai toate cântecele populare cântă pe 
„Vlahi şi pe Vlahulă”), acţiune care acum se face în mod deliberat, până şi în şcoli sau alte 
manifestări publice. 

Cât priveşte pe albanezi, situaţia prezintă un caracter special. Conştiinţa originii comune cu 
aceste triburi traco-ilire semi-romanizate, s-a transmis în zicala albaneză: „Vlach edhe schkyp 
Vla,” adică: „Aromânul şi Albanezul sunt frați.” 

Dar ea a rămas mai mult platonică, după convertirea albanezilor, în masă, la mahomedanism. 
Chiar când această convertire n-a avut rădăcini adânci, ea a reuşit să reîntărească inerentele 
antagonisme dintre „frați” sau rude, prin canalizarea pe terenul confesional, prin însăşi natura 
lui mai pasional (fanatic). Aceasta a făcut ca antagonismul să ia un caracter mai mult anti- 
creştin sau anti-ortodox, care cuprindea şi pe albanezii din sudul Albaniei, în general cu 
sentimente grecomane. 

În acest climat, tendințele de brigandaj ale skipetarilor munteni, obişnuiţi să trăiască mai 
mult din jaf („pleaşcă” — industria jafului), găseau şi o acoperire pentru jefuirea „ghiaurilor.” 
Aceste tendinţe au fost asmutite de stăpânirea turcească pentru a distruge centrele aromâneşti 
Moscopole etc., aceste „stupuri de albine,” cum le numeşte Pouqueville, când Tarii pravoslavnici de 
la Moscova, „protectori ai Creştinilor,” au început să uneltească împotriva Imperiului Otoman. 


Ca o urmare a acestor împrejurări istorice, s-a creat o situație oarecum paradoxală. 

În natia albaneză, aromânii, singura minoritate etnică existentă, sunt reprezentaţi de diaspora 
moscopoleană, care însumează elementele de elită ale unei burghezii în formaţie, liber 
profesioniștii etc., şi masele compacte din câmpia Muzacheei, ajunse — caz neobişnuit la 
aromâni — aproape serve pe latifundiile beilor albanezi turciți. 

Din cauză că albanezii şi-au dobândit târziu independența politică (1913), n-a fost timpul 
necesar ca antagonismul să se transpună pe plan politic, aşa cum am văzut că s-a întâmplat la 
alte popoare balcanice. O evoluţie în acest sens a fost împiedicată şi de faptul că tara românească 
a dat un ajutor efectiv pe toate planurile, pentru crearea statului albanez cu care se încerca chiar 
de la început, să se conjuge şi independenţa aromânilor din Pind.15 

Oricum, rezervele conducătorilor albanezi de înainte de război, nu s-au manifestat public în 
atitudini anti-vlahiste, cu toate afirmările aromânilor, mai mult sau mai puțin deznaționalizați, 
în viața publică a noului stat. 

După comunizarea Albaniei, în care multe elemente de origine aromână — probabil provenite din 
populația aservită pe moşiile beilor — s-au afirmat în posturi de comandă, a început denunțarea 
originii vlahe a acestora. În acest sens s-a manifestat o speculație politică anti-vlahistă de 
elementele aflate în exil. Cum am văzut la greci, se recurge la acest sistem diversionist, pentru 
degajarea față de puterile occidentale de răspunderea implicată de noua conjunctură politică. 
Pentru celelalte țări din sud-estul european, aflate în afara zonei balcanice propriu-zisă, 
unde a operat diaspora aromânească (Austro-Ungaria etc.), aromânii, fiind luaţi drept greci, 
caracterizările şi antagonismele s-au manifestat global pentru întreaga diasporă sud-estică, 
indiferent de locul de proveniență al acestora: Fanar, insule sau ţinuturile locuite de aromâni. 
Am făcut aceste câteva consideraţii în legătură cu diferitele atitudini anti-ţânțăreşti sau anti- 
vlahiste, pe criteriul social-politico-economic care prezintă un caracter valabil pentru toți 
aromânii din ţinuturile de baştină sau diasporă, fără a ne referi la acţiunea de redeşteptare 
națională din ultimul veac, extinsă numai la o parte din ei. Această chestiune o vom trata în 
volumul al doilea din prezentul Album comemorativ. 

Aceste consideraţii au schițat modul sub care se exercită presiunea din partea popoarelor 
conlocuitoare, atât asupra aromânilor care vorbesc limba maternă, spre a-i determina să renunțe 
la naţia lor, cât şi acelora deznaționalizați a căror urmă însă, nu s-a pierdut complet. Sub acest 
aspect social, care este mult mai durabil, vor trebui judecate şi perspectivele de viitor, atât ale 
aromânilor din diasporă cât şi ale acelora din ţinuturile de baştină. 

Toate aceste consideraţii au fost făcute în cadrul statului național burghez. Dar chestiunea n-ar 
fi conturată complet dacă nu s-ar cerceta, fie şi ipotetic, perspectivele care s-ar profila în cadrul 


unui stat socialist-internațional. 





Prin structura lor individualistă, excentrică şi neastâmpărată, unde inițiativa particulară 
constituie motorul principal al vieţii publice, popoarele ferment tind să aibă aversiune organică 
față de orice formaţie statală, care ar stingheri sau ar sufoca, şi numai prin coordonare, 
libertatea de gândire şi de acţiune. Cu atât mai mult, față de statele de inspiraţie marxistă sub 


formă totalitară. 

Pe de altă parte, năzuiesc tot organic, spre un cadru internaţional mai vast, care presupune 
înlăturarea multor piedici fizice (graniţe naţionale etc.) şi numeroase prejudecăți naționaliste 
ce le stingheresc la tot pasul şi le împing — cum am văzut — spre mimetizări cu inerentele lor 
complexe de inferioritate sau superioritate. Ca şi la Faust două suflete s-ar zbate în corpul 
lor. Edificatoare în această privință, ar fi pe plan mondial, experiența poporului evreu, popor 
ferment prin excelență, care a încarnat spiritul burghez animat de cel mai exagerat individualism 
şi, în acelaşi timp, a preconizat comunismul internaţional, caracterizat de gregarismul cel mai 
abrutizant. Fără îndoială, vocaţia mesianică a acestui popor constituie un element particular şi 
esenţial pentru coordonarea acestor contradicții congenitale. 

Experiența făcută de la revoluția bolşevică încoace, arată că a existat tendința de a converti 
puterea reprezentată de ban (capital) în societatea de structură burgheză cu puterea politică 
directă, prin ocuparea posturilor de comandă, în cadrul statului internațional comunist. 
Experienţa se găseşte în curs, dependentă de atâţia factori ponderabili şi mai ales imponderabili, 
încât nu se poate face o apreciere definitivă. Acelaşi lucru se poate spune şi despre armeni, care 
din cauza poziției geografice a ţării lor de baştină, au fost cuprinși încă de la început, în sfera 
de influență a revoluţiei bolşevice. 

Cât priveşte pe aromâni, năzuinţa lor în cadrul internațional, s-a manifestat de când au folosit 
cadrul imperiului otoman, pentru expansiunea lor în diasporă, unde — cum am văzut în capitolele 
precedente — activitatea lor în viața publică a fost impregnată de un spirit mai mult internațional. 
Dacă dimensiunea lor burgheză („ţânțărească”) practic-realistă, individualistă şi interesată, îi 
va face ostili sau refractari încadrării în sânul unui stat comunist internațional, dimensiunea 
idealistă a muntenilor revoluționari, i-ar predispune să se angajeze tot ca promotori în această 
direcție. Mai mult, chiar elementul stabil din diasporă, înzestrat — cum am văzut — cu o mare 
capacitate de adaptare, ar putea să-şi convertească puterea indirectă a banului într-o putere 
politică directă. În această privință, cazul lui Coca Popovici, actualul ministru de externe 
iugoslav, descendent al unei familii „ţânțăreşti” din marea burghezie, ar putea fi edificator. 
Din aceste câteva indicii, s-ar putea deduce că în regimurile comuniste, popoarele ferment 
care au fost încarnarea spiritului burghez-liberal, chiar dacă suferă ca colectivitate (clasă), 
totuşi se pot adapta. Convertirea puterii economice în putere politică, prin funcțiuni ocupate 
în cadrul statului, este înlesnită, chiar dacă există cenzura „originii nesănătoase” prin faptul că 
predispoziţiile lor de conducere şi spiritul de inițiativă îi fac cu atât mai indispensabili, cu cât 
angrenajul statal este mai complet. 

În această privință, idealismul congenital al aromânilor ar înlesni cu mult operația, dacă în 
acelaşi timp dorul de libertate „de neam nedomnit” nu l-ar face ostil. 

Sub acest dublu aspect, se poate aprecia mai bine, participarea vlahilor la experienţele si 
frământările sociale din ultimele decenii, în cadrul Peninsulei Balcanice. Oricum, în statele 
unde s-a instalat un regim comunist, diaspora românească ca element burghez de prim ordin, 
a avut cel mai mult de suferit. 

Cadrul internaţional, cel mai propice pentru aromâni, ar fi acela făcut în climatul libertății, de 
natură a înlătura diviziunile politice şi pornirile şoviniste ale popoarelor conlocuitoare, care îi 
împing la necesitatea unei mimetizări sterile. Aceasta ar fi vocaţia lor istorică, pe care mai mult 


instinctiv decât conştient, au îndeplinit-o în cadrul Peninsulei Balcanice. 

Între grecii marinari, slavii prinşi de glie, albanezii dedați armelor şi turcii indolenți din 
administrație, aromânii prin complexul lor de calități, au constituit în Turcia europeană 
elementul cheag al conviețuirii balcanice. De aceea, tendința de unificare a Europei, determinată 
de necesități economice, sociale şi politice, ar corespunde vocației popoarelor ferment, şi cu 
deosebire aromânilor, fiindcă le-ar lărgi şi mai mult cadrul pentru activitatea lor. 

Dar şi în acest cadru statal internaţional, unde se presupune că vor lipsi oprimările sub diferite 
forme, pe care le-am văzut în cadrul statului naţional, perspectivele de viitor pentru entitatea 
lor etnică nu încetează de a fi sumbre. 

Pentru popoarele ferment destinul pare inexorabil, indiferent dacă structura statului va avea un 
caracter naţional, de structură burgheză sau socialistă. 

Funcțiunea de ferment înseamnă o fatalitate pentru popoarele care au această vocaţie. Ele sunt 


menite să se consume sub raport lingvistic pentru a fecunda pe alții. 





Oricât ar fi de dureros, nu se poate ascunde că existenţa etnică a elementului aromânesc devine 
pe zi ce trece tot mai critică. Cum am schițat într-un capitol precedent, cauzele principale care 
au dus la această situaţie au fost: 

1. rezistibila presiune a masei slave de la Nord, care a sfărâmat unitatea romanităţii orientale, 
prin dizlocările de la câmpie şi inundaţiile ei demografice; 

2. Irezistibila influență a culturii greceşti de la Sud, care a deznaționalizat masele de aromâni 
limitrofe cu populaţiile greceşti şi i-a absorbit încontinuu elementele de elită; 

3. Acţiunea devastatoare a triburilor albaneze turcite, incitate de stăpânirea turcească, venită 
din coaste, care a rupt şira spinării şi continuitatea teritorială, prin răvăşirea făcută centrului 
moscopolean, în care se înfiripase o viață citadină pur aromânească; 

4. Devastările produse în regiunile aromâneşti de luptele de guerilă începute încă din secolul al 
XVIII-lea, contra „păgânului,” adică a stăpânirii turceşti, şi sfârşită în războiul civil din ultimul 
deceniu din Grecia. 

Cu toate aceste atacuri concentrice, situația aromânilor n-ar fi devenit atât de critică dacă ei 
n-ar fi avut calitatea — care în acelaşi timp este şi un mare defect — de popor ferment. Idealismul 
lor înnăscut i-a făcut să sângereze de multe ori pentru cauze care nu erau ale lor. Neastâmpărul 
creator i-a făcut să se risipească printre alte popoare dând naştere la acele exoduri în diasporă 
care totdeauna au însemnat o gravă sciziune a elementelor de elită de masa poporului. La aceste 
neajunsuri s-a mai adăugat unul care este propriu zilelor noastre: deplasările de populaţie de 
la ţară spre oraş. 

Acest fenomen este conexat cu dezvoltarea economică a unei țări, cum am văzut şi mai înainte: 
pe măsură ce o ţară progresează economiceşte, se reduce şi procentul populaţiei închinată 
agriculturii sau păstoritului. Mulţi gânditori politici, începând cu Benjamin Constant, de acum 
un secol şi mai bine au văzut în această desțărare un mare neajuns pentru formarea unei clase 
conducătoare echilibrate. Un contemporan de-al nostru, Oswald Spengler, vedea în tendința 
de desțărare şi orăşenizare, o cauză principală în decadenţa Occidentului. La aromâni neajunsul 


este mare şi pe plan etnic: de la distrugerea centrelor citadine în urma năvălirilor barbare, ei 

nereuşind să-şi creeze oraşe naţionale, surplusul de populaţie şi exodul specific vremurilor 
moderne, de care am amintit, îi împing la contopirea în conglomeratele citadine heterogene. 
Ori, aceasta ar însemna dispariția etnică, fiindcă fenomenul se petrece contemporan cu 
secarea izvoarelor de la munte. Situaţia este cu atât mai gravă, cu cât acest fenomen are loc 
indiferent dacă regimul statal este de structură națională şi democratică, sau de structură 
totalitară comunistă. 

Din cauza tuturor acestor împrejurări vitrege, mulți sunt aceia dintre cercetători care văd 
situația aromânilor periclitată nu numai în diaspora lor, dar chiar şi la locurile de origine unde 
s-au conservat în mase mai compacte. 

La 1876, Elisee Reclus scria: „Deşi foarte mândri de originea lor latină,... nu pot decât să se 
elenizeze puţin câte puţin, din cauza mediului care-i înconjoară.” "7 

„Fără a vrea să-şi nege naționalitatea — scrie Weigand în 1894 — dimpotrivă, un aromân va 
fi mândru, pentru că în ţinuturile în care locuiesc ei sunt superiori prin inteligență şi avere 
atât slavilor cât şi albanezilor, totuşi el preferă să se alăture partidei greceşti, fiindcă trăieşte în 


mijlocul poporului grec şi fiindcă ar fi zadarnic să lupte contra destinului.”15% 


„Este un popor care dispare... Este aproape un popor desrădăcinat.” (Cvijic)15° 

„Jumătate de milion de vlahi sau aromâni, care trăiesc în afara acestei Românii Mari, pe malurile 
Dunării bulgare, ale Timocului sârbesc, pe munţii Macedoniei şi ai Pindului, se servesc de 
limba română: dar nu este aici, înecat în greceşte sau slavă, decât un idiom local, fără influență 
civilizatoare, naţională. Este încă o dovadă de rolul politic foarte limitat al limbii.”1% 
„Cuţo-vlahii din Macedonia - scrie Meillet la 1918 — separați de regatul României, nu au 
interes să-şi păstreze graiul de tip romàn.”181 

Şi, în sfârşit, profesorul sârb D.I. Popovici, le vede pecetluită soarta după împărțirea Peninsulei 
Balcanice în mai multe state naţionale, inițiată prin tratatul de pace de la Bucureşti (1913) şi 
consacrată prin cel de la Paris din 1919. 

„Războiul mondial — scrie el la 1934 — a rezolvat şi problema aromânilor. Acum câteva decenii 
trebuia să se țină cont de ei ca un grup etnic. Se evaluau la 100.000, jumătate de milion şi chiar 
un milion şi jumătate. În timpul turcilor acei aromâni care erau dedicați păstoritului, puteau să 
transmigreze cu turmele lor, din Rodopi la Pind şi coastele albaneze şi invers, după anotimpuri; 
„ Tânţarii” (n.n. — luat în sens de negustori) şi „Pecalbarii” (n.n. — emigranții temporari) puteau 
să facă negoț pe o întinsă rază de afaceri. Crearea de state naţionale i-a constrâns să asume 
cetățenia statului în care s-au găsit la întâmplare. Granițele noilor state au fost trasate pe 
teritoriile lor etnice. Nu mai au oraşe locuite de ei; trăiesc îngrămădiți pe înălțimi (appollaiati) 
în sate râpoase, golaşe, inaccesibile, adesea invizibile. Coloniile lor mai mari, vreo zece, sunt 
împărțite între patru state, Grecia, Iugoslavia, Albania şi Bulgaria. Zilele grupului etnic aromân 
sunt numărate. S-ar putea conserva încă 40-50 de ani, mai mult nu.”162 

După această împărțire, a urmat o politică de deznaționalizare forțată, folosind toate mijloacele 
de care poate dispune un stat modern (şcoală, biserică, armată, presă etc.) şi cu deosebire 
deplasări de populaţie sau infiltrări (colonizări) organizate, fapt care a sfărâmat şi mai mult 
unitatea etnică a aromânilor, destul de hărțuită — cum am văzut — de vicisitudinile istorice. 

O încercare de salvare etnică s-a făcut după 1925-1935 prin colonizarea în Cadrilater (Dobrogea 


veche) când aparținea României. 

Evenimentele care au urmat, nu numai că n-au permis desăvârşirea acestei operaţiuni de 
repatriere (care prin însăşi natura ei nu putea avea un caracter integral) dar şi cele câteva 
zeci de mii de persoane colonizate, au fost risipite pe întreg teritoriul României, din 
considerente politice. 

Astfel că şi problema redeşteptării lor naţionale (româneşti) care prin absorbirea intelectualilor 
spre Tara Românească continua vocaţia lor pentru diasporă, a avut ca epilog tot o risipire, care 
le-a împiedicat /egarea de pământ. În această lumină, apare plină de înțeles dramatic mărturisirea 
unui intelectual român, crescut la şcolile greceşti, Dr. Atanase. Aceasta a fost făcută lui Gustav 
Weigand acum aproape trei sferturi de veac: „Noi aromânii ne-am născut într-o zodie rea."1% 
Acestea sunt perspectivele care, mai devreme sau mai târziu, amenință toate diasporele şi toate 
popoarele ce, înainte de a se consolida temeinic pe un teritoriu propriu destul de spațios, se 
risipesc din impulsuri congenitale, printre alte popoare, violând legea naturală a teritoriului. 
Aceste popoare dispar de pe firmamentul etnic, fermentând şi luminând — după structura lor 
— alte popoare. Este un destin de neînlăturat. 

De aceea, dacă limba naţională ar fi elementul esenţial pentru ființa unui popor, soarta 
aromânilor — cum au prezis cercetătorii amintiți mai sus — ar fi pecetluită. Dar, cum scrie 
Eminescu: „limba singură nu constituie naționalitatea, şi calitățile morale şi intelectuale ale 
rasei au o însemnătate mult mai mare."1% 

De altfel, nu există popor care în decursul istoriei sale să nu-şi fi schimbat o dată sau de două ori 
limba, sub influenţa elementelor exterioare. În această perspectivă, aromânii, aşa de consistent 
închegați ca substanță biologică, cum am văzut, printr-o serie de împrejurări, nu numai că 
vor dăinui, chiar dacă şi-ar pierde limba, dar vocaţia lor de popor ferment se va manifesta 
mai nestingherit în tot spațiul sud-estului european. Prin conservarea mai bine a sintezei 
antice traco-iliro-elină, la care s-a adăugat succesiv pragmatismul latin şi, într-o doză mai 
mică, ceva din reveria slavă, precum şi prin elementele deznaționalizate în decursul veacurilor, 
pe întreaga arie balcanică, din Slovenia nordică şi Hemus până la Taigetul peloponezian, 
aromânii constituie de fapt, factorul comun şi cheagul popoarelor din acest sector european. 
Acest lucru, coroborat cu înrudirea de sânge ce există cu marea masă a românilor carpatici 
(daco-români), poate însufleți acea unitate balcanică care, închegată — cum am arătat cu alt 
prilej,1% — ar valorifica atâtea comori de simţire şi gândire ce zac genuine în sânul acestor 
popoare. Căci, cum releva Renan, în epoca modernă „este nevoie cel puţin de drenajul a 
treizeci sau patruzeci milioane de oameni pentru a produce un mare poet, un geniu de prim 
rang; o societate de cinci sau şase milioane ajunge la acest rezultat destul de greu. Geniul 
rezultă dintr-o porțiune de omenire reamestecată, purificată, presată, distilată şi concentrată. 
O mică planetă n-ar avea geniu.” 

Nici miracolul grec n-a făcut excepţie de la această regulă. Căci dacă s-ar scruta mai bine 
realitățile antice, se va vedea că sub egida elenică, au mers în convergență gândurile şi simțirile 
tuturor populațiilor traco-ilire din sectorul balcanic, unde adesea veneau să se inspire poeții 
şi gânditori greci, mulți din ei fiind chiar produsul amestecului cu aceste popoare. În această 
perspectivă, jertfa aromânilor („donnant genereusement a tous, ils se sont dissous” — D.I. Popovici) 
îşi va căpăta un sens mai profund. Popoarele balcanice unite s-ar putea astfel insera mai bine 


în procesul istoric al unității europene, cerut de noile timpuri; iar vocaţia de popor ferment a 

aromânilor va găsi un spațiu de mai mare respiraţie, spre binele tuturor, asa cum îi îndeamnă 
firea lor practică dar şi idealistă şi creatoare. Vlahii vor continua să se distingă — aşa cum 
am văzut şi în ținuturile unde au fost deznaționalizați — prin felul lor specific de a fi. Ei vor 
continua să fie — ca să folosim expresia dată de popoarele conlocuitoare — „ca sarea în bucate.” 

Dar situaţia privită drept în față, nu trebuie considerată atât de disperată. Forța unei națiuni este 
de multe ori nebănuit de mare. Mai ales când este aproape de dispariție. Ea izbucneşte teluric 
şi, dacă găseşte o conjunctură favorabilă, poate schimba cursul destinului istoric. Aromânii nu 


trebuie să piardă speranța! 





Din cele expuse în cursul acestui studiu, s-ar putea desprinde în rezumat următoarele: 

1. Toţi etnografii sau istoricii, care s-au ocupat de popoarele din sud-estul european, au 
recunoscut aromânilor (macedo-românilor) caracterul de popor ferment care, cu abnegaţie de 
sine, a contribuit sub diferite forme, ca fomentatori de revoluţii, întreprinzători comerciali şi 
industriali, ctitori de aşezăminte etc., la progresul popoarelor conlocuitoare. 

2. Acest impuls dinamic, generos şi practic, i-a venit elementului aromânesc în primul rând, de 
la predispoziţiile rasiale, moştenite de la traco-iliri, disciplinate de pragmatismul dimensiunii 
latine şi potențate aproape două milenii, în acelaşi mediu geografic specific Peninsulei Balcanice, 
centrifugal şi cantonal, care favorizează individualismul excesiv. 

3. Vicisitudinile istorice care l-au răvăşit şi risipit de timpuriu, înainte de a se fi închegat 
desăvârşit ca nou popor, înghesuindu-l în regiunile muntoase, l-au privat de centrele citadine 
de la câmpie care sunt pilonii oricărei formaţii statale. Pe de altă parte, presiunea masei 
slave, hărţuielile bandelor albaneze turcite şi continua influență a prestigioasei culturi eleno- 
bizantine, i-au îngreunat refacerea unității teritoriale şi crearea de unități politice, sub egidă 
proprie de lungă durată. 

4. Prolificitatea naturală în nişte munţi puţin accesibili, endogamia tribală într-o viață austeră 
de familie, libertatea de care s-a bucurat tot timpul, peregrinările cu turmele sau caravanele 
pe întreg cuprinsul Peninsulei Balcanice, sărăcia solului şi nostalgia bunei stări pierdute şi 
setea de putere şi glorie, i-au oțelit caracterul şi i-au îndrumat energia lui nativă spre cadrul 
larg al diasporei. 

5. Lupta dură de pătrundere şi afirmare în diferitele medii, caracteristice spațiului sud-estului 
european, populat de un mozaic de popoare, i-a făcut pe aromâni să-şi înmănuşeze tenacitatea 
într-o suplețe care adesea merge până la completa mimetizare în sânul naţiei în care activau. 
Evitarea muncilor grele — reminiscenţe ale vieții pastorale — le-a stimulat inteligenţa şi spiritul 
de inițiativă pentru îndeletniciri de calitate. 

6. Firea idealistă şi entuziastă de munteni, cu setea ei de glorie, combinată cu calculele reci 
negustoreşti, dar nealterată de ele aşa cum se întâmplă şi cu alte popoare ferment — a făcut 
din ei adepți sinceri ai idealurilor naţionale ale diferitelor popoare, mai ales balcanice (greci, 
albanezi, sârbi şi bulgari) cu care se simt instinctiv legaţi, atât prin substratul etnic traco-ilir 


comun, cât şi prin masele de aromâni contopite cu aceste popoare. 

7. Continua eroziune etnică precum şi condiţiile politice nefavorabile, create după războaiele 
balcanice (1913), şi agravate de cele două războaie mondiale, prin trasarea de graniţe pe 
teritoriul lor etnic, nu numai că le-a accelerat deznaţionalizarea din cauza unei politici şoviniste 
inaugurate atunci, dar le-a îngreunat şi mişcările pe un spaţiu mai larg, necesitat de vocaţia lor 
pentru diasporă. 

8. Ca popor ferment, esenţialul pentru aromâni nefiind limba ci consistenţa construcției lor 
sufleteşti specifice, ei vor putea supravieţui şi îndeplini misiunea lor şi sub egida altor limbi, aşa 
cum se observă până acum la vlahii deznaționalizați în Grecia, Serbia, Bulgaria şi Albania. 

9. În noua fază istorică, vocaţia internațională a aromânilor, manifestată în ultimele veacuri, 
când a fost agent principal între sud-estul european şi Occident, pentru vehicularea atât a 
bunurilor materiale cât şi a celor culturale, poate servi la închegarea unității balcanice şi la 
înserierea acestei unități în marea unitate europeană cerută de noile timpuri. 

10. În general — cu toată situația precară, sub raportul etnic — acum, când noțiunea de popor 
capătă un sens mai elastic, misiunea istorică a aromânilor, nu numai că nu se va termina, dar 
are perspectiva de a se afirma într-un cadru mult mai mare şi mai organic. 

Aceasta ar constitui singura compensație pentru un popor care, după romanizarea lui de acum 
două milenii, riscă să-şi piardă încă o dată limba, fapt care se întâmplă cu toate diasporele 
popoarelor ferment. 

Situația aromânilor e grea. Dar energia declanșată de primejdia dispariției etnice, într-o conjunctură 


prielnică, ar putea schimba destinul istoric, salvându-i de la pieire. 

Notă preliminară 
Pentru a se asigura o cât mai mare obiectivitate a celor expuse în acest studiu, s-a dat preferință 
metodei de a se reproduce în original citatele din limbi străine, chiar dacă prin aceasta s-a 


îngreunat uneori cursivitatea expunerii. 


1. În „Revue Internationale des Etudes Balkanigues,” anul I, tom. I, pag. 330 (Beograd 1934), 
ridicându-se problema că pentru denumirea aceluiaşi element etnic — în speță aromân — 
colaboratorii revistei au folosit nume diferite: va/ahi (Truhelka), aromâni (Skok), macedoromâni 
(Capidan), redacţia revistei a optat pentru denumirea de români. „Deşi — scrie redacția — ultimul 
termen a dobândit deja dreptul de cetate dat fiind adoptarea sa de către diferiti savanţi si timpul 
destul de lung de când se întrebuințează, nu este într-adevăr exact, pentru că desemnează, de pildă, 
și pe aromânii din Metova, târg care nu este situat în Macedonia, ci în Epir...” 

2. „Revue Internationale des Etudes Balkanigues:” Beograd (1-11; 611) citat de Th. Capidan în: 
Macedo-Românii, Bucureşti, 1924, pag. 178. 

3. Aromânii, numindu-se ei înşişi aşa, va trebui retinut acest nume ori de câte ori este vorba de 
românii din Peninsula Balcanică, afară de Megleno- şi de Istro-Români. Problema însă nu 
se rezolvă complet nici aşa. Se ştie că în noțiunea aromâni se includ, cum remarcă Pericle 
Papahagi în Basme Aromâne (Glosar, pag. 535-536), şi fărșeroții, muzechiarii, sămărniaţii şi 
toți câți nu pun proteticul a înaintea lui r, care se cheamă ei înşişi rumăni şi nu aromâni. Pe 
lângă acestea, mai este denumirea de zânzari, dată cu deosebire negustorilor şi meseriașilor 
aromâni din Iugoslavia şi Bulgaria. De asemenea sunt masele compacte de Zaco-români din 
Valea Timocului şi regiunea Vidinului, care se găsesc tot în Peninsula Balcanică. De aceea 
folosirea alternativă a denumirii de aromâni şi macedo-români devine necesară. 

4. Mehedinţi (Simion): Rumanien, das Land und sein Volk, Bukarest, 1943, pag. 106. 

5. Enciclopedia Italiana: Ediţia 1929, vol. IV, pag. 56. 

6. Stadtmuller (Georg): Geschichte Sudosteuropas, Munchen, 1950, pag. 98. 

7. Cvijic (Jovan): Citat de Th. Capidan în: Aromânii, Bucureşti, 1932, pag. 154. 

8. Cvijic (Jovan): Anrropogeografski problemi balkanskag paluostrava, Beograd, 1902. citat de 
Alexandre Rubin în: Les Roumains de Macedoine, Bucarest, 1913, pag. 112. 

9. Randi (Oscar): 1/ Fenomeno degli Aromuni, Zara, 1939 — XVII, pag. 5. 

10. Pouqueville (F.C.H.L.): Voyage dans la Grece, vol. II, ed. II, pag. 353. 

11. Leake (W. Martin): Research in Greece, London, 1814, pag. 373. 

12. Weigand (Gustav): Die Aromunen, vol. 1, pag. 266. Citat de Th. Capidan în: Aromânii, pag. 
37. 

13. Redăm înăl/fimile unor comuni: Călarlu (Kalarites) 900 m; Băiasa 948; Aminciu (Meţova) 
1145; Samarina 1600; Perivole 1282; Molovişte 1087; Moscopole 1150; Nijopole 1040; 
Magarova-Iarnova 800-900; Neveasta (Nevesca) 1360; Blaţa 1200; Livezi 1245; Selia de Jos 
1400. 

14. Cvijic (Jovan): Cizaz de Th. Capidan în: Aromânii, pag. 37. 

15. Schultze (L.): Makedonien: Landschaft und Kulturbilder, Jena, 1927. 

16. După Nicolae lorga:,Ceeace se spune în anumite manuale rău redactate de istorie națională, 
că păstorii sunt nomazi, este o mare greşeală. Păstorii nu sunt nomazi decât în sensul că-şi 
schimbă periodic locuința cu altă locuință anumită, având două aşezări: una de vară şi alta de 
iarnă, fie că e vorba de păstorii din Pirinei, de cei din Apenini, din Pind ori de Mocanii noştri 
din Carpaţi; ei nu se strămută dintr-o ţară în alta ci numai circulă potrivit cu anotimpurile pe 
aceeaşi bază teritorială.” Cizar de 'Ih. Capidan în: Românii Nomazi, „Dacoromania,” Anul IV 
(1924-1926), pag. 187. 

17. Pouqueville (F.C.H.L.): Op. Cit. Pag. 353. 

18. Cizar de Tache Papahagi în Românii din Albania, pag. 71. Vezi şi Mary Adelaide Walker: 
Through Macedonia there Albanian Lakes, London, 1860, pag. 137. 

19. Kanitz (F.): Serbien historische e/bnographische Reisestudien aus den Jahren 1859-1868, 
Leipzig, 1868. Cizar de Th. Capidan în: Macedo-Românii, Bucureşti, 1942, pag. 177. 

20. Weigand (Gustav): Ethonographie von Mazedonien, Leipzig, 1924, pag. 36. 

21. Kanitz (F.): Op. Cit. Pag 322. 

22. Gazdaru (D): Contribuția românilor la progresul cultural al slavilor („Cuget Românesc,” 
Buenos Aires — anul II, No. 3, pag. 159). Vezi şi Dr. Svetislav Stefanovici „Die Legende von 
Bau der Burg Skutari.” Ein Beitrag zur interbalkanischen und vergleichenden Sagenforschung. 
(In: „Revue Internationale des Etudes Balkanigues” — Beograd — An. I, Tom. L, pag. 188-220). 
Vezi şi Mircea Eliade: Manole er le Monastere d'Argeș (In „Revue des Etudes Roumaines” — Paris 
— 1957, III — IV, pag. 7-28). 

23. Gesemann (Gerhard): Mazedonien, pag. 4. 

24. Burnouf (Emile): Cizar de Benedetto de Luca în: „Gli Aromeni nel nuovo assetto Balcanico, ” 
Roma, 1919, pag. 12 şi nota de la pag. 38. 

25. Prof Dr. D.I. Popovici: A fost primul dintre învățații străini care s-a ocupat — cum relevă 
Oscar Randi în studiul său „I/ fenomeno degli Aromuni” (pag. 10) — cu preocupări ştiinţifice 
pentru aromâni. El a publicat în 1928 un studiu de 136 de pagini asupra aromânilor intitulat: 
„O Cincarima” („Priloz titanju postenka nase carsije — „Contributii la problema formării pieței 
sârbești”) pe care l-a tipărit în a doua ediţie în 1937 amplificată la 520 de pagini. Prima ediție 
a fost tradusă de C. Constante în româneşte sub titlul: „Despre Aromâni,” Bucureşti 1934. 
Citatele ce vor urma se vor referi la prima ediţie. 

26. Michalopoulos (Phanis): Moschopolis or the Athens of Northern Epirus under Turkish domi - 
nation, Athens 1941. Citat de Serge A. Gialistras: „Hellenism and its Balkan Neighbours during 
recent years.” Athens 1945, pag. 175. A se vedea şi: Alexander Peez — Die griechischen Kaufleute 
in Wien — S. A. „Neuen Freien Presse,” Wien 1888. 

27. Revai Nagy Lexikona: Nemzetek enciklopediaja (Enciclopedia Națiunilor) — vol. XVI, pag. 82, 
Budapesta 1924. Citat de Th. Capidan în „Macedo- Românii din Principatele Române, Transilvania 
şi Ungaria” în „Calendarul Românului Macedonean, ” Bucureşti, pag. 65. 

28. Ibid: pag. 57-61. A se vedea si Anastase N. Hâciu „4românii” (Comerţ, industrie, arte, 
expansiune, civilizație) — Focşani 1936, cartea a Il-a: „Negustorii Aromâni şi coloniile lor în 
Austro-Ungaria,” pag. 295-368. 

29. Bologa (Dr. V.): Ştiri despre aromânii din Austria la începutul veacului trecut. (În: „Anuarul 
Institutului de istorie natională” — V —) Citat de Anastase Hâciu, op. Cit. Pag. 608. Vezi şi: 

„Închinare lui N. Iorga cu prilejul împlinirii vârstei de 60 de ani” (1931), pag. 31. Citat de Th. 
Capidan, op. Cit. Pag. 58. 

30. Capidan (Th.): Op. Cit. Pag. 66. Pentru denumirea naționalităților în Peninsula Balcanică. 
A se vedea: Vasile N. Christu, „Ochrida în secolul al XIX-lea din punct de vedere istoric si cultural.” 
(Extras din revista „Graiul Românesc, ” Bucureşti, an. IV, no. 6-7-8, 1930, pp. 1-30). 

31. Capidan (Th.): „Macedo-Românii” (Etnografie — Istorie - Limbă), Bucureşti 1942, pag. 207. 
Această neglijență se observă şi la unii conationali ai lui Thunmann (1774) din zilele noastre, 
adică după aproape două veacuri de cercetări laborioase asupra aromânilor. Specialişti în 
problemele sud-estului european, ca Josef Marz (a se vedea: „Gestaltwandel des Sudostens” — 
Berlin — 1942, pag. 197-198 şi Georg Stadtmuller: „Geschichte Sudosteuropas, ” Munchen, 1950) 
continuă a prezenta drept „greci” o serie întreagă de eminente personalități care au jucat un 
important rol istoric şi a căror origine aromânească este incontestabilă. 

32. Citat de Oscar Randi în: „I? fenomeno degli Aromuni,” Zara 1939, pag. 10. Vezi şi Anastase 
Hâciu, „Aromânii, ” pag. 388. 

33. Vezi Nicolae Iorga în conferința: „Medicii și medicina în trecutul românesc,” 1919. Citat de 
Anastase Hâciu, op. Cit. Pag. 608. 

34. Gialistras (Serge A.): Op. Cit. Pag. 175. 

35. Aravantinos (P.): „Flronografia tis Ipiru,” t. II, pag. 333, 343-345, Atena, 1856. Citat de V. 
Diamandi-Aminceanul în „Istoria Românilor din Peninsula Balcanică” (1938), pag. 11. 

36. Evans (Sir Arthur I.): „Who the Macedonians Are” — articol publicat în „London Times.” 
Citat în „The Case for an Autonomus Macedonia” (A Symposium) edited by Christ Anastasoft, 
pag. 36, St. Louis, Indianopolis. 

37. Vezi F. Pascu în „Rumanische Elemente in der Balkansprachen, ” 1924. 

38. Pouqueville (F.C.H.L.): „Voyage en Grece,” Tom. II, ed. a Il-a, Paris, 1820-1821, pag. 352. 
39. Weigand (Gustav): Etnographie bon Mazedonien, Leipzig 1924, pag. 51. 

40. Berard (Victor): La Turquie et Hellenisme contemporain. Paris 1904, pag. 249. 

41. Popovici (D.].): Op. Cit. (traducere C. Constante), pp. 133-134. 

42. Maconi (Vittorio): Etnologia Sociale. Roma, 1953, pp. 33-34. 

43. Cvijic (Jovan): La Peninsule Balkanigue. Paris 1918, p. 33. 

44. Ancel (Jacques): TL°Unite balkanique în „Revue Internationale des Etudes Balkaniques, 
Beograd, 1934, an. I, tom. I, pag. 118. 

45. Cvijic (Jovan): Op. Cit. Pag. 36. 

46. Cvijic (Jovan): Op. Cit. Pag. 36. 


Sunt unii care consideră pe vechii traci, frigieni, carieni, etrusci sau actualii albanezi, ca ramuri 


» 


mai mult sau mai puţin amestecate ale pelasgilor al căror centru era Tesalia. 

47. Cvijic (Jovan): Op. Cit. Pag. 28. 

48. Cvijic (Jovan): Op. Cit. Pag. 27. 

49. Cvijic (Jovan): Op. Cit. Pag. 27. 

Muntenegru este un adevărat cimitir al neamului românesc. Vezi D. Gazdaru: Contributia 
Românilor la progresul cultural al slavilor, în „Cuget Românesc,” An. II, No. 1, pag. 3-17; No. 
2, pag. 70-82, No. 3, pag. 149-168. Vezi şi Tache Papahagi: Antologie Aromânească, Bucureşti 
1922, Pag. XVIII. 

